
THE  PILGRIMS   ON  THE  DELECTABLE    MOUNTAINS. 


^  FEB  10  1937 

INTAS        % 

VA 

NATGA  U  KRISTIAN, 

PAR  APAN  AN  PECE  UPENE. 

INTAS  ECSIPECE  NIGKL 

IS   AGED     / 

A    JON     BUNYAN. 


THE  PILGRIM'S  PROGRESS, 

PART   FIRST. 

(Abridged.) 
TRANSLATED  INTO  THE  ANEITYUMESE  LANGUAGE. 


LUNTUN : 

ERIS   ECETAGED    NITAASVIITAI    INTGKI   A   ILPU 

RAIMU   IJI   IG   ERA   IKA   ARA   ERI   AHTAI 

ITAASVIITAI    UPENE    IRAI    IJI    PECE    ASEGA.. 

1880. 


Kristian  im  Nitai  ahelwei  o  un, 


INTAS 

VA 

NATGA    U    KRISTIAN, 

PAR   APAN    AN    PECE    UPENE. 


1. 

Is  ohocred  a  Kristian  va  nitai  ahelwei  iran  :   is  imtitaig  inta- 
vaitap  u  Atua  aien  ;  is  lep  aha  vaig  aien. 

Kis  atga  ainyak  an  nobohtan  amasacen 
inigki,  um  yetpan  an  nuarin  is  ethi,  urn 
asjeuc,  um  umjeg.  Kis  umjeg  ahnag  ainyak, 
um  ecet  natimi  is  ethi  is  has  napelumai  iran. 
Is  aiji  aien  um  atidjin  an  neom  o  un.  Is 
lep  amen  nitaasviitai  an  nikman,  im  nitai 
ahelwei  opoc  an  cehen.  Is  asalgei  nitaas- 
viitai aien,  um  esvi,  ja  par  taig,  um  euc- 
jeucjeucaij,  um  ika,  "  Inki  ago  inhe  ainyak  ?" 

Is  apan  aien  an  neom  o  un.  Is  aktaktai 
aien  mika  yi  jim  anvi  nohocred  o  un  ehele 
ehgan  im  ilpu  hal  o  un;  ja  is  ehka  nateri 
vaig.  Is  tas  ehele  ra  aien,  um  taig,  um  ika, 
Ak  ehgak  im  ilpu  hal  unyak,  ek  mun  mas 
ainyak  va  nitai  ahelwei  opoc  irak.  Ek  lep 
ato  ainyak  mika  etpu  idim  ahes  incap  an 
nohatag,  um  auahas  nuarin  pece  inigki  uja, 
im  natimi  asega  iran,  el  et  eti  eteuc  tah  par 
imialep  caija. 


Eris  imiali  nitai  iji  igki  a  ilpu  atimi  ehpan 
iran.  Eris  eti  imiisjis  ninveijec  intas  o  un 
ara,  ja  eris  aktaktai  ara  mika  is  ahnag  aien. 
Eris  ika  ara  yi  umjeg  aien,  urn  aktaktai  mika 
inyi  eropse  aien  va  numjeg  o  un.  Ja  is  tup 
ethi  ache  nohocred  o  un  an  nepig  im  lep  an 
nadiat.  Is  eti  umjeg  aien,  jam  tup  taig  ache. 
Is  wat  lahlah  an  tak  apnyin  eris  ahodai  yin 
ara,  urn  ika,  Et  echamecha  iram  ?  Is  asuptec- 
naig  aien,  um  ika,  Et  esjilid  acen  nohocred 
unyak.  Eris  imiafakahcil  yin  ara,  um  atuh 
yin,  um  tup  udei  yin.  Is  echim  amen  aien, 
ja  is  aiheuc  vai  ra  aien,  um  ago  nalaigaheni 
vai  ra  :  is  lep  taig  aien  va  nohocred  o  un. 

Kis  almoi  ainyak  mika  is  atga  aien  an 
nadiat  is  ethi  an  lelitai,  um  esviitai,  is  idi- 
vaig  nedo  o  un.  Is  ohocred  alupas  inliin- 
mopon  aien.  Is  esviitai  aien,  um  taig  ijinies, 
um  ika,  "  Inki  ago  inhe  ainyak,  va  uhpu 
imiatamaig  nyak  ?" 

Kis  lep  ecet  yin  ainyak  neas  jipe  vaig,  is 
idivaig  tah  is  merit  aien  naha  vaig.  Ja  is 
tup  aiji  aien.  Is  eti  ato  nefalaig  inig  aien  yi 
atga  iran.  Kis  lep  eas  ainyak  um  ecet  natimi 
is  ethi,  nidan  Navagalia,  napan  vaig  ehelen. 
Is  ahodai  yin  aien,  um  ika,  Na  imtitaig  inhe 
aiek  ? 

Is  asuptecnaig  aien,  um  ika,  Ek  ato  ainyak 
va  nitaasviitai  inigki  an  nikmak  mika  ekpu 
mas  ainyak,  ja  etpu  apitac  nadiat  asuptecnaig 
nimtan  imi  atimi  iran.  Is  ika  a  Navagalia, 
Na  a  uri  aiek  par  imtitaig  inmas ;   et  idim 


ahinag  nohocred  an  nobohtan  inigki.  Is 
asuptecnaig  aien,  urn  ika,  Ek  imtitaig  ainyak 
va  yi  jim  imiasuol  nyak  an  pece  has  nitai 
ahelwei  opoc  inigki  an  cehek  :  ek  eti  upene 
ainyak  natidai  vaig  an  nuhup  u  Atua  an  nad- 
iat  ahilek  nedo  o  atimi  iran.  Nohuun  noho- 
cred unyak  nitai  iji  igki. 

Is  tas  ehelen  a  Navagalia,  um  ika,  El  et 
uce  iram,  et  eti  upene  vai  euc  intup  amen 
vaig.  Is  ika  aien,  Ek  eti  ato  ainyak  nuarin 
inig  ki  apan  iran  ainyak.  Is  alupai  yin 
nitaasviitai  aien  eris  aged  iran,  um  ika,  "Aha 
vai  intavaitap  etpu  yetpam  ira  atimi." 

Is  esvi  intas  inigki  aien,  um  almaijidjid 
Navagalia,  um  ika,  Ekpu  aha  pan  eda  ain- 
yak ?  Is  adi  pan  an  nupsikman  a  Navagalia, 
um  ahodai  yin,  um  ika,  Na  almoi  neucse 
nirahed  inaico  aiek,  ka  o'o  ?  Is  ika  a  natimi 
iyehki,  O'o.  Is  lep  ahodai  yin  aien,  um  ika, 
Na  almoi  inlah  inaico  aiek,  ka  o'o  ?  Is  ika 
aien,  Et  idivaig.  Is  um  ika  ehelen  a  Nava- 
galia, Ahau  inlah  inaico  aiek,  um  yetpan  o 
un,  ja  napu  almoi  neucse  nirahed  aiek.  Nau 
wit  etcetcei  intapnes  aiek,  uhpu  asuptecnaig 
ehelum  nitai  iji  igki  napu  ago  aiek. 

2. 

Is  aha  a  Kristian.     Is  esjum  a  Nimiisjis  nahced  yin  vaig. 
auatialidi  a  Updak,  um  adumoij.     Is  ete  a  Kristian  an  nuarin  jaujal 
ja  is  ase  yin  a  Natau,  um  ati  yin  an  nobohtan  ipjin. 

Kis  lep  ecetai  ainyak  an  numjeg  ahnag 
unyak  mika  is  athut  a  natimi  iyehki.      Is  eti 


elvathut  aien,  ja  eris  ecet  yin  a  ehgan  im  ilpu 
hal  o  un,  urn  ugyi  yin  mika  yi  adumoij  aien. 
J  a  is  ucjipanes  intikgan  aien,  urn  athut,  urn 
ahlaig  ijinies,  um  ika,  Ek  merit  ainyak  va 
nitai  umoh  iran  irai  iji  mesese. 

Eris  alau  ijo  a  ilpu  atimi  eblaamnem  o  un 
par  almoi  nathut  o  un.  Eris  imiafakahcil 
yin  nahaiji  ra,  eris  atuh  yin  nahaiji  ra,  eris 
lep  ugyi  yin  nahaiji  ra  mika  yi  adumoij  aien. 

J  a  erus  ika  natimi  is  ero  ira  ra  eru  imi- 
adumoij  yin  arau,  nidan  is  ethi  Nimiisjis,  im 
nidan  is  ethi  Updak.  Eris  auroauro  arau, 
um  apitac  yin,  um  uhum  pan  yin.  Is  tas 
ehele  rau  a  natimi  iyehki,  um  ika,  Ak  ohwat 
etwak,  erau  merit  vanhe  aijaurau  ?  Erus  ika 
arau,  mika  an  ahced  cumrau  aiek,  um  adumoij. 
Is  ika  aien,  O'o  ;  et  eti  upene  ;  erau  amen  ai- 
jaurau an  nuarin  pece  iyehki  eris  apos  riyak 
iran  uhpu  auahas ;  arumu  aktaktai  aijaurau 
um  ahced  nyak.  Is  imiali  a  Nimiisjis,  um 
ika,  Woho !  ahced  euc,  um  udei  ilpu  atimi 
ehpan  iramrau,  im  niji  itai  asega  unyimrau  ? 
Is  ika  a  Kristian,  (nidan  natimi  iyehki,)  Maiya, 
et  tup  takitai  niji  itai  an  nobohtan,  ja  et  esjilid 
nitai  iji  igki  ek  ahilek  ainyak.  Ahced  nyak, 
et  inveijec  intas  unyak.  Is  ahodai  yin  a 
Nimiisjis,  um  ika,  Nitai  iji  igki  nevitai,  na 
ahilek  aiek,  um  udei  niji  itai  an  nobohtan 
vaig  ?  Is  asuptecnaig  a  Kristian,  um  ika,  Ek 
ahilek  nuarin  amen  upene  iran  ainyak  irai  iji 
mesese.  Esvi  an  nitaasviitai  inigki  par  ato. 
Is  ika   a   Nimiisjis,  Meh  !     Atipagki  nitaas- 


viitai  unyum,  napu  ahced  cumrau  aiek,  ka 
o'o  ?  Is  ika  a  Kristian,  O'o,  kis  asjiraig 
nirak  acujitai  ainyak,  inki  eti  lep  udei 
ainyak. 

Is  tas  a  Nimiisjis  ehele  Updak,  um  ika, 
Ak  etwak,  tu  adumoij  akaijau,  um  udei  yin  : 
et  um  ahnag  aien  ;  et  aktaktai  aien  mika  et 
ato  itai  aien.  Is  acaiji  yin  a  Updak,  um  ika, 
Jim  atuh  yin  aiek ;  el  et  inveijec  intas  o  un, 
el  et  esjilid  nitai  iji  igki  et  ahilek  aien  :  ek 
merit  ainyak  nahced  yin  vaig.  Is  ahced 
Kristian  aien,  ja  is  edemda  a  Nimiisjis,  um 
udei  rau,  um  adumoij  pan  an  nuarin  pece. 

Kis  ecetai  ainyak  an  numjeg  ahnag  unyak, 
mika  erus  ehratga  a  Kristian  im  Updak  an 
nuarin  marara,  um  tastas  jipe  va  niji  itai  an 
nohatag.  Is  imiacitak  a  Updak  va  nitai  iji 
igki  is  asuptecnaig  ehelen  a  Kristian,  um  ika, 
Tu  emda  akaijau,  ja  is  ehka  vai  Kristian  in- 
auroauro  vaig  va  nitai  ahelwei  opoc  an  cehen. 
Erus  eti  laulau  arau,  um  uhum  pan  an 
nuarin  jaujal,  jam  eti  elvalmoi.  Erus  auroauro 
arau  um  ete  an  nosal.  Nidan  jaujal  iyehki 
Nehka.  Erus  auhiyamud  nosal  arau  is  itu  ira 
rau,  ja  is  ete  alupas  a  Kristian  va  nitai  ahelwei 
opoc  an  cehen.  Is  tas  ehelen  a  Updak,  um 
ika,  Ak  etwak  Kristian,  aiek  yec  eda  an  no- 
pan  inig  ?  Is  asuptecnaig  a  Kristian,  um  ika, 
Ek  eti  ato  ainyak.  Is  edemda  a  Updak,  um 
ika,  Nitai  upene  inigki  as  tas  vaig  aiek,  ka 
o'o  ?  El  et  uce  iraijau  an  nopan  inig,  inyi 
echamecha  iraijau  an  taka  opan.    El  ek  umoh 

ainyak,  tup  aiek  marom  vai  inpece  upene  an 
apan  iran  aiek,  ja  ekpu  adumoij  ainyak.  Is 
emda  aien  um  uhum  pan  an  nahaijin  jaujal 
pan  an  neom  o  un.  Is  atga  o  un  aien  ;  is  eti 
lep  ecet  yin  a  Kristian.  Is  echim  auhiyamud 
nosal  a  Kristian  ache  an  jaujal  iyehki,  ja  is 
imiisjis  emda  aien  um  uhum  pan  an  nahaijin 
jaujal  pan  itac  u  neom  o  un,  ubutpotet  pan  u 
neucse  nirahed  iyehki,  ja  is  ehka  vai  yin  na- 
rid  jai  vaig  va  nitai  ahelwei  opoc  an  cehen. 

Kis  ecetai  ainyak  an  numjeg  ahnag  unyak 
mika  is  apan  ehelen  a  natimi  is  ethi,  nidan  Na- 
tau,  um  ahodai  yin,  um  ika,  Na  ago  inhe  aiek 
igcaki  ?  Is  tas  a  Kristian,  um  ika,  Ak  natimi 
alupas,  is  asaig  ehelek  a  natimi  is  ethi  nidan 
Navagalia,  mika  ki  atga  ainyak  an  nefalaig 
inigki,  par  apan  an  neucse  nirahed  inaico,  va 
ekpu  aha  ainyak  vai  intavaitap  etpu  yetpam 
ira  atimi ;  ja  kis  atga  ainyak  igcaki,  um  ete. 
Is  ahodai  yin  a  Natau,  um  ika,  As  a  uri  aiek 
par  eti  almaijidjid  nefalaig  ?  Is  ika  a  Kristian, 
Kis  imtitaig  ainyak,  um  aha  an  nefalaig  ipjid- 
ipjid  inigki,  um  ete.  Is  ika  ehelen  aien,  Adaig 
jai  nikmam  aiek  ;  is  adaig  jai  nikman  aien. 
Is  ase  yin  aien,  um  ati  yin  an  nobohtan  ipjin, 
um  abrai  yin  mika  yi  atga  o  un. 


Is   imiahnag  Kristian  a  Narapakau  efaifa,  ja  is  lep  ati  yin  an 
nefalaig  a  Navagalia. 

Is  echim  atga  a  Kristian,  ja  is  ecet  natimi 
is  ethi  aien  napam  vaig  ehelen.      Erus  ehtet 


arau  an  nefalaig.  Nidan  natimi  iyehki  is  ehtet 
iran  aien  Narapakau  efaifa  :  is  amen  aien  an 
nuarin  pece  nidan  Nedo  an  nobohtan  ;  nuarin 
pece  alupas,  urn  ubutpotet  pan  o  un  iyehki  is 
ahes  iran  a  Kristian.  Is  wat  almoi  a  Nara- 
pakau efaifa  mika  is  ohocred  a  Kristian  va 
nitai  ahelwei  opoc  iran,  urn  atahaijeg  naunyau- 
waig  o  un  vaig,  is  tas  ehelen  aien  par  imiah- 
nag  yin,  um  ika,  Is  asaig  ehelum  a  di  mika  an 
atga  aiek  an  nefalaig  inigki  va  uhpu  atipagki 
nitai  ahelwei  opoc  iram  ?  Is  asuptecnaig  a 
Kristian,  um  ika,  Natimi  is  ethi  nidan  Nava- 
galia,  is  idivaig  natimi  esjilid  um  upene  aien.  Is 
tas  a  Narapakau  efaifa,  um  ika,  Et  takitai  intas 
o  un  :  et  idim  ehka  nefalaig  inig  et  mun  asup- 
tecnaig ehelum  aien  :  napu  ato  nohocred  aiek, 
im  numlaig,  im  nauatialidi,  im  intup  atga,  im 
niji  itai  has  asega  an  nefalaig  inigki  :  na  a  uri 
aiek  par  atahaijeg  intas  o  natimi  et  eche 
inigki. 

Is  atimi  tak  atimi  irai  Natimarid  u  ilpu 
atimi  ahilek  inpece  upene  a  Narapakau  efaifa. 
Va  nitai  inigki  is  abrai  Kristian  aien  mika 
yi  apan  aien  an  neom  u  Intas  alep  an  nuarin 
pece  nidan  Nedo  upene,  um  ika,  Etpu  atipagki 
nitai  ahelwei  unyum  aien.  Is  adai  intas  o  un 
aien,  um  udei  nefalaig,  par  apan  an  neom  u 
Intas  alep. 

Is  atga  a  Kristian  um  uhum  pan  an  nedoon 
is  ethi  an  nahaijin  nefalaig.  Is  ijinies  acen 
nedoon  iyehki,  um  isas,  um  aibuthan  nefalaig. 
Is  imtitaig  aien  inlep  atga  vaig  va  yi  jim  eropse 

nedoon  iyehki  um  auahas  yin.  Is  aiji  aktit  aien, 
urn  eti  ato  nitai  inigki  etpu  ago  aien.  Is  eh- 
tipidai  alupas  yin  nitai  ahelwei  iran.  Is  lep 
ahes  incap  auahas  atimi  an  nedoon  iyehki.  Is 
eucjeucjeucaij  aien  va  nimtitaig  o  un. 

Is  taigtaig  a  Kristian  va  nedo  o  un,  nika- 
vaig,  is  adai  intas  o  Narapakau  efaifa  aien  ; 
ja  is  lep  ehcohos  pan  ehelen  a  Navagalia.  Is 
wat  ecet  yin  aien  is  ehcamai  alupas  aien,  um 
imtac.  Is  eas  yin  a  Navagalia,  ja  is  imrig  nes- 
ganimtan,  um  ahodai  yin,  um  ika,  Ak  Kris- 
tian, na  a  uri  aiek  par  apam  igcaki  ?  Is  ehka 
vai  yin  nasuptecnaig  vaig  ;  is  tup  aiji  aien, 
um  eti  tas. 

Is  lep  tas  a  Navagalia,  um  ika,  Na  atimi 
iyehki  aiek  kis  ecet  euc  ainyak  intaig  vaig  an 
nahaijin  nuarin  pece  iyehki  uhpu  auahas,  ka 
o'o  ?  Is  asuptecnaig  aien,  um  ika,  Maiya,  ak 
natimi  alupas,  ainyak  um  aigki.  Is  ika  a  Na- 
vagalia, Kis  idim  asjaaicnaig  ehelum  ainyak 
an  nefalaig  yetpan  an  neucse  nirahed  haklin, 
ja  as  a  uri  aiek  par  auroauro  um  udei  nefalaig 
iyehki,  um  apam  igcaki  ;  na  mun  ahnag  aiek  ? 
Is  tas  a  Kristian,  um  ika,  Et  inveijee  intas 
unyum  ;  ja  kis  ecet  Narapakau  efaifa  ainyak  ; 
is  tas  updak  ehelek  aien,  um  asuptecnaig  nedo 
et  eche  ehelek  ;  kis  lep  adai  intas  o  un  ainyak, 
um  ago  nedo  ahnag.  Is  ated  yin  a  Navagalia 
irai  tas  an  nitaasviitai  itap,  um  ika,  "  Erupu 
umumoh  a  ilpu  atimi  upene  va  nimiisjis  nin- 
veijec  ura  :  ja  el  et  adumoij  tah  natimi,  inyi  eti 
upene  inliinmopok  ainyak  vai  yin."  Is  eropse  u 

nedoon  a  Kristian,  is  idivaig  natimi  mas,  um 
taig,  um  ika,  Kaiheuc  vai  nyak,  ekpu  mas 
ainyak  va  nedo  has  unyak.  J  a  is  asjiraig  in- 
matan  a  Navagalia,  um  ika,  "  Uhpu  iknipag- 
ki  nedo  has  ase^a  u  atimi,  im  intas  has  ura." 
Is  nusjai  tintin  aien,  um  atidai,  um  eucjeuc- 
jeucaij. 

Is  lep  tas  ehelen  a  Navagalia,  um  asuptec- 
naig  ehelen  nedo  ahnag  o  un,  um  ated  yin 
vaig.  Is  eucjeucjeucaij  inliinmopoi  Kristian 
vai  intas  o  un.  Is  aktaktai  aien  mika  etpu 
mas  aien  an  pece  has.  Ja  is  ahodai  yin  aien, 
um  ika,  Ekpu  a  uri  ainyak  ?  Et  itap  vai 
nyak  inlep  apan  vaig  u  neucse  nirahed  iyehki, 
ka  o'o  ? 

Is  tas  ehelen  a  Navagalia,  um  ika,  Et  es- 
jilid  acen  nedo  has  unyum,  as  ago  nedo  has 
is  ero  aiek,  nikavaig,  as  udei  nefalaig  upene  ai- 
ek,  um  ahced  nefalaig  has  ;  ja  etpu  aiheuc  vai 
euc  a  natimi  aminjinaig  neucse  nirahed  :  et 
upene  inliinmopon  aien  va  atimi,  jam  jim  lep 
ahnag  aiek,  va  an  jim  emesmas  aiek.  Is  ika 
a  Kristian  yi  fi  adumoij  ;  ja  is  aijumnyi  yin 
a  Navagalia,  um  aiheuc  vai  yin,  um  ika,  Etmu 
ahced  euc  a  Atua.  Is  atga  aiheucaiheuc  aien, 
um  eti  tas  ehelen  tah  an  nefalaig.  Is  emda 
aien  um  uhum  pan  an  neucse  nirahed  iyehki. 
Is  amen  intas  inigki  ijinies  ithan  tapnes,  nika- 
vaig "  Akumu  etcetcei  aijaua,  uhpu  asalgei 
vai  caua." 


4. 

Is  yetpan   u  neucse   nirahed  a  Kristian,    um   etcetcei,    ja   eris 
asalgei  vai  yin. 

Is  ecahinag  etcetcei  intapnes  an  neucse 
nirahed  a  Kristian,  um  ika, 

Aiheuc   vai    nihkin    natimi, 
Um    asalgei    vai    nyak ; 

Ek    merit    ainyak    inleh    vaig 
Niji    itai    vai    nesgak. 

Is  ehcohos  pan  an  neucse  nirahed  a  natimi 
is  ethi,  nidan  Inupene,  um  ahodai  yin,  um  ika, 
Aiek  di  aigki  ?  Na  ahes  eda  aiek  ?  Nai 
merit  vanhe  aiek  ? 

Is  asuptecnaig  a  Kristian,  um  ika,  Ek 
atimi  ohocred  ainyak.  Kis  ahes  ainyak  an 
nuarin  pece  iyehki  uhpu  auahas,  par  apan  an 
nedoon  Saion,  va  uhpu  imiatamaig  nyak  vai 
intavaitap  etpu  yetpam  ira  atimi.  Eris  asaig 
ehelek  mika  ki  atga  ainyak  an  neucse  nirahed 
inigki  par  apan  eahki,  aheuc  vai  nyak,  um 
asalgei  vai  nyak.  Is  ika  a  Inupene,  Et 
idim  upene  :  is  lep  auroauro  aien  um  asalgei 
vai  yin. 

Is  wat  atga  iran  a  Kristian,  is  efatgaigpam 
yin  a  natimi  iyehki.  Is  imiali  a  Kristian,  um 
ika  ehelen,  Inhe  nigki  na  ago  irak  aiek  ?  Is 
asuptecnaig  a  Inupene,  um  ika,  Et  eteuc  neom 
ipjin  u  Bielsebub  ubutpotet.  Et  atpaijinai 
atimi  napam  vaig  igcaki  aien  im  ilpu  agelo  o 
un,  um  atcijaig  nidjan  nefana  ura  mika  eri 


Et  aiheuc  vai  Kristian  a  Inupene  ui  neucse  nirahed. 

auahas  ra.      Is  ika  a  Kristian,  Naaurinig,  ja 
ek  eucjeucjeucaij  ainyak. 

Is  apan  aien  anliin  neom,  ja  is  par  ahodai 
yin  a  natimi  aminjinaig  neucse  nirahed,  um 
ika,  Is  abrai  euc  a  di  mika  an  ham  aiek 
igcaki  ?  Is  asuptecnaig  a  Kristian,  um  ika, 
Is  asaig  ehelek  a  Navagalia  mika  ki  ham 
ainyak  igcaki,  um  etcetcei,  va  apu  asuptecnaig 
ehelek  aiek  nitai  iji  igki  ekpu  ago  ainyak. 

Erus  tastas  jipe  a  Kristian  im  Inupene  is 
itu  ira  rau.  Is  asuptecnaig  ehelen  a  Kristian 
niji  itai  asega  is  yetpam  iran  an  nefalaig : 
nedo  o  Nimiisjis  im  Updak,  im  nuarin  jaujal 
iyehki,  nidan  Nehka,  im  nahnag  o  un  an 
nefalaig  vai  intas  o  Narapakau  efaifa,  im 
intas  o  Navagalia  ehelen.  Is  atahaijeg  upene 
a  Inupene,  um  ated  yin,  um  asuptecnaig 
ehelen  niji  itai  upene  is  ahinag. 

Is  lep  ika  a  Inupene  ehelen,  Ak  etwak 
Kristian,  ekpu  elvahced  euc  ainyak,  um  asup- 
tecnaig ehelum  nefalaig  napu  atga  iran  aiek. 
Namu  easpan  aiek  um  almoi  nefalaig  ehro- 
ehro  an  nuhup  unyum.  Namu  idim  atga 
aiek  an  nefalaig  inigki.  Eris  ago  nefalaig 
inigki  a  ilpu  retpoija,  im  ilpu  profeta,  im  Iesu 
Kristo,  im  ilpu  apostolo  o  un.  Et  idim  atoh 
nefalaig  inigki.  Namu  atga  iran  aiek.  Is 
ahodai  yin  a  Kristian,  um  ika,  Et  lep  eteuc 
nefalaig  et  eche  par  imiahnag  atimi,  ka  inig 
ache  ?  Is  asuptecnaig  aien,  um  ika,  Et  idim 
ahinag  nefalaig  alupas  um  acalacal  era  ahnag 
iran  natimi,  ja  napu  ato  nefalaig  inveijec  aiek 
va  nehroehro  iran  im  natoh  iran. 


H 

Is  lep  ahodaig  Inupene  a  Kristian,  um  ika, 
Na  emda  aiek  par  atau  imi  nyak,  um  atipagki 
nitai  ahelwei  an  cehek,  ka  o'o  ?  Is  ika  ehelen 
aien,  Eklim  erop,  etmu  amen  iram  nitai  ahel- 
wei unyum  um  yetpan  an  nuarin  er  imiatamaig 
atimi  iran,  etpu  tup  ispun  etjo  eahki.  Is  arore 
nijihgan  a  Kristian  um  yecrei  yin  va  natga  o 
un.  Is  um  ika  ehelen  a  Inupene,  Napu  eti 
elvatga  aiek,  ja  par  apan  an  neom  u  Natimi 
ahidan  tas ;  namu  etcetcei  intapnes  o  un  aiek ; 
etpu  asuptecnaig  niji  itai  upene  ehelum  aien. 
Is  aiheuc  vai  natimi  upene  iyehki  a  Kristian 
um  atga  o  un  ;  is  lep  ika  ehelen  aien,  Etmu 
ahced  euc  a  Atua. 


Is  apan  a  Kristian  an  neom  u  Natimi  ahiclan  tas  ;  is  ehvaig  niji 
itai  ehelen  aien,  um  asuptecnaig  nesgan  tas  iran ;  is  esjilid  acen 
nimiacitak  o  un. 

Is  atga  a  Kristian,  ja  par  apan  an  neom  u 
Natimi  ahidan  tas,  um  etcetcei  intapnes.  Ja 
is  ham  tah  um  ahodaig,  um  ika,  Aiek  di  aig- 
ki  ?  Is  asuptecnaig  a  Kristian,  um  ika,  Ek 
up  an  taka  uarin  ainyak  ;  eris  asaig  ehelek 
mika  ki  ham  ainyak  igcaki,  iim  ahilek  niji  itai 
imiatamaig  nyak  ;  ek  merit  ainyak  intas  vaig 
ehele  natimi  alupas  an  neom. 

Is  ahlaig  aien  vai  natimi  alupas  an  neom. 
Is  auroauro  aien  um  ham  ehele  Kristian,  um 
ika  ehelen,  Na  merit  vanhe  aiek  ?  Is  asuptec- 
naig ehelen  a  Kristian,  um  ika,  Kis  ahes 
ainyak  an  nuarin   pece  iyehki  uhpu  auahas, 


par  apan  an  lolan  nedoon  Saion,  ja  is  asaig 
ehelek  a  natimi  aminjinaig  neucse  nirahed  an 
nefalaig  inigki,  mika  ki  ham  ainyak  igcaki,  va 
apu  asuptecnaig  ehelek  aiek  niji  itai  upene. 

Is  ika  ehelen  a  Natimi  ahidan  tas,  Apam 
aiek  anliin  neom  ;  ekpu  ehvaig  ehelum  ainyak 
niji  itai  upene.  Is  ika  aien  ehele  naheca  o  un, 
yi  atni  incap  alahala,  urn  ika  ehele  Kristian  yi 
ahced  yin.  Is  imiapan  yin  an  nuarin  is  ethi 
aien.  Is  amen  an  yipin  neom  iyehki  nalmui 
natimi  upene  is  ethi ;  is  eas  jipan  an  noha- 
tag  aien,  is  amen  nitaasviitai  itap  an  nikman, 
is  ahes  intas  inveijec  an  nipjineucsen,  is  aiji 
aien  is  idivaig  natimi  ugyi  itai,  is  amen  niji 
itai  an  nobohtan  an  cehen,  is  lep  adgaig 
korona  irai  colt  an  nidjinin  aien.  Is  ahodaig 
a  Kristian,  um  ika,  Inhe  nigki  ?  Is  asuptec- 
naig a  Natimi  ahidan  tas,  um  ika,  Et  atimi 
esjilid  a  natimi  inigki  na  mun  ecetai  nalmun 
aiek :  is  ati  yin  a  Natimi  alupas  an  pece 
upene  par  atau  iram  irai  iji  uarin  ehka  asega. 
Aktaktai  nitai  inig  na  mun  almoi  aiek  :  kit 
napu  alum  hal  aiek  an  nefalaig,  erupu  efaifa 
vai  euc  ara,  um  ika  eri  atau  iram  an  nefalaig 
upene  ara,  ja  et  yetpan  u  inmas  nefalaig  ura. 

Is  atau  an  nikman  aien  um  imiapan  yin  an 
nuarin  neom  alupas  um  upene  is  ethi,  is  es- 
jilid inmah  iran  :  eris  eti  ahre.  Is  ahlaig 
vaig  tah  a  Natimi  ahidan  tas,  um  ika  yi  ahre. 
Is  wat  ahre  aien  is  aridjai  inmah,  is  ehka 
vai  Kristian  nadejai  yin  vaig  va  inmah  iyeh- 
ki.    Is  ika  a  Natimi  ahidan  tas  ehele  nata- 

hig  is  ethi  eahki,  Imiapam  inwai,  urn  ohaig 
neom  ;  is  tup  upene  nahre  vaig  !  is  eti  lep 
aridjai  inmah.  Is  ahidai  yin  a  Kristian,  urn 
ika,  Nesgan  tas  nevitai  ?  Is  asuptecnaig  a 
Natimi  ahidan  tas,  urn  ika,  Et  idivaig  nuarin 
neom  inigki  inliinmopoi  natimi  inig  is  eti 
auritai  iran  a  Atua.  Et  lep  idivaig  inmah 
nedo  has  acheiachei  inliinmopon.  Et  lep 
idivaig  nitai  ahre  intas  alep  u  Atua.  Ja  et 
idivag  intas  upene  natahig  inig  et  mun  imi- 
apam inwai  aien  um  ohaig. 

Kis  lep  ecetai  ainyak  an  numjeg  ahnag 
unyak,  mika  is  atau  an  nikman  a  Natimi 
ahidan  tas,  um  imiapan  yin  an  nuarin  neom 
haklin  is  ethi,  erus  amen  iran  inhalav  atahig 
is  ero,  um  ateuc  irai  itai  ateuc  urau,  nidan 
inmeto  Nehniv,  im  nidan  inharei  Nigpa. 
Is  ulikulik  a  Nehniv,  ja  is  tup  eklim  amen  a 
Nigpa.  Is  ahodaig  a  Kristian,  um  ika,  Et 
ulikulik  a  Nehniv  vanhe  ?  Is  asuptecnaig  a 
Natimi  ahidan  tas,  um  ika,  Et  merit  a  natimi 
alupas  mika  yi  aitgaig  niji  itai  upene  o  un 
aien  um  yetpan  an  taka  mesese,  ja  et  imiisjis 
aien  inleh  vaig  asega  an  nopan,  ja  et  ika  a 
Nigpa  yi  aitgaig.  Kis  ecet  tah  ainyak  napam 
vaig  ehele  Nehniv,  um  apos  incet  mune,  um 
ati  se  u  neduon.  Is  leh  aien  um  imiacitak, 
um  imiafakahcil  Nigpa.  Ja  is  auroauro  aien 
um  eduoraprap,  is  lep  ihkin  natimi  aien. 

Kis  lep  ecetai  ainyak  an  numjeg  ahnag 
unyak,  mika  is  atau  an  nikmai  Kristian  a 
Natimi  ahidan  tas,  um  imiapan  yin  an  nua- 

rin  is  ethi  is  amen  incap  eahki  an  yipin  nat- 
hatahau.  Is  aiji  a  natimi  is  ethi  u  incap,  urn 
eti  atumop  par  atladwi  inwai  an  cap  mika  yi 
ahni.  Ja  is  esjilid  acen  incap.  Is  ika  a  Kris- 
tian,  Nesgan  tas  nevitai  ?  Is  asuptecnaig  a 
Natimi  ahidan  tas,  urn  ika,  Et  idivaig  incap 
inigki  nauritai  u  Atua  an  liinmopoi  atimi  ;  et 
lep  idivaig  Tiapolo  a  natimi  atladwi  inwai  an 
cap ;  ja  et  ere  alupas  incap  vaig.  Is  lep 
imiapan  yin  aien  an  nahaijin  nathatahau.  Is 
amen  eahki  a  natimi  is  ethi  is  eti  atumop  aien, 
urn  atladwi  narakei  an  cap,  ja  eris  eti  ecet  yin. 

Id  ahodaig  a  Kristian,  urn  ika,  Nesgan  tas 
iran  nevitai  ?  Is  asuptecnaig  a  Natimi  ahidan 
tas,  um  ika,  Iesu  Kristo  nigki  ;  et  eti  atumop 
aien,  um  atladwi  narakei  o  un  an  cap  is  atni 
aien  an  liinmopoi  atimi  va  etpu  cas. 

Kis  lep  ecetai  ainyak  mika  is  atau  an  nik- 
mai  Kristian  a  Natimi  ahidan  tas,  um  imi- 
apan yin  an  nuarin  esjilid  is  ethi.  Is  amen 
eahki  neom  u  Natimarid,  is  esjilid  um  upene, 
is  ti  intas  o  un  vaig.  Eris  lep  atga  ijinies  an 
neom  natimi  is  amen  ira  ra  napelumai  colt. 
Is  ika  a  Kristian,  Tu  apan  eahki  akaijau.  Is 
imiapan  yin  a  Natimi  ahidan  tas  an  neucse 
neom  iyehki.  Eris  amen  natimi  is  ahinag  an 
neucse  neom  eris  merit  ara  napan  vaig  anliin 
neom,  ja  is  ehka  vai  ra.  Is  lep  ateuc  ubutpotet 
pan  u  neucse  neom  a  natimi  is  ethi  ;  is  amen 
nitai  hag  an  nuhup  o  un,  im  peper,  im  inwai 
apeg  iran,  mika  yi  aged  nidai  atimi  asega 
aien  erupu  apan  anliin  neom  ara.     Eris  lep 

amen  an  neucse  neom  a  ilpu  eucsupo  is 
ahinag,  par  atapnes  atimi  va  eri  jim  apan  ara 
anliin  neom,  um  abli  ra.  Is  imiali  a  Kris- 
tian  va  nitai  iji  igki.  Eris  imtitaig  ilpu  euc- 
supo natimi  asega  um  adumoij  vai  ra.  J  a  is 
ecet  natimi  is  ethi  a  Kristian,  is  imtedoa 
nesganimtan,  napan  vaig  ehele  natimi  iyehki 
is  ateuc  aien,  um  aged  nidai  atimi.  Is  um 
ika  ehelen  aien,  Namu  aged  nidak  aiek,  ja  is 
par  aihiacsei  nauitoga  o  un  aien,  um  adgaig 
incat  uri  nedoa  an  nidjinin,  um  athut  irai  iblai 
ilpu  eucsupo  an  neucse  neom.  Eris  auud 
-emda  yin  ara,  ja  is  eti  auatialidi  aien,  ja  is 
auhaig  emda  sjipe  an  nauitoga  o  un  aien,  um 
abli  ra,  um  apan  anliin  neom.  Eris  wat  ecetai 
nemda  o  un  natimi  iji  ehki  ijinies  an  neom  u 
Natimarid,  eris  imiahpas  yin  ara,  um  acesaces 
nohranitai,  um  ika, 

Apam    aiek    anliin    neom    inigki, 
Va    apu    umoh    aiek    irai    iji    mesese. 

Is  apan  aien  anliin  neom,  eris  lep  aso  yin 
an  napelumai  upene.  Is  eucseucsin  laav  a 
Kristian,  um  ika,  Ek  ato  nesgan  tas  iran 
ainyak. 

Is  ika  a  Kristian,  Tu  atga  ujau  akaijau.  Ja 
Is  tas  a  Natimi  ahidan  tas,  um  ika,  Eklim 
erop,  ekpu  lep  ehvaig  ehelum  ainyak  niji  itai 
et  eche.  Is  asjiraig  nikman  aien,  um  imiapan 
yin  an  nuarin  neom  apat  ahtu  :  is  amen  a 
natimi  is  ethi  eahki  anliin  nopoi  hat  is  atpuh 
x\esganimtan   aien,  is   tup   aes   se    nobohtan 

ache  aien,  is  ededejai  yin  aien,  is  idi- 
vaig  er  auoh  oplecoplec  iniiinmopon.  Is  aho- 
daig  a  Kristian,  urn  ika,  Nesgan  tas  iran 
nevitai  ?  Is  ika  ehelen  a  Natimi  ahidan  tas, 
Namu  tas  ehelen  aiek.  Is  ahodaig  natimi 
iyehki  a  Kristian,  um  ika,  Aiek  di  aigki  ?  Is 
asuptecnaig  aien,  um  ika,  Kis  atimi  alaig- 
aheni  upene  ainyak,  um  aktaktai  mika  ki 
uhum  pan  inpece  upene  ainyak. 

Kristian.  J  a  et  echamecha  iram  an  nopan 
iniof  ? 

Natimi  iyehki.  Ek  atimi  ohocred  ainyak, 
ek  amen  iran  ainyak  et  idivaig  an  nopoi  hat 
inigki. 

Kristian.     Na  a  uri  aiek  par  hiski  ? 

Natimi  iyehki.  Kis  eti  aminjinai  nyak 
ainyak  ;  kis  ago  nedo  has  ainyak  vai  Atua 
upene  an  lah  ;  is  udei  nyak  a  Nesgan  Upene 
va  nedo  ahnag  unyak  ;  kis  eipai  Tiapolo 
ainyak,  is  lep  ham  ehelek  aien  ;  kis  aua 
has  inliinmopoi  Atua  ainyak,  is  lep  udei 
nyak  aien  ;  et  ipjin  inliinmopok  ainyak,  va 
nitai  inigki  et  ehka  vai  nyak  intaigtaig  vaig 
va  nedo  has  unyak. 

Is  tas  a  Kristian  ehele  Natimi  ahidan  tas, 
um  ika,  Eri  uauo  natimi  inigki  ?  Etpu  idim 
mas  aien,  ka  o'o  ?  Et  ehka  par  imiatamaig 
yin,  ka  o'o  ?  Is  ika  ehelen  a  Natimi  ahidan 
tas,  Namu  ahodai  yin  aiek.  Is  ika  a  Kris- 
tian, Uhpu  eti  ehvimiatamai  euc ;  napu  amen 
se  aiek  anliin  nopoi  hat  inigki,  ka  o'o  ?  Is 
asuptecnaig  aien,  um  ika,  Inyi  idim  uce  irak. 

Kristian.  A  uri  ?  Et  esjilid  naiheuc  u 
Inhal  u  Atua  vai  atimi. 

Natimi  iyehki.  Maiya,  ja  kis  lep  atgei 
Iesu  ainyak  an  nauincai  atgeig ;  kis  esjum 
vai  yin  ainyak,  im  nedo  atoh  o  un ;  kis  ika 
ainyak  is  takitai  inja  itap  iran  ;  kis  atapnes 
Nesgan  Upene  ainyak ;  va  nedo  inigki  et 
amen  irak  intas  ahlaijai  u  Atua,  im  intavaitap 
o  un. 

Kristian.     Na  mun  hiski  aiek  vanhe  ? 

Natimi  iyehki.    Va  naiyu  u  inliinmopok  va 
niji  itai  an  nobohtan  inigki,  im  nedo  has  iran  ; 
ja  et  aces  nyak  nitai  iji  igki  an  nopan  inig ; 
t  ek  lep  ohocred  vaig  ainyak. 

Kristian.  Et  ehka  vai  euc  nadumoij  vaig 
an  nefalaig  has  unyum,  ka  o'o  ? 

Natimi  iyehki.  Maiya,  is  atcijaig  nyak  a 
Atua  mika  yi  ipjin  inliinmopok  ainyak  :  is 
atapnes  nyak  aien  an  nopoi  hat  inigki ;  et 
lep  ehka  va  atimi  asega  an  nobohtan  nati- 
pagki  nyak  vaig.  Kaiheuc  vai  nyak  vai 
inpece  has  !  Ekpu  lucsei  nohocred  iran  ain- 
yak irai  iji  mesese,  um  uauo  ? 

Is  um  ika  a  Natimi  ahidan  tas  ehele  Kris- 
tian, Namu  imiehva  nohocred  u  natimi  inig- 
ki aiek,  etmu  lep  itai  asjaacinaig  imi  euc  aien 
irai  iji  adiat.  Is  ika  a  Kristian,  Et  itai  imti- 
taig  vaig  nitai  inigki !  Etmu  atau  imi  nyak 
a  Atua  par  aminjinaig  nyak,  um  ago  nalaig- 
aheni  vai  ki  jim  idivaig  natimi  inigki  ainyak. 

Is  tas  a  Kristian  ehele  Natimi  ahidan  tas, 
um  ika,  Tu  atga  ujau  akaijau.      Is  ika  ehelen 

aien,  Eklim  erop,  ekpu  lep  ehvaig  ehelum 
ainyak  nitai  yi  ethi  ache,  ja  napu  atga  unyum 
aiek.  Is  atau  an  nikmai  Kristian  aien,  um 
imiapan  yin  an  nuarin  neom  is  ethi  is  amen 
eahki  a  natimi  is  ethi,  is  tup  pam  aiji  lahlah 
aien  an  tinan  ;  is  wat  a^o  yin  aien  an  nap- 
elumai  o  un,  is  imtitaig  aien  um  eucjeuc- 
jeucaij.  Is  ahodai  yin  a  Kristian,  um  ika, 
Et  imtitan  he  a  natimi  inigki.  Is  ika  ehelen 
a  Natimi  ahidan  tas  yi  asuptecnaig  ehele 
Kristian  nohuun  nimtitaig  o  un.  Is  atupun 
aien,  um  ika,  Ek  mun  umjeg  ahnag  ainyak 
an  nepig,  um  ecetai  nohatag,  mika  et  mun 
mehcim  alupas,  et  mun  lep  esjilid  inmunuka 
im  nauwainapit,  ek  mun  imtitaig  alupas  ain- 
yak. Ek  mun  eas  jipan  ainyak  an  numjeg 
ahnag  unyak,  um  ecetai  napat  mika  et  mun 
ae  emda,  ja  ek  par  atahaijeg  nohran  toho 
esjilid  ainyak,  um  ecet  natimi  is  ethi  nateuc 
vaig  ijinies  an  nepig  an  nohatag,  eris  atirai 
yin  a  ilpu  agelo  an  nohatag  is  ahinag  acen  : 
is  ataluopni  pam  ra  naijoran  lah  esjilid:  is  ata 
nohatag  asega. 

Kis  atahaijeg  nohran  tah  ainyak,  is  ika, 
Akumu  anusjai  aijaua,  ak  ilpu  atimi  emesmas, 
um  asjapicnaig  an  nuhup  u  Natimi  alupas. 
Is  auroauro  um  ameled  nij  asega,  um  asal- 
gei  nehpai  itai,  eris  lep  anusjai  a  ilpu  atimi 
emesmas  asega ;  eris  imiacitak  nahaiji  ra,  um 
eas  jipan  an  nohatag  ;  ja  eris  etehto  nahaiji  ra, 
um  ika  yi  eropse  niji  edoon,  um  adahpoi  ra. 

Kis  ecetai  ainyak  mika  et  mun  algei  nitaas- 

viitai  a  Natimi  iyehki  is  ateuc  aien  ijinies  an 
nepig,  um  ika  ehele  atimi  asega  an  nobohtan 
eri  apan  ehelen  ara.  Is  lep  ika  aien  ehele  ilpu 
agelo  o  un,  Asjapicnaig  nefelelicai  has,  im  na- 
rasi  itai,  im  nohok,  um  erekhaig  jai  an  net- 
pen  ehri.  Is  auroau^o  um  tup  asalgei  netpen 
ehri  iyehki  ubutpotet  pan  u  nuarin  inig  ek 
mun  aiji  iran  ainyak  ;  et  mun  ahlauhos  nadran 
cap  iran,  im  inmehlai  cap,  im  inmotjan  naun- 
yauwaig  u  atimi.  Is  lep  ika  a  Natimi  alupas 
ehele  ilpu  agelo  iji  ehki,  "  Asjapicnaig  korn 
unyak,  um  ikni  an  nuarin  ikni  korn  iran." 
Kis  ecetai  ainyak  mika  eris  mun  imiaridjai 
natimi  is  ahinag  an  napat,  ja  eris  udei  nyak 
ara.  Kis  ika  ainyak  ki  atpuh,  ja  is  ehka  :  is 
idim  anani  nesganimtan  irak  a  Natimi  alupas, 
is  aridjai  nedo  has  asega  unyak  an  nuhup 
unyak,  is  lep  ated  nyak  inliinmopok.  Ja  ek 
mun  aiji  lahlah  ainyak  va  numjeg  unyak. 

Kristian.  Na  a  uri  aiek  par  etehto  va 
nitai  iji  igki  na  mun  ecetai  aiek  ? 

Natimi  iyehki.  Is  ika  aien,  Ek  mun  aktak- 
tai  ainyak  mika  et  mun  yetpam  nadiat  api- 
tac  an  nobohtan,  ja  ek  mun  eti  amatata  vaig 
ainyak.  Eris  wat  udei  nyak  a  ilpu  agelo,  ek 
mun  imtitaig  ainyak.  Is  ated  emda  nyak  in- 
liinmopok va  nedo  has  unyak.  Kis  lep  aktak- 
tai  ainyak,  mika  is  anani  nesganimtan  irak  a 
Natimi  alupas,  um  edemda  vai  nyak. 

Is  ika  a  Natimi  ahidan  tas  ehele  Kristian, 
Na  mun  aktaktai  nitai  iji  igki  asega  aiek,  ka 
o'o  ?     Is  ika  aien,  Maiya,  ek  ateuc  iran  ain- 

yak  um  imtitaig.  Is  ika  ehelen  aien,  Namu 
imiehva  nitai  iji  igki  aiek,  um  jim  lep  ah- 
nag  iran.  Is  lep  amatata  a  Kristian  va  nat- 
ga  o  un.  Is  ika  ehelen  a  Natimi  ahidan  tas,, 
Etmu  amen  ehelum  a  Nesgan  Upene  irai  iji 
adiat  par  asjaaicnaig  ehelum  an  nefalaig  yet- 
pan  an  pece  upene.  Is  atga  o  un  a  Kristian, 
um  ika, 

Eh   mun    idim    ehvaig    ehelek 
Niji    itai    imiali, 

Ekpu    aktaktai   vaig   ainyak 
Irai    adiat   asega. 

6. 

Is  uhum  pan  nauincai  atgeig  a  Kristian,  ja  is  par  eropse  nitai 
ahelwei  an  cehen. 

Kis  lep  ecetai  ainyak  an  numjeg  ahnag 
unyak,  mika  is  amen  nirahed  an  nahaijin  im 
lep  an  nahaijin  nefalaig  iyehki  is  atga  iran 
a  Kristian.  Nidan  nirahed  iyehki  Nitai 
umoh  iran.  Isathut  jipan  an  nefalaig  a  Kris- 
tian, ja  is  ehka,  va  nitai  ahelwei  opoc  iran. 

Is  athut  aien  is  uce,  um  uhum  pan  nuarin 
is  ethi  is  isas  ;  is  amen  nauincai  atgeig  ijinies 
an  nuarin  iyehki,  im  lep  nehpanitai  ubutpotet 
u  nehni  se  o  un. 

Kis  lep  ecetai  ainyak  an  numjeg  unyakr 
mika  is  wat  uhum  pan  nauincai  atgeig  a  Kris- 
tian, is  ispun  pijidi  nitai  ahelwei  an  cehen,  um 
etjose,  um  atcelcal,  um  uhum  neucse  neh- 
panitai, um  etjose  iran,  kis  eti  lep  ecetai 
ainyak.  Is  aiheucaiheuc  a  Kristian,  um  imi- 
acitak,  um  ika,  Ek  atumop  ainyak  va  noho- 

cred  asega  unyak  an  nopan  inig,  urn  umoh 
upene  vai  inmas  u  Iesu  an  nauincai  atgeig. 

Is  aiji  aktit  aien,  urn  eas,  um  imiali  ;  is  ti 
intas  o  un  va  nitai  inigki,  nikavaig,  is  wat 
almoi  nauincai  atgeig  aien,  is  auroauro  nitai 
ahelwei  o  un  um  etjo  se.  Is  aes  aien,  um  lep 
aes,  ja  par  taig  va  nimiacitak  im  nimiali  o  un. 

Is  wat  aiji  aien,  um  aes,  um  taig,  ehtijiseh- 
cohos  pan  ehelen  nagelo  an  nohatag  is  eseij, 
um  ika,  Kaiheuc  vai  euc,  na  mun  ahesmoij 
aiek!  Is  ika  ehelen  is  ethi,  "  Eh  mun  ikni- 
pagki  nedo  has  iram."  Is  lep  atipagki  nap- 
elumai  mohtan  iran  is  ethi,  um  aso  yin  an  nap- 
elumai  upene.  Is  lep  ati  nitai  asjaaicnaig  an 
nipjinimtan  aien,  um  ati  nitaasviitai  an  nik- 
man,  um  ika  ehelen  yi  atga  esvi  an  nefalaig, 
ja  par  atcijaig  an  neucsen  pece  upene  :  ehtijis 
lep  udei  yin  ahtaij.  Is  eceseij  aliaujai  a  Kris- 
tian  va  nimiacitak  o  un,  um  lep  atga,  um 
acesaces  nohranitai,  um  ika, 

Is    idim    ehtipidai    nyak 
Nedo    has    asega   unyak  : 
Kis    lep    ohocred    ainyak    vaig, 
Um    eucjeucjeucaij    alupas  ; 
Ja    kis    atga    ainyak,    um    ham 
An    nuarin    inig,    um    almoi 
Nauincai    atgeig   u    Iesu, 
Is    idim    mas   iran    aien. 
Naaurinig,    Naaurinig, 
Is    ispun    etjose    irak 
Nitai    ahelwei    an    cehek, 
Um    eti    lep    ehcerucai    nyak. 


Ehtaij  ehcohos  pam  ehele  Kristian  nagelo  an  nohatag 
et  eseij. 

Is  ecet  Nahnag,  im  Nesjum,  im  Nasjis  a  Kristian  numjeg  vaig, 
«rus  amcel  vai  yin  a  Nalmuitai  im  Nefaifa :  is  aridjai  aien  an  nedoon. 
Nehka  :  is  etjo  nitaasviitai  o  un,  ja  is  lep  ecetai  aien. 

Kis  ecetai  ainyak  an  numjeg  ahnag  unyak, 
mika  is  atga  aien,  urn  ahlause  pan,  um  ecet 
natimi  is  .eseij  an  nahaijin  nefalaig.  Ehtijis 
umjeg  ahtaij,  is  lep  amen  natau  hat  irai  eduei 
ehtaij.  Nidan  is  ethi  Nahnag,  im  nidan  is 
ethi  Nesjum,  im  nidan  is  ethi  Nasjis. 

Is  wat  ecet  ehtaij  a  Kristian  numjeg  vaig, 
is  apan  aien,  um  ahugni  ehtaij,  um  ika,  Eh- 
taij idivaig  natimi  umjeg  ijinies  an  nepan  an 
nelcau  aijautaij,  ja  et  amen  ithamitaij  Injap 
Mas  et  ubo  acen.  Va  nitai  inigki  ahtijmu 
aiji  aijautaij,  um  ahced  nyak  :  ekpu  lep  atau 
imi  cautaij  ainyak,  um  atipagki  natauhat 
iramitaij.  Et  amen  igcakitah  et  idivaig  laion 
aunyauwaig  ;  etpu  idim  auahas  cautaij  aien. 
Ehtijis  amaah  iran  ahtaij,  um  tas  ;  is  lep  uce 
intas  u  ehtaij. 

Is  ika  a  Nahnag,  Ek  eti  imtitaig  ainyak.  ^ 

Is  ika  a  Nesjum,  Ekpu  lep  umjeg  tintin 
ainyak. 

Is  ika  a  Nasjis,  Ekpu  ispuk  imiatamaig 
nyak  ainyak. 

Ehtijis  lep  asjeuc  ahtaij  um  umjeg,  ja  is 
par  atga  o  un  a  Kristian.  Is  eti  elvatga  aien, 
ja  par  ecet  natimi  is  ero.  Erus  ahtalgaunyi 
nathatahau  arau,  jam  epihtau  iran  an  nahaijin 
nefalaig  an  mauun.  Erus  auroauro  arau  um 
apan  ehelen.      Nidan  is  ethi  Nalmuitai,  im  ni- 

dan  is  ethi  Nefaifa.  Erus  tas  ehelen  arau, 
is  ato  a  Kristian  vai  intas  urau  im  nedo  urau, 
mika  erus  eti  atimi  inveijec  arau. 

Is  wat  tas  ehele  rau  a  Kristian,  um  asup- 
tecnaig  natga  o  un  ehele  rau,  im  niji  itai  ase- 
ga  is  yetpam  iran,  erus  imilaav  yin  arau.  Is 
esjum  vai  rau  aien,  um  udei  rau,  um  echim 
atga.  Is  ecahinag  esvi  an  nitaasviitai  iyehki 
aien  is  alupai  yin  a  nagelo  is  ethi,  is  lep  emda 
inliinmopon  aien  vaig.  Kis  almoi  ainyak 
mika,  ehtijis  ehratga  ahtaij  um  yetpan  u 
nedoon  is  ethi,  nidan  Nehka  :  is  amen  an 
nehni  se  o  un  nimtanwai.  Is  lep  eteuc 
nefalaig  is  ero  is  eche  eahki  ;  im  lep  inig,  is 
atoh  um  ahes  an  neucse  nirahed.  Is  apan  is 
ethi  an  mauun,  im  lep  is  ethi  an  matan  ;  ja  is 
atoh  nefalaig  ehroehro,  um  ahlaujai  an  nedoon 
Nehka.  Is  apan  a  Kristian  u  nimtan  wai  um 
umwig,  ja  par  aridjai,  um  ika, 

Ekpu    idim    emda   ainyak  : 
Et    ehka    nedoon    inig ; 
Um    lep   ahlaujai   pan   iran, 
J  a  par   umoh   an    nohatag. 

Erus  lep  yetpan  natimi  erahki  u  nehni  se 
u  nedoon.  Erus  wat  almoi  arau  mika  is  isas 
um  ijinies,  um  lep  eteuc  nefalaig  is  ero  is  ec- 
he ;  erus  ika  arau  eru  ahced  nefalaig  eraigki 
arau.  Nidan  is  ethi  Inhas,  im  nidan  is  ethi 
Nauahas.  J  a  is  ahced  nefalaig  nidan  Inhas 
is  ethi  ira  rau,  is  yetpan  an  nese  alupas  ;  is  lep 
ahced  nefalaig  nidan  Nauahas  is  ethi  ira  rau. 

is  yetpan  an  nuarin  pece  alupas,  is  ahinag  niji 
edoon  apat  iran  ;  is  epihtau  aien,  urn  eropse, 
um  eti  lep  atidai. 

Kis  lep  aespan  Kristian  ainyak,  um  ecet 
yin  naridjai  vaig  an  nedoon.  Is  athut  aien, 
um  lep  tup  eklim  atga,  um  lep  acrac  va  nisas. 
Is  eteuc  neom  atumop  iran  an  nahaijin 
nefalaig,  is  ago  a  Natimarid  mika  eri  atumop 
iran  a  ilpu  atimi  atga.  Is  apan  a  Kristian  an 
neom  iyehki  um  ateucse  um  atumop.  Is 
aihiacse  nitaasviitai  an  ritin  aien,  um  esvi 
intas  iran.  Is  lep  almaijidjid  napelumai 
iyehki  eris  alupai  yin  u  nauincai  atgeig,  um 
aktaktai  inupene  o  un,  um  imiacitak  vaig.  Ja 
is  imtate  aien,  um  umjeg  acen,  um  yetpan  an 
jupura.  Is  lep  etjo  se  nitaasviitai  an  nikman 
an  numjeg  o  un. 

Is  wat  umjeg  aien,  is  apan  ehelen  tah,  um 
ahugni  yin,  um  ika,  "  Apan  ehele  nilupau,  ak 
natimi  esjum  ;  aktaktai  nedo  o  un,  um  ara- 
pakau."  Is  auroauro  a  Kristian  um  aiji,  um 
atga  o  un,  um  ahlau  jai  neijin  ijinies  an  ned- 
oon iyehki. 

Is  wat  uhum  pan  inlolan  nedoon  iyehki 
aien,  erus  athut  pam  ehelen  natimi  is  ero, 
nidan  is  ethi  Nimtitaig,  im  nidan  is  ethi 
Nimiisjis  nahcil.  Is  ahodai  rau  a  Kristian, 
um  ika, 

Erau  a  uri  aijaurau  par  adumoij  an  ne- 
falaig ? 

Is  asuptecnaig  a  Nimtitaig,  um  ika,  Ecrus 
atga  aijumrau  par  apan  an  nuarin  pece  Saion, 

ja  et  idim  ehka  nefalaig,  va  nitai  inigki  ecrus 
adumoij  aijumrau.  Is  lep  tas  a  Nimiisjis 
nahcil,  urn  ika,  Erau  lep  asjeuc  laion  et  ero 
an  nefalaig,  ecrau  eti  ato  aijumrau,  kit  erau 
umjeg  arau,  ka  aiji;  ecrus  imtitai  rau  aijumrau 
va  eri  jim  aces  yi  amud  cumrau  arau,  um 
adumoij. 

Is  imtitaig  a  Kristian  vai  intas  urau  ;  ja  is 
ika  aien,  El  ek  adumoij  ainyak,  ekpu  mas  ain- 
yak,  ja  el  ek  uhum  pan  inlolan  nedoon  Saion 
ainyak,  ekpu  umoh  ainyak ;  ekpu  imiisjis 
ainyak,  um  ahced  nefalaig  inig.  Erus  udei 
Kristian  a  N imtitaig  im  Nimiisjis  nahcil,  um 
athut,  um  ahlause  an  nedoon,  ja  is  atga  an 
nefalaig  aien. 

Is  wat  echim  atga  a  Kristian,  is  lep  ak- 
taktai  intas  o  natimi  erahki  aien.  Is  ahilek 
nitaasviitai  o  un  an  ritin  aien,  mika  yi  esvi 
intas  iran,  va  etpu  eropse  inliinmopon  aien 
vaig,  jam  eti  ecetai.  Is  ohocred  alupas  in- 
liinmopon aien,  is  lep  eti  ato  aien  nitai  inig 
etpu  ago  aien.  Ja  is  imiehva  aien  mika  is 
umjeg  aien  an  neom  atumop  iyehki  an  na- 
liaijin  nefalaig.  Is  atpuse  aien  um  ugyi  Atua 
mika  yi  jim  aru  iran  va  nedo  ahnag  o  un,  is 
lep  adumoij  aien  par  ahilek  nitaasviitai  o  un. 
Is  atga  easeas  an  nefalaig  aien  um  ahilek  ni- 
taasviitai o  un,  um  yetpan  an  neom  atumop 
iyehki.  Is  ateuc  aien  um  taig,  um  ika, 
Kaiheuc  vai  nyak,  ek  atimi  ohocred  ainyak ! 
kis  a  uri  ainyak  par  umjeg  an  nadiat !  Ek 
mun  etjo  itac  ainyak,  kit  etpu  epig  irak  an 

Et  ecetai  laion  a  Kristian. 

nefalaig !  Is  wat  ateuc  aien  urn  taig,  is  eas 
ithan  nitai  ateuc  aien,  urn  ecetai  nitaasviitai  © 
un.  Is  auroauro  aien  urn  leh,  urn  ati  an  ritin. 
Is  imiacitak  alupas  aien,  urn  ago  naaurinig 
vai  Atua,  urn  atga  o  un. 

Is  atga  aiheucaiheuc  a  Kristian,  um  lep 
aridjai  an  nedoon,  ja  is  wat  eti  fi  ahlaujai 
aien  is  ete  nagesega.  Is  aktaktai  intas  o 
Nimtitaig  im  Nimiisjis  nahcil  aien  vai  laion 
is  ero  erahki.  Is  tas  ehelen  aien,  um  ika, 
Era  atga  laion  irai  pig :  el  erau  ehtet  irak 
arau  an  nepig,  ekpu  erl  ahapan  eda  ainyak,  va 
eru  jim  aces  yi  amud  nyak  arau  ?  Is  atga 
aien  an  nefalais:  is  uce.  Is  ohocred  aien  va 
nedo  ahnag  o  un  ;  ja  is  eas  jipan  an  nes- 
ganimtan  aien,  um  ecetai  neom  atumop  iran, 
is  esjilid  umeklim  upene,  an  nahaijin  nefalaig. 
Nidan  neom  iyehki,  Neklim  upene. 

Is  ahtaregdei  laion  a  Kristian  ;  is  yetpan  aien  an  neom  nidar. 
Neklim  upene ;  eris  aiheuc  vai  yin  iran,  um  ago  nedo  upene  vai 
yin. 

Kis  lep  ecetai  ainyak  an  numjeg  ahnag  un- 
yak,  mika  is  merit  aien  napan  vaig  eahki,  um 
umjeg.  Is  eti  elvatga  aien,  ja  par  uhum  pan 
nefalaig  ehroehro  ubutpotet  pan  an  naiyu  u 
natimi  aminjinaig  neucse  neom.  Is  ehlad 
aien,  um  eas  pan  an  nuhup  o  un,  um  ecetai 
laion  is  ero  an  nefalaig.  Is  amen  natau  hat  ira 
rau  :  ja  is  eti  ecetai  aien.  Is  imtitaig  aien,  um 
ika  yi  adumoij.     Is  aktaktai  aien  mika  erupii 


30 

auahas  yin  arau.  Ja  is  ecet  yin  a  natimi 
aminjinaig  neucse  neom,  nidan  Naminjinaig, 
urn  ahlaig  vai  yin,  urn  ika,  "  Jim  imtitaig 
laion,  er  idim  athai  rau  ira  atau  hat ;  atga 
an  niblan  nefalaig  ;  inyi  eti  auahas  euc  tah 
nitai." 

Kis  ecetai  ainyak  mika  is  atga  aien  um 
eucjeucjeucaij,  ja  is  imiaiji  intas  o  Naminji- 
naig aien.  Is  tup  ahgei  naunyauwaig  u  laion 
aien,  ja  erus  eti  ago  tah  nitai  vai  yin  arau.  Is 
ahpu  nikman  aien,  um  atga  o  un,  um  yetpan 
an  neucse  neom.  Is  ika  a  Kristian  ehele  na- 
timi aminjinaig  neucse  neom, 

Neom  u  di  nigki  ?  ekmu  asjeuc  ainyak 
igcaki  an  nepig,  ka  o'o  ? 

Is  ika  a  natimi  aminjinaig  neucse  neom,  Is 
aeo  neom  iniorki  a  Natimarid  an  lolan  nedoon 
Saion  vai  ilpu  atimi  atga.  Is  lep  ahodai  yin 
a  natimi  aminjinaig  neucse  neom,  um  ika, 
As  ahes  eda  aiek  ?  nalaig  eda  inigki  unyum  ? 
Is  asuptecnaig  ehelen  a  Kristian.  Is  ika  a 
Naminjinaig,  Ekpu  ahlaig  ainyak  vaig  tah 
irai  ilpu  atahig  igcaki,  el  et  upene  iran  intas 
unyum,  etpu  imiapan  euc  aien  anliin  neom. 
Is  atcei  bel  aien,  ja  is  ahes  anliin  neom  nata- 
hig  is  ethi  is  ecen  nesganimtan,  um  eklim 
upene,  nidan  natahig  iyehki  Neclim  erop.  Is 
ahodai  natimi  aminjinaig  neucse  neom  aien, 
um  ika,  Na  mun  ahlaig  vai  nyak  aiek  vanhe? 

Is  asuptecnaig  ehelen  a  Naminjinaig,  um 
ika,  Is  ahes  a  natimi  inigki  an  nuarin  pece 
iyehki  uhpu  auahas  :  et  mun  esvi  yin  natga 


o  un  ;  et  merit  aien  nasjeuc  vaig  igcaki  an 
nepig ;  ek  mun  ika  ehelen  ainyak,  Ekpu  ah- 
laig  yai  euc  ainyak  ;  ja  napu  ago  iran  aiek 
et  idivaig  nedo  an  neom  inigki.  Is  tas  ehe- 
le Kristian  aien,  urn  ika,  Ekpu  lep  ahlaig 
vai  ehtaij  etwak  ainyak,  Narapakau,  im  Nedo 
an  nohatag,  im  Naiheuc.  Ehtijis  lep  tas  ehe- 
len ahtaij,  ja  eris  imiapan  yin  anliin  neom  ara 
Eris  ehtet  iran  a  ilpu  atimetin  anliin  neom,  urn 
aiheuc  yai  yin,  urn  ika,  "  Apam  anliin  neom, 
ak  natimi  u  Natimarid  ;  is  ago  neom  inio-ki 
aien,  mika  eri  atumop  iran  a  ilpu  atimi  atga 
o  un." 

Is  naaurinig  aien,  urn  apitac  pan  ra  anliin 
neom.  Is  ateuc  aien  ;  eris  lep  ago  nohumas 
iran  :  eris  tastas  jipe  ara,  urn  uhum  pan  an 
nopan  hag  ura  an  jupura.  Ehtijis  tas  ehele 
Kristian  a  Narapakau,  im  Nedo  an  nohatag, 
im  Naiheuc  ;  is  lep  asuptecnaig  ehele  ra  aien 
niji  itai  is  ahinag. 

Is  ika  a  Nedo  an  nohatag,  Ak  etwak  Kris- 
tian, Asuptecnaig  ehelema  niji  itai  asega  is  yet- 
pam  iram  an  nefalaig. 

Is  tas  aien,  urn  ika,  Et  idim  upene  irak 
intas  unyum.  Kis  ahes  ainyak  an  nuarin  pece 
iyehki  uhpu  auahas.  Is  esjilid  nohocred  un- 
yak  va  nitai  ahelwei  irak.  Is  tas  ehelek  a  Na- 
vagalia,  urn  asuptecnaig  ehelek  nefalaig  et  yet 
pan  an  neucse  nirahed  haklin.  Kis  ahnag 
an  nefalaig  ainyak,  urn  ete  an  nuarin  jaujat 
ja  is  lep  ati  nyak  an  nobohtan  ipjin  a  Natau. 
Is  aminjinai  nyak  a  Natimi  alupas,  urn  imi- 


apan  nyak  an  neom  u  Natimi  ahidan  tas  ;  is 
aiheuc  vai  nyak  aien,  urn  imiapan  nyak  anliin 
neom,  urn  ehvaig  ehelek  niji  itai  upene  is 
ahinag,  urn  asuptecnaig  nesgan  tas  iran.  Kis 
lep  ahes  an  neom  iyehki  ainyak,  urn  eti  elv- 
atga,  ja  par  ecetai  nitai  imiali.  Is  amen  tah 
an  nauincai  atgeig  an  nuhup  unyak,  is  asuol 
inja  iran.  Kis  wat  almoi  ainyak  is  ispun  etjo 
nitai  ahelwei  irak.  Ehtijis  lep  ehcohos  pam 
ehelek  a  nagelo  is  eseij  :  is  ika  is  ethi,  Uhmu 
iknipagki  nedo  has  iram  ;  is  atipagki  nap- 
elumai  mohtan  irak  is  ethi,  urn  aso  nyak  an 
napelumai  upene  inigki ;  is  lep  ati  nitai  as- 
jaaicnaig  an  nipjinimtak  is  ethi,  um  ati  nitaasvi- 
itai  inigki  an  nikmak.  Kis  lep  ecetai  niji  itai 
is  eche  ainyak,  nikavaig,  Nahnag,  im  Nesjum, 
im  Nasjis ;  im  nadumoij  vaig  u  Nalmuitai 
im  Nefaifa  va  nimtitaie  urau;  im  laion  erah- 
ki  is  ehka  nahtaregdei  rau  vaig.  Is  auati- 
alidi  tintin  inliinmopok  ainyak  va  nitai  iji 
igki,  el  is  eti  tas  upene  ehelek  a  natimi 
aminjinaig  neucse  neom  inigki,  kit  el  ekis 
adumoij  ainyak.  Naaurinig  vai  Atua,  ainyak 
um  ai^ki  israki  ehelemia. 

Is  lep  tas  ehele  Kristian  a  Narapakau,  um 
ika,  Na  aktaktai  nuarin  pece  iyehki  aiek,  as 
ahes  iran  aiek,  ka  o'o  ? 

Is  asuptecnaig  a  Kristian,  um  ika,  Maiya, 
ek  idim  aktaktai  ainyak,  ja  ek  esjum  vaig 
ainyak,  um  merit  vai  inpece  upene  par  amen 
iran  :  et  lep  apol  irak  hal  edo  er  ago  an  nua- 
rin pece  iyehki,  ja  eku  wit  ago  ainyak  ek  oho- 

cred  vaig  ainyak  :  eku  wit  uhum  pan  inpece 
upene  ainyak,  ekpu  atcijaig  nitai  has  asega  iji 
igki  ainyak  et  apol  irak,  urn  amen  se  upene 
irai  iji  mesese. 

Is  lep  tas  ehele  Kristian  a  Naiheuc,  urn 
ika,  Jam  uauo  ehgam  im  ilpu  hal  unyum  ? 

Is  taig  alupas  a  Kristian,  um  ika,  Kaiheuc 
vai  ra,  ah !  Kis  merit  ainyak  mika  eri  ahced 
nyak  ara ;  ja  eris  esjum  ara  :  is  aiyu  inliin- 
mopora  ara  vai  nobohtan  inigki,  im  niji  itai 
iran,  eris  lep  auatialidi  ara  inlucsei  vaig  no- 
hocred  an  nefalaig  ehka  inigki ;  ja  ek  imi- 
ehva  ra  ainyak,  um  ago  nalaigaheni  vai  ra 
irai  iji  adiat. 

Kis  lep  ecetai  ainyak  an  numjeg  ahnag  un- 
yak,  mika  is  wat  yop  itai,  eris  ateuc  ara  um 
hag.  Is  amen  nitai  caig  esjilid  um  upene  an 
nitai  hag,  im  nide  vaine  upene.  Eris  hag  ara, 
um  tastas  jipe  vai  Natimarid  an  nedoon  Saion 
ache.  Kis  ato  ainyak  vai  intas  ura  mika  is 
eucsupo  emda  aien.  Is  ago  nedoa  aien  vai 
natimi  atgei  atmas,  um  auahas  yin  :  ja  is  lep 
mas  aien  vaig  :  va  nitai  inigki  is  aiyu  alupas 
inliinmopok  ainyak  vai  yin. 

Is  uce  intas  ura,  um  uhum  pan  an  nijihgan 
nepig,  ja  eris  par  alaigaheni  ara,  um  umjeg. 
Is  umjeg  a  Kristian  an  nuarin  neom  alupas 
is  ethi,  is  eteuc  inmun  neom  iran  ehnain  rid- 
jai  o  un.  Nidan  nuarin  neom  iyekhi  Nigpa. 
Is  umjeg  aien,  ja  par  aiji  lahlah  an  nathut  u 
nadiat,  um  acesaces  nohranitai  um  imiahpas 
Atua,  um  ika, 

Naaurinig    va    naiheuc    u    Iesu 
Vai    ilpu    atimi    upene    o    un  ; 
Et   lep    aminjinaig    cama    aien, 
An    nefalaig    et   yetpan    an    nohatag. 

Is  wat  lahlah  an  nuhialeg,  eris  ika  ehele 
Kristian  ara  yi  jim  fi  atga  o  un,  jam  amen 
urn  almoi  niji  itai  imiali  an  nuarin  iyehki. 
Eris  upyi  hup  ara  um  imiapan  yin  an  neom 
ateucse,  um  ehvaig  ehelen  niji  itaasviitai  eris 
aged  itu  acen  ;  um  aniv  ilpu  retpoi  Natima- 
rid  an  nedoon  Saion,  mika  is  Hal  o  un  aien 
is  ispun  eteuc  aien  irai  iji  mesese.  Eris  lep 
aged  iran  intas  va  niji  auritai  o  un,  im  lep 
nidai  ilpu  aheca  o  un  is  ahinag. 

Eris  esvi  ehelen  ara  intas  va  niji  auritai 
upene  eris  ago  hal  irai  ilpu  aheca  o  un  :  eris 
lep  esvi  intas  ara  va  naiheuc  u  Natimarid  va 
atimi,  im  inmerit  o  un  mika  eri  udei  nedo  has 
asega  ura  ara,  um  asgeig  iran,  va  etpu  imi- 
atamaig  ra  aien. 

Is  wat  lahlah  an  tak  apnyin,  eris  imiapan 
yin  ara  anliin  neom  eris  ikni  nij  va  atimi  iran, 
um  ehvaig  ehelen  nitai  iji  igki  is  ikni  a  Na- 
timarid ura  vai  ilpu  atimi  o  un,  nikavaig, 
nauitoga  uri  nedoa,  im  incat  adgaig  an  nedoa, 
im  nitai  ahtaipup,  im  incetpun  neduun  inyi 
eti  has. 

Kis  lep  ecetai  ainyak  an  nurrijeg  ahnag  un- 
yak  mika,  is  wat  lahlah  an  tak  apnyin,  eris 
imiacaij  Kristian  ara  mika  yi  lep  amen  aien 
an  nadiat  yi  ethi,  um  ika,  El  et  ahrei  upene 
nadiat,  ecrupu  ehvaig  ehelum  aijama  nedoon 

iji  ehki  et  eklim  upene.  Is  adai  intas  ura 
aien  urn  amen.  Is  wat  lahlah  an  tak  apnyin, 
eris  imiaridjai  yin  ijinies  an  nedoon  ara,  urn 
ika  ehelen  yi  aes  pan  an  nuarin  inig  et  ahes 
nuritoga  iran.  Is  ecetai  inpece  alupas  urn 
esjilid  aien  ;  is  ahinag  nedoon  iran,  im  nesei, 
im  nokoro  vaine,  im  niji  ubutpot  itai  ohwai 
itai,  im  intisiaicai.  im  nimtai  wai,  is  eklim 
upene  nalmoi  vaig.  Is  ahodai  nidan  pece 
inigki  aien  Eris  asuptecnaig  ara,  um  ika, 
Inpece  u  Imanuel  mun  igki  ;  is  ati  aien  vai 
ilpu  atimi  atga  o  un.  Nau  wit  uhum  pan 
eahki  aiek,  napu  ecetai  neucse  nah  pan  an 
pece  upene  aiek. 

9. 

Is    atga   a   Kristian  an   niskanse  ubo  :    is  ago  nedoa  vai  vin  p. 
Apolyon;  ja  is  esjilid  iran  aien. 

Is  ika  a  Kristian  yi  lep  atga  a  un,  Ja  eris 
upyi  hup  ara,  um  imiapan  yin  an  neom  is 
amen  iran  nij  va  atimi,  um  aso  yin  irai  iji  itai 
uri  nedoa,  va  yi  Jim  ago  nedoa  vai  yin  tah 
an  nefalaig.  Eris  aso  upene  yin  ara,  ja  par 
ahced  yin  um  apan  #n  neucse  neom.  Is 
ahodaig  natimi  aminjinaig  neucse  neom  aien, 
um  ika,  As  ecet  tah  natimi  aiek  natga  vaig 
an  nefalaig,  ka  o'o  ?  Is  asuptecnaig  a  natimi 
aminjinaig  neucse  neom,  um  ika,  Maiya. 

Kristian,  Na  ato  yirf  aiek,  ka  o'o  ? 

Natimi  aminjinaig  neucse  neom.  Kis  aho- 
dai nidan  ainyak,  is  asuptecnaig  ehelek  aien, 
um  ika,  Nimiisjis  ninveijec. 

Is  ika  a  Kristian,  Ek  ato  yina  inyak.  Is 
atimi  eblaamnem  unyak  aien  an  nuarin  pece 
unyak.  Nai  ikha  aiek  an  yec  eda  aien  an  no- 
pan  inig  ? 

N atimi  aminjinaig  netecse  neom.  Et  idivaig 
et  mun  ahlause  pan  an  nedoon  aien. 

Is  ika  a  Kristian  ehele  natimi  aminjinaig 
neucse  neom,  Ak  etwak,  etmu  amen  ehelum 
a  Ihova,  um  alupai  euc  niji  itai  upene  asega, 
va  naiheuc  unyum  vai  nyak.  Is  ika  aien  yi 
atga  o  un,  ja  eris  ahced  yin  a  Neklim  erop, 
im  Nedo  an  nohatag,  im  Naiheuc,  im  Nara- 
pakau,  jam  eti  elvatga.  Eris  ehratga  ara,  um 
tastas  jipe  va  niji  itai  upene,  um  uhum  pan 
an  nuarin  asuol  iran.  Is  tas  a  Kristian,  um  ika; 
Is  ehka  naridjai  vaig,  et  lep  ehka  nasuol  se- 
pan  vaig.  Is  ika  a  Narapakau,  Maiya,  et  id- 
im  uco,  et  ehka  va  atimi  nasuol  se  vaig  an 
niskanse  ubo,  jam  eti  atalahas  an  nefalaig.  Is 
atupun  aien  um  eklim  asuol  se,  ja  is  eceseij 
atalahas  aien. 

Kis  ecetai  ainyak  an  numjeg  ahnag  unyak 
mika,  is  wat  ahlau  sepan  aien  eris  alupai  yin 
nareto  is  ethi  ara,  im  inhubej  is  amen  nide 
vaine  iran,  im  lep  nigai  vaine  ;  ja  is  par  atga 
an  nefalaig  echim  aien  ache. 

Is  eti  elvatga  a  Kristian  Niskanse  ubo 
iyehki,  ja  is  ectai  natmas  has  aien,  nidan 
Apolyon.  Is  idim  has  acen  aien  ;  is  ataluop- 
ni  yin  ninehen  et  idivaig  numu  ;  is  idivaig 
nimyeuv  alupus  acen  aien,  ja  is  lep  eteuc 
nehpan  is  ero  ;  is  idivaig  neduei  bear  neduon, 

is  idivaig  nipjineucese  laion  nipjineucsen  ;  is 
lep  ahes  incap,  im  nadran  cap  an  nipjinetgan. 
Is  uhum  pan  Kristian  aien,  urn  amah  acal 
iran,  urn  ahodai  yin,  um  ika,  As  ahes  aiek 
eda  ?  nalaig  eda  inigki  unyum  ?  Is 
asuptecnaig  a  Kristian,  um  ika,  Kis  ahes 
ainyak  an  nuarin  pece  has  iyehki  uhpu  aua- 
has,  ek  lep  apan  alaig  an  maliyum  Saion 
ainyak. 

Is  ika  a  Apolyon,  Aaha!  na  atimi  unyak 
aiek  ;  ek  ohuun  inpece  asega  inaico  ainyak  ;  as 
a  uri  aiek  par  aha,  um  udei  natimarid  unyum  ? 

Is  tas  a  Kristian,  um  ika,  Eris  idim  apos 
nyak  an  nelcau  unyum  ;  jai  kis  esjum  ain- 
yak vai  nauritai  has  unyum,  um  imtitaig  nim- 
tan  imi  ilpu  aheca  unyum  ;  va  nitai  inigki 
is  wat  eteuc  lelek,  kis  aha  ainyak  um  apan 
ehele  Natimarid  esjilid  um  upene,  ek  adualep 
o  un  ainyak  an  nopan  inig,  um  apol  iran 
ache. 

Is  wat  atahaijeg  a  Apolyon,  is  ataktit  eij- 
en  aien  vai  intavaitap  o  un,  um  ika,  Ek  am- 
cel  vai  natimi  naico  ainyak,  im  intas  alep 
asega  o  un,  im  ilpu  atimi  o  un.  Ekpu  lep 
atapnes  euc  ainyak.  Is  ijiwusjera  a  Apolyon, 
um  ika,  Napu  idim  mas  aiek  igcaki.  Is  wat 
uce  intas  o  un,  is  atcijaig  nidjan  nefana  aien 
is  idivaig  nalaume  u  incap  an  ritin,  ja  is  ah- 
tadai  a  Kristian  an  nitai  ahtaipup  an  nikman. 
Is  ahyausei  nauitoga  uri  nedoa  a  Kristian  ;  ja 
is  auro  pan  ehelen  a  Apolyon,  um  atcijaig 
nidjai  efana  is  ahinag  iran.    Is  ehka  vai  Kris- 

tian  natapnes  vaig  asega.  Is  urn  tau  an  nid- 
jinin,  im  nikman,  im  neduon.  Is  auatialidi 
tintin  a  Kristian  vaig,  um  atgaatga  ehpan 
itac  ;  ja  is  auroauro  aien,  um  lep  asjis  an  liin- 
mopon  emda.  Is  atupun  nehtauo  urau  an 
nadiat  meto  um  yetpan  an  jupki  ;  is  ubut- 
potet  u  nauatialidi  o  un  a  Kristian  vaig. 

Is  wat  almoi  a  Apolyon  mika  is  auatiali- 
di a  Kristian,  is  apan  ehelen  aien  um  aces- 
cas  imi  yin,  um  atlijai  yin  ;  is  lep  ehveliak 
nauiioga  oun  aien  an  nikman.  Is  ika  a  Apol- 
yon, Ehe  !  ekpu  idim  auahas  euc  ainyak ;  is 
lep  avise  emda  yin  aien  ;  is  aktaktai  a  Kris- 
tian mika  etpu  mas  aien.  Is  wat  ubutpotet  u 
nauahas  yin  vaig,  is  emda  a  Kristian,  um  arah- 
pan  va  nikman,  um  asjiraig  nauitoga  o  un, 
um  ika  ehele  Apolyon,  "Jim  imiacitak  vai 
nyak,  ak  natimi  tak  atimi  irak ;  ek  mun  erop- 
se  ainyak,  ja  ekpu  atidai  jai  ainyak."  Is 
uce  intas  o  un,  ja  is  par  efahcai  yin  aien. 
Is  atga  pan  itac  a  Apolyon  is  idivaig  tah 
er  acjapidai  yin.  Is  wat  almoi  a  Kristian, 
is  lep  ahlau  pan  ehelen  aien  um  ahcai  yin, 
um  ika,  "  Ecri  idim  esjilid  aijama  vai  yin  is 
aiheuc  vai  cama  aien."  Is  imtitaig  a  Apol- 
yon, um  elgelgei  nehpan  is  idivaig  inman,  um 
ae  pan  ;  is  eti  lep  ecet  yin  a  Kristian. 

Is  wat  eteuc  nehtauo  iyehki  urau,  is  esjilid 
naunyauwaig  u  Apolyon  ;  ja  is  auwe  a  Kris- 
tian, um  efadijai  yin. 

Erus  atiid  nehtauo  urau  arau,  ja  is  par  ika 
a  Kristian,   Ekpu  ago  naaurinig  vai  yin  ain- 


Erau  ati  nedoa  a  Apolyon  im  Kristian. 

yak   is   imiatamaig   nyak   aien   an    nipjinelise 
laion  ;  urn  ika, 

Is  ehniv  vai  nyak  urn  edemda  acen 
A  Bielsibub,  natimarid  an  pece  has  ; 
Is  atapnes  nyak  an  nefalaig  aien, 
Is  lep  merit  aien  nauahas  nyak  vaig. 
Ja  kis  idim  esjilid  iran  ainyak, 
Va  nemda  inig  is  ahes  an  nohatag, 
Naaurinig,  naaurinig  vai  Atua. 

Is  ehcohos  pan  ehele  Kristian  a  naeelo  is 
ethi,  um  alupai  yin  nenncai  umumoh  vaig. 
Is  ati  irai  mocop  iran  aien  ;  is  par  auroauro 
um  mah  vaig.  Is  ateucse  aien  an  nuarin  iyehki, 
um  caig  nareto  um  umnyi  nide  vaine,  eris  tup 
pam  alupai  yin  ;  is  lep  emda  vaig  aien,  um 
atidai,  um  atga,  um  apos  nauitoga  uri  nedoa 
an  nikman,  va  yi  jim  atapnes  yin  tah  natimi 
tak  atimi  iran.  Ja  is  eti  lep  ago  tah  nitai  vai 
yin  a  Apolyon  an  niskanse  asega  iyehki. 

Is  lep  eteuc  niskanse  is  eche  an  nehni  o 
un  iyehki,  nidan  Niskanse  u  Napat  im  In- 
mas  ;  is  upene  vai  Kristian  natga  vaig  iran  ; 
is  eteuc  iran  nefalaig  et  yetpan  an  pece  upene. 
Is  uarin  amasacen  niskanse  iyehki  ;  is  eti 
amen  iran  tah  natimi ;  era  atga  asega  iran 
a  ilpu  atimi  upene  ache.  Is  lep  esjilid  noho- 
cred  u  Kristian  an  niskanse  iyehki. 

10. 

Kristian  an  niskanse  u  Napat  im  Inmas. 

Kis  ecetai  ainyak  an  numjeg  ahnag  unyak 
mika,  is  wat  ubutpotet  pan  u  Niskanse  u  Na- 

pat  im  Inmas  a  Kristian,  eris  ehtet  iran  nati- 
mi  is  ero,  ohwat  halav  atamaig  u  natimi  iji 
ehki  eris  asan  tas  ahcil  ara  vai  inpece  upene. 
Erus  auroauro  arau  urn  adumoij. 

Is  ahodai  rau  a  Kristian,  urn  ika,  Nalaig  eda 
inigki  unyimirau  ?  Erus  ika  arau,  N adumoij 
inigki,  nadumoij  inigki  unyimrau.  Namu 
ahced  cumrau  aiek,  um  jim  apan  eahki  va  an 
jim  mas  aiek. 

Is  ato  a  Kristian  mika  is  inveijec  nefa- 
laig  iyehki  is  atga  iran  aien,  um  eti  ahgei 
intas  urau.  Erus  udei  yin  ahwat  rahki,  ja 
is  atga  aien  an  nefalaig,  um  apos  nauitoga 
uri  nedoa  an  nikman,  va  yi  jim  yetpam  iran 
tah  nitai  has. 

Kis  lep  ecetai  ainyak  an  numjeg  ahnag 
unyak  mika,  is  eteuc  nehpanitai  ubo  acen  an 
nahaijin  nefalaig  an  matan,  im  lep  nuarin 
jaujal  an  nahaijin  an  mauun. 

Is  ehroehro  nefalaig  an  nuarin  iyehki  um 
ehka  acen.  Is  wat  atga  a  Kristian  an  na- 
pat,  um  ika  yi  atga  itac  acen  u  nehpanitai, 
is  ubutpotet  pan  u  nuarin  jaujal  aien  :  is  wat 
lep  ika  aien  yi  atga  itac  acen  u  nuarin  jau- 
jal, is  ubutpotet  pan  u  nehpanitai  aien.  Is 
atga    adedijai    yin    emda    aien    va    nimtitaig 


o  um. 


Kis  lep  ecetai  ainyak  mika,  is  amen  neucsen 
pece  has  an  niblan  nuarin  marara  ubutpotet 
pan  u  nefalaig.  Is  aktaktai  a  Kristian,  um  ika, 
Inki  ago  inhe  ainyak  ?  Is  ahlaahos  iran  neuc- 
sen pece  has  nalaume  u  incap,  im  nadran  cap, 

im  nemai  cap,  im  naunyauwaig  u  atimi.  Is  euc- 
jeucjeucaij  a  Kristian,  urn  atohwaig  nauitoga 
uri  nedoa  a  un,  um  asjiraig  nalaigaheni,  urn 
ika,  "  Ak  Ihova,  ek  ugyi  euc  ainyak  mika  an 
imiatamaig  nyak  aiek." 

Is  elvatga  aien,  ja  is  ero  inliinmopon  aien  ; 
is  ika  aien  yi  adumoij,  um  lep  ika  yi  jim 
adumoij.  Is  imiisjis  aien  um  atga,  um  ak- 
taktai  mika  etpu  ti  nuarin  has  tupko.  Ja  eris 
ehcohos  pan  ebelen  a  ilpu  atmas  is  ahinag  ; 
eris  wat  ubutpotet  pan  ehelen  ara,  is  efehtas 
aien,  um  ika,  "  Ekpu  atga  ainyak  an  nemda 
u  Ihova  Atua  unyak."  Eris  par  adumoij  ara, 
um  eti  lep  apan  ehelen. 

Kis  lep  almoi  nitai  inigki  ainyak,  nikavaig, 
is  ehioehio  inliinmopoi  Kristian,  is  lep  eti  ato 
nohran  aien.  Is  wat  ubutpotet  pan  u  neucsen 
pece  has  aien,  is  apan  tan  nagelo  has  an  ce- 
hen  um  tas  ilohol,  um  asan  tas  itap  um  has 
is  ahinag.  Is  aktaktai  aien  mika  is  ahes  an 
liinmopon  intas  has  iji  ehki.  Is  ohocred  a 
Kristian  va  nedo  o  un,  nikavaig,  is  asan  tas 
has  aien  vai  yin  is  aiyu  inliinmopon  aien  vai 
yin.  Ja  is  eti  aktaktai  aien  natapnes  intik- 
gan  vaig,  um  eti  ahilek  igca  is  ahes  intas  iyeh- 
ki  iran. 

Is  elvatga  a  Kristian  an  liinmopon  ohocred, 
ja  par  ahgei  nohran  tah  is  idivaig  is  uhup  iran, 
um  ika,  "  Eku  wit  atga  ainyak  an  niskanse 
apat  acen,  inki  eti  imtitaig  tah  nitai  has 
ainyak  ;  na  idim  amen  ehelek  aiek."  Is 
imiacitak  aien,  um  ika  yi  uhum  pan  tah  tupko, 

ja  erupu  ehratga  arau.  Is  atga  aien  um  ahlaig 
vai  yin  is  uhup  iran,  ja  is  eti  lep  tas  pan 
ehelen  a  natimi  iyehki  ;  is  idim  aktaktai  aien 
mika  is  echim  atga  aien  ache.  Is  eti  elvatga 
a  Kristian,  ja  par  ecetai  nathut  u  nadiat :  is 
imiacitak  alupas  aien,  um  ika,  Et  mun  ti  pan 
itac  nalmun  mas  ja  mlah  nigki. 

Is  wat  lahlah  pan  upene,  is  eas  pan  itac 
aien  par  almoi  nitai  has  asega  iji  ehki  is  ah- 
taregdei  aien  an  nepig.  Is  ago  naaurinigvai 
Atua  aien  va  nimiatamaig  yin  vaig.  Is  lep 
imiacitak  a  Kristian  va  naridjai  u  nagesega, 
va  nitai  inigki,  nikavaig,  is  has  nilpun  niskan- 
se  u  Napat  im  Inmas  is  atga  iran  aien,  ja 
is  has  acen  nilpun  an  nuhup  o  un  is  eti  fi 
atga  iran  aien.  Is  aiji  aien  um  almoi  nefa- 
laig  mika  is  has  um  yetpan  an  nilpun  niskanse. 
Is  ahinag  niji  itai  auahas  atimi  iran,  nikavaig, 
nopoig,  im  niji  itai  ecen  iran,  im  nopoi  hat, 
im  nitai  apro  itai,  im  netpen,  im  nehpan  itai, 
im  nameri,  im  intete,  im  niji  itai  ehka  um  has 
is  ahinag.  El  is  mehcim,  el  is  ecahinag 
auahas  yin  aien  ;  ja  is  lah  upene  va  nagesega. 
Is  atga  upene  aien  um  yetpan  an  nehni  u 
niskanse. 

Kis  lep  ecetai  ainyak  an  numjeg  ahnag  un- 
yak  mika,  is  amen  an  nehni  u  niskanse  inja 
ira  atimi,  im  niji  eduei  atimi,  im  nohpa,  im 
nohui  atimi  eris  auahas  ra.  Kis  aktaktai  nitai 
iji  igki  ainyak  um  imiali,  ja  par  ecetai  inmun 
nij  an  nuhup  unyak.  Eris  amen  iran  natimi 
auatatimi  is  ero  itu  acen,  is  alupas  has  nohu- 


Et  ataktit  eijin  vai  Kristian  a  Pope. 

rau,  nidan  is  ethi  Napat,  im  nidan  is  ethi 
Pope.  Is  ahteregdei  nuarin  has  iyehki  a  Kris- 
tian,  ja  is  eti  yetpam  iran  tah  nitai  has.  Kis 
imiali  ainyak,  ja  eris  asuptecnaig  ehelek  mi- 
ka  is  mas  a  Napat  itu,  is  lep  yusinba  urn 
autatialidi  a  Pope  etwan.  Et  ehka  vai  yin 
nauahas  vaig  atimi  is  idivaig  itu  ;  et  tup  ateuc 
an  neucsen  mun  nij  aien,  urn  ataktit  eijin  vai 
ra  va  nedemda  o  un. 

Is  ehka  vai  Pope  narop  iran  vaig,  ja  is  efeh- 
tas  aien,  um  ika,  El  ek  emda  ainyak,  el  ek  aua- 
has  euc  ainyak.  Ja  is  eipujai  yin  a  Kristian 
um  eti  tas ;  jam  ahced  nefalaig  o  un,  um  u- 
moh.  Is  eti  auahas  yin  tah  nitai,  is  lep  cediaig 
aien,  um  acesaces  nohranitai  va  nimiatamaig 
yin  vaig  asega,  um  ika, 

Naaurinig   vai    Atua   emda ; 
Is    imiatamig    nyak    aien 
Va    niji    itai    has    is    ahinag ; 
Ek    umoh    ainyak    vai    yin    ache. 

11- 

Is  uhum  pan  Nimiisjis  ninveijec  a  Kristian  ;    erus  tastas  upene 
jipe  arau. 

Is  atga  a  Kristian,  um  ahlau  jai  an  nuarin 
ijinies,  um  eas  pan  uhup,  um  ecet  natimi  is 
ethi,  nidan  Nimiisjis  ninveijec,  nuhup  vaig 
iran. 

Is  efehtas  a  Kristian,  um  ika,  Ee !  nat  igki, 
eklim  erop  um  aitgaig  nyak,  intupu  ehratga 
akaijau.     Is  ahidai  yin  a  Nimiisjis  ninveijec, 

um  ika,   O'o,  inki  eti  atumop  ainyak,  va  yi 
jim  uhum  pam  nyak  nitai  has. 

Is  athut  emda  a  Kristian,  um  uhum  pan 
Nimiisjis  ninveijec,um  ahtaregdei  yin;  is  idim 
uhup  a  natimi  apitac.  Is  elvatga  a  Kristian  va 
nemda  o  un,  um  eti  almuktit  nefalaig,  um 
auroauro  um  epihtau,  um  eropse.  Is  ehka  vai 
yin  inlep  atidai  vaig,  ja  is  par  apan  a  Nimi- 
isjis ninveijec,  um  atau  iran,  um  imiatidai  yin. 

Kis  lep  ecetai  ainyak  an  numjeg  ahnag  un- 
yak  mika  erus  ehratga  arau  ;  is  tup  ethi  ache 
inliinmoporau  arau  ;  erus  lep  tastas  jipe  arau 
va  niji  itai  asega  is  yetpam  ira  rau  an  natga 
urau.  Is  asuptecnaig  nohocred  o  un  a  Nimi- 
isjis ninveijec  va  niji  itai  oop  yin  an  nefa- 
laig, ja  is  eche  niji  itai  oop  Kristian.  Is  idim 
eti  ete  aien  an  nuarin  jaujal,  ja  is  ehtet  iran 
a  intakata  is  ethi,  nidan  Nacitak,  um  ika  yi 
imiahnag  yin,  ja  is  aminjinai  yin  a  Iesu. 

Kristian.  Naaurinig,  as  eti  epihtau  aiek, 
is  lep  ago  nedo  inigki  aien  vai  Josef,  ja  is 
eti  adai  intas  efaifa  o  un  aien  ;  is  lep  lucsei 
nohocred  aien  va  nedo  upene  o  un. 

Nimiisjis  ninveijec.  Maiya,is  tas  efaifa  ehe- 
lek  aien,  ja  kis  imtitaig  ainyak  um  atapnes 
nesganimtak  vai  ki  jim  ecet  yin  ainyak.  Kis 
lep  imiehva  intas  an  nitaasviitai  itap  ainyak, 
nikavaig,  "  Et  asuol  sepan  an  pece  has  nefa- 
laig o  un "  :  kis  aha  vai  yin  ainyak ;  is  lep 
edemda  aien  um  atuh  nyak. 

Is  ahodai  yin  a  Kristian,  um  ika,  Is  yetpam 
tah  nitai  has  is  eche  iram,  ka  o'o  ? 

Nimiisjis  ninveijec,  Maiya,  kis  wat  ham  ain- 
yak  u  nedoon  Nehka,  kis  ecet  nefatimi  is  ethi 
ainyak,  nidan  Atam  uhup,  is  ahes  aien  an  nua- 
rin  pece  Nefaifa.  Is  tas  ehelek  aien  is  idivaig 
natimi  upene,  um  ika,  Apam  urn  amen  ehelek; 
ekpu  alupai  euc  nimtan  upene  ainyak.  Is  up- 
dak  um  upene  intas  o  un.  Kis  aktaktai  ainyak 
mika  ki  ahced  yin  ainyak,  ja  kis  almoi  intas 
eris  aged  an  nipjinimtan,  nikavaig,  'Amen  itac 
acen  u  nefatimi  im  nedo  o  un."  Kis  tas  ipjin 
ehelen  ainyak,  um  ika,  Inki  eti  apan  ainyak  an 
neom  unyum.  Is  edemda  aien  um  atuh  nyak, 
um  ika,  Ekpu  abraig  pan  tah  ehelum  ainyak, 
etpu  ehcerucai  euc  aien.  Kis  ahidai  nyak  ain- 
yak, um  ika  ki  atga  unyak,  ja  is  efahiaig  pam 
emda  nyak  aien.  Kis  ohocred  ainyak  vaig,  um 
ahlaig  ijinies,  um  ika,  "  Ek  atimi  ohocred  ain- 
yak." J  a  kis  lep  atga  ainyak  um  atupun  um 
ahlau  jai  an  nedoon.  Kis  ecet  tah  ainyak  na- 
pitac  nyak  vaig.  Is  athut  emda  aien  is  idivaig 
nimtinjap,  um  uhum  pam  nyak  u  neom  atumop 
iran.  Is  auroauro  aien  um  auud  nyak,  kis  erop- 
se  ainyak.  Kis  lep  nusjai  tintin  ainyak,  um 
ahodai  yin,  um  ika,  Na  mun  auud  nyak  aiek 
van  he  ?  Is  ika  aien  va  naiyu  u  inliinmopom 
aiek  vai  Atam  uhup,  is  lep  auud  emcla  nyak 
aien  :  kis  idivaig  natimi  mas  ainyak.  Kis  lep 
nusjai  tintin  ainyak,  um  ika,  Tak  eriss  irak.  Ja 
is  ika  aien,  Ek  eti  aiheuc  va  atimi  ainyak, 
um  lep  auud  nyak.  El  is  eti  acaiji  yin  tah,  el 
is  auahas  nyak  aien. 

Kristian.      Is  acaiji  yin  a  di  ? 

Nimiisjis  ninveijec.  Kis  eti  fi  ato  yin  ain- 
yak  :  ja  is  wat  ahtaregdei  nyak  aien,  kis  ece- 
tai  nugnyan  neel  ainyak  an  nikman  im  neduon, 
im  nugnyan  mopul  an  nahaijin,  va  nitai  iji 
igki  kis  aktaktai  ainyak  mika  is  Atimarid  uja 
aien.      Kis  lep  ahlaujai  an  nedoon  ainyak. 

Kristian.  Moses  iyehki  is  uhum  pan  euc 
aien.  Et  eti  aiheuc  va  atimi  aien.  Et  aru  em- 
da  ira  atimi  iji  ig  aien  era  auahas  intas  alep 
u  Atua  ara. 

Is  lep  tas  a  Nimiisjis  ninveijec  ehele  Kris- 
tian, urn  ika,  Is  ehtet  irak  a  natimi  is  ethi  an 
niskanse  Ubo,  nidan  Namen  has,  um  imiisjis 
par  imiadumoij  nyak  ;  is  ika  aien  eri  eti  imi- 
ahpas  tah  natimi  atga  an  niskanse  inigki :  eru- 
pu  lep  edemda  vai  euc  a  ilpu  etwam  va  nedo 
ubo  inigki :  namu  jim  ihkin  natimi  aiek.  Is 
lep  ehtet  irak  a  natimi  is  eche,  nidan  Nehcamai, 
is  esjilid  napat  o  un.  Is  imiedohalav  emda 
nyak  aien,  um  tas  has  va  nalaigaheni.  Is  ika 
aien,  Et  takitai  nalaigaheni,  era  eti  alaig- 
aheni  a  ilpu  atimi  esjilid  an  nobohtan  et  ahi- 
nag.  Kis  imiali  intas  has  o  un  ainyak,  um  tas 
emda  ehelen,  um  ika,  Ak  Nehcamai,  atga  un- 
yum  aiek  ;  ek  eti  ehcamai  ainyak  vai  Natimi 
alupas  unyak  an  nuhup  u  atimi,  inyi  eti  lep  eh- 
camai vai  nyak  aien  an  nuhup  u  Etman  an 
nohatag.  Is  apol  irak  a  nat  yehki,um  ecahinag 
tas  has  ehelek,  ja  kis  wat  eti  adai  intas  o  un 
ainyak  is  atga  o  un  aien.  Eris  wat  udei  nyak 
ah  wat  rahki,  is  edig  irak  an  nefalaig,  im  lep  an 
niskanse  Ubo. 

Tntas  va  Nipjineucsen  inhal  u  Intas  updak  an  nuarin  pece  nidan 
Intas  acen. 

Kis  lep  ecetai  ainyak  an  numjeg  ahnag  un- 
yak  mika,  erus  wat  atga  an  nefalaig  arau,  um 
tas  upene  jipe  ehele  rau,  is  ehlad  pan  an  na- 
haijin  a  Nimiisjis  ninveijec,  um  ecet  natimi  is 
ethi,  nidan  Nipjineucsen.  Is  atimi  ijinies 
aien,  um  upene  nohun  nalmoi  yin  vaig  itac 
acen. 

Is  ahlaig  vai  natimi  iyehki  a  Nimiisjis  nin- 
veijec, um  ika,  Nalaig  eda  inigki  unyum  ?  na- 
laig  apan  an  pece  upene  inigki  unyum,  ka 
o'o  ?  Is  asuptecnaig  a  Nipjineucsen,  um  ika, 
Maiya,  ekpu  apan  eahki  ainyak,  tu  ehratga 
akaijau.  Is  ika  ehelen  a  Nimiisjis  ninveijec, 
Tu  tas  jipe  akaijau  va  niji  itai  imiatamaig 
nesgaija,  va  etpu  emda  inliinmopja  akaija 
vaig.  Is  ika  aien,  Et  idim  upene  irak  :  is 
alupai  caija  nipjineucsaija  a  Atua  mika  ti  tas 
iran  akaija ;  ek  ato  ainyak  intas  vaig  va  niji 
itai  an  nohatag  im  lep  nobohtan,  niji  itai  itap 
im  lep  niji  itai  eti  itap,  niji  itai  itu  acen  im  lep 
niji  itai  tupko.  Is  atupun  aien  um  tas  ;  is  lep 
eti  atumop  nipjineucsen. 

Is  imiali  a  Nimiisjis  ninveijec,  um  apan 
ehele  Kristian,  (is  idim  apitac  rau  aien,)  um 
ika,  Natimi  esjilid  inigki  et  ahced  caijau  aien. 

Is  eucseucsin  laav  a  Kristian,  um  eklim  tas 
ehele  etwan,  um  ika,  Ek  idim  ato  natimi 
inigki    ainyak,   er  anvi    nidan    par    ika   Nip- 

jineucsen,  inhal  u  Intas  updak,  is  amen  aien 
an  nuarin  pece  Intas  acen  ;  et  alaigaheni  aien 
an  nipjineucsen  ache,  et  idim  imiahnag  atimi 
aien  an  tas  o  un. 

Nimiisjis  mnveijec.  Nai  inveijec  aiek,  ka 
intas  auyat  unyum  inigki  ? 

Kristian.  Ek  inveijec  ainyak  ;  et  idim  tas 
aien  va  nalaigaheni,  im  nimiisjis  ninveijec, 
im  nauritai  u  Atua  an  liinmopoi  atimi,  im  ne- 
do  upene  ;  ja  et  asan  tas  ahcil  aien,  urn  urn- 
nyi  kava,  um  ago  ingeijid,  um  apol  an  nedo 
has  et  ahinag  :  eris  idim  epihtau  natimi  is 
ahinag  va  nedo  o  un. 

Nimiisjis  ninveijec.  Et  mun  ti  intas  unyak 
vai  natimi  inigki  :  ek  esjum  vai  yin  ainyak  ; 
ja  ekpu  asan  he  ehelen  ainyak  mika  yi  eipu- 
jai  nyak  aien,  um  atga  o  un. 

Kristian.  Ak  etwak,  el  et  ahilek  emda 
nauritai  u  Atua  an  liinmopon  aiek,  et  idivaig 
etpu  esjum  vai  euc  aien,  um  atga  o  un. 

Is  lep  udei  Kristian  a  Nimiisjis  ninveijec, 
um  apan  ehele  Nipjineucsen.  Erus  lep  tas 
jipe  arau.      Is  uce  intas  urau. 

Nimiisjis  ninveijec.  Ak  Nipjineucsen,  er 
ato  nauritai  u  Atua  an  liinmopoi  atimi 
anhe  ? 

Nipjineucsen.  Ak  etwak,  et  upene  intas 
ahodaig  unyum  ;  ekpu  asuptecnaig  ehelum 
ainyak  ;  er  idim  ato  nauritai  u  Atua  an  liin- 
mopoi atimi  vai  intas  alupas  ura  vai  nedo  has. 

Nimiisjis  ninveijec.  O'o,  er  ato  nitai  inig- 
ki  vai  namcel   vaig  va  nedo   has.     Era  tas 

emda  va  nedo  has  natimi  et  ahinag  jam  eti 
amcel  vaig.  Ele  ta  eti  amcel  vai  nedo  has 
akaija  urn  udei,  el  et  eti  amen  nauritai  u 
Atua  an  liinmopja.  Er  lep  ato  nauritai  u 
Atua  an  liinmopoi  atimi  an  he  ? 

Nipjineucsen.  Er  lep  ato  nauritai  u  Atua 
an  liinmopoi  atimi  va  nato  itai  ura. 

Nimiisjis  ninveijec.  O'o,  era  ato  intas  upe- 
ne  a  ilpu  atimi  auatatimi  et  ahinag.  Is  tas  a 
Iesu  vai  ilpu  atimi  ato  nitai  merit  u  Atua  jam 
eti  ago.  Ele  ta  eti  ago  nedo  inig  akaija  eris 
asuptecnaig  imi  caija,  jam  ato  ache,  ele  ta  ilpu 
atimi  auatatimi  akaija.  Na  ago  nedo  upene 
iji  igki  aiek  na  ato  aiek,  ka  o'o  ? 

Nipjineucsen.  Is  edemda  aien,  um  ika 
ehele  Nimiisjis  ninveijec,  Na  ahilek  inliin- 
mopok  aiek  vanhe  ?  natga  alep  unyak  nigki : 
kaiheuc  vai  euc. 

Is  apan  a  Kristian  ehele  etwan,  um  ika,  Kis 
idim  ato  ainyak  mika  inyi  uce.  Et  eche  intas 
o  nat  igki,  jam  lep  eche  nedo  o  un  :  is  wat 
tau  iran  intas  unyum  is  edemda  aien.  Et 
esjum  aien  nudei  vaig  nedo  has  o  un.  Er 
uauo.  El  et  ahced  caijau  aien,  el  et  auah 
iraijau  aien.  Is  lep  ika  a  Tevit,  "  Et  mun 
ahesmoij  a  natimi  inig  et  eti  ehredo  aien  im 
ilpu  atimi  auatatimi. 

13. 

Erus  atga  u  nakaro  a  Kristian  im  Nimiisjis  ninveijec,  ja  eris  abli 
rau  a  ilpu  atimi  auatatimi. 

Erus  ubutpotet  pan  u  natga  ehni  vaig  an 

E 


5° 

namasacen  arau,  ja  is  ehlad  pan  itac  a  Nimiis- 
jis  ninveijec,  urn  ecet  Navagalia  napam  vaig 
ehele  rau.  Is  imiacitak  inliinmoporau  arau. 
Is  uhum  pan  rau  a  Navagalia,  um  aiheuc  vai 
rau,  um  ika  ehele  rau,  Aru  mopjec,  ak  ohwat 
etwak.  Erus  ika  arau,  Naaurinig,  ak  etwam- 
rau,  et  imiacitak  inliinmopomrau  aijumrau  va 
nalmoi  vaig  nesganimtam. 

Is  ahodai  rau  a  Navagalia  va  namen  urau 
an  nopan  iyehki  is  eipujai  rau  aien,  um  imi- 
hum  pam  an  nopan  inig.  Erus  asuptecnaig 
ehelen  a  Kristian  im  Nimiisjis  ninveijec  niji 
itai  asega  is  yetpam  ira  rau  an  nefalaig. 

Is  ika  a  Navagalia,  Naaurinig,  arus  lucsei 
nohocred  aijaurau  ;  ja  arus  eti  auatialidi  vaig 
aijaurau ;  arus  lep  amen  aktit  aijaurau  um 
imihum  pam  an  nopan  inig.  Is  lep  asup- 
tecnaig ehele  rau  aien  mika  eru  wit  atga  arau 
an  nuarin  pecenidan  Intakitai  an  nuhup  urau, 
erupu  lep  lucsei  nohocred  inyi  eche  arau,  ja  is 
ika  aien,  Arumu  amen  aktit  aijaurau  um  yet- 
pan  an  nopan  mas  unyimirau,  ja  etpu  adgaig 
korona  imi  caurau  a  Natimarid  va  nitai  umoh 
iran. 

Kis  lep  ecetai  ainyak  an  numjeg  unyak 
mika,  erus  atga  ehni  an  namasacen  arau,  ja 
par  apan  an  maliyum,  nidan  Intakitai.  Eris 
asjapicnaig  u  nakaro  eahki  natimi  is  ahinag,  is 
idivaie  nedo  ura  itu.  Is  amen  eahki  nitai 
caig,  im  naga,  im  niji  padiaig  asega  ;  eris 
apan  o  un  a  ilpu  atamaig,  im  ilpu  takata,  im 
ilpu  dualep,  im   ilpu   atahig,   im   ilpu   halav : 


Erau  apan  an  nakaro  an  maliyum  Intakitai  a  Kristian 
im  Nimiisjis  ninveijec. 

eris  lep  ahcil  natimi  eahki,  um  ago  nedo 
efaifa,  um  ago  ingeijid,  um  ago  niji  edo  has 
asega,  um  imiacitak  vaig.  Eris  emda  natimi 
asega,  um  aheca  u  Tiapolo  natimarid  an 
nakaro,  um  ago  niji  auritai  has  asega  o  un. 
Erus  wat  atga  a  Kristian  im  Nimiisjis  nin- 
veijec  an  nuarin  iyehki  eris  ago  nakaro  iran, 
is  ehioehio  inliinmopoi  ilpu  atimi  ago  nakaro, 
eris  wat  almoi  ara  mika,  is  eche  napelumai 
ira  rau,  jam  lep  eche  napelumai  ira  ra,  um 
eche  intas  urau,  jam  lep  eche  intas  ura,  um 
lep  eche  nedo  urau,  jam  lep  eche  nedo  ura. 

Is  tas  ehele  rau  a  natimi  is  ethi,  um  ika,  Arau 
ahvig  he  aijaurau  ?  Ja  erus  asuptecnaig  arau, 
um  ika,  O'o,  ecrau  ahvig  intas  upene  ache 
aijumrau.  Eris  imiafakahcil  rau  natimi,  um 
atuh  rau,  um  asan  tas  has  vai  rau,  um  imiin- 
vinitai  rau,  um  ika  eri  auud  rau.  Is  esjilid 
acen  nehtauo  o  atimi  asega  vai  rau.  Eris 
imiapan  rau  an  nuhup  u  ilpu  atimi  alupas  ara, 
mika  eri  tas  alep  vai  rau  ara.  Eris  ahodai 
rau  ara,  um  ika,  Arus  ahes  eda  aijaurau  ?  na- 
laig  eda  nigki  unyimirau  ?  Erus  asuptecnaig 
arau,  um  ika,  Ecrus  ahes  aijumrau  an  nuarin 
pece  iyehki  uhpu  auahas,  um  atga  par  apan  an 
pece  upene,  ecrus  eti  auahas  tah  nedo  inig 
aijumrau  eris  atapnes  cumrau  an  nefalaig  vaig, 
um  ago  nedo  has  vai  cumrau.  Ja  eris  aktaktai 
a  ilpu  atimi  alupas  mika  erus  ahnag  arau,  um 
eti  eteuc  lelrau,  um  ika  erus  ham  arau  par 
auahas  nedo  an  maliyum  ura.  Eris  edemda 
vai  rau  natimi,  um  abli  rau,  um  athei  rau  ira 

obohtan,  um  ikni  rau  an  nopoi  hat  mika  eri 
alum  rau  natimi.  J  a  erus  ago  nedo  eti  auati- 
emda  arau,  um  aru  intas  has  an  tas  upene,  um 
aru  nedo  has  an  nedo  upene.  Eris  wat  almoi 
nedo  upene  urau  hal  atimi  u  nakaro  iyehki, 
eris  aiheuc  vai  rau  ara,  um  acaiji  nedo  has  u 
ilpu  etwara  vai  rau,  um  imiaras  rau.  Eris 
ehtauo  jipe  vai  rau  a  nup  an  maliyum  Intaki- 
tai,  um  acescas,  um  auahas  jipe  ra ;  ja  erus 
tup  eklim  amen  igpa  arau. 

Eris  lep  imiapan  Kristian  im  Nimiisjis  nin- 
veijec  an  nuhup  u  ilpu  atimi  alupas.  Eris 
atijai  ira  rau  nehtauo  iyehki  natimi,  um  aredei 
rau,  um  ikni  natau  hat  ira  rau,  um  ago  nedo 
ipjin  vai  rau,  mika  eri  imtitaig  natimi  asega, 
um  amen  itac  acen  vai  rau.  Eris  lep  imiapan 
rau  anliin  neom  ipjin  ara,  um  ahtehgaig 
nauincai  irai  eduorau. 

Eris  lep  imiapan  rau  an  nuhup  u  ilpu  atimi 
alupas  an  tah  nopan,  mika  eri  asuptecnaig 
nimtan  imi  rau.  Is  tas  ehele  rau  a  natimi 
alupas  is  ethi  nidan  Namcel  vai  nedo  upene, 
um  ika,  Arus  atupun  nehtauo  aijaurau  an 
maliyum  unyima,  um  auahas  nedo  unyima, 
um  aihiaig  pam  atimi  et  ahinag  ehelemirau. 

Is  atidai  a  Nimiisjis  ninveijec,  um  ika,  E- 
crau  eti  atimi  ehtauo  aijumrau  ;  ecrau  auahas 
nauritai  u  Tiapolo  ache  aijumrau  ;  el  ecrau 
imiadumoij  ilpu  atimi  auatatimi  an  nefalaig 
has  ura  aijumrau,  el  et  upene ;  ecrau  idim 
amcel  vai  Bielsibub  natimarid  unyimia 
aijumrau,  um  eti  imtitai  yin  im  ilpu  agelo  has 
o  ua. 

Eris  tastas  jipe  vai  Nimiisjis  ninveijec  a 
nup  an  maliyum  iyehki,  um  ehras  ated  mas 
vai  yin.  Eris  imialau  ijo  yin  ara,  um 
aces  eijira  vai  yin,  um  aredei  yin,  um  ahcai 
yin  ira  auitoga  ura,  um  asji  yin  irai  hat,  um 
atnamud  nohun.  Is  idim  uco  inmas  u 
Nimiisjis  ninveijec.  Ja  kis  ecetai  jariot  cap 
im  hors  is  ero  ainyak  ubutpotet  is  aitgaig 
Nimiisjis  ninveijec.  Is  wat  mas  aien,  eris  ati 
yin  irai  jariot  iyehki,  um  imiaridjai  yin  an 
nepig  an  nohatag.  Is  ipjidipjid  nefalaig 
iyehki  par  apan  an  pece  upene.  Eris  lep 
ati  Kristian  anliin  neom  ipjin  ara,  ja  is 
auarahcil  aien,  um  atga  o  un,  um  lep  ahced 
nefalaig  upene,  um  ika, 

Kaiheuc  vai  etwak  Nimiisjis  ninveijec  : 
Is  atimi  upene  aien,  um  apol  irai   Iesu  ; 
Eris  atgei  yin  a   ilpu  hal   u    natimi    atgei 

atmas ; 
Ja  et  umoh  aien  an  pece  upene. 

14. 

Is  lep  ecet  natimi  upene  is  ethi  a  Kristian  nidan  Naitgaig  :    Eras 
ehratga  arau,  um  tastas  jipe. 

Kis  ecetai  ainyak  an  numjeg  ahnag  unyak 
mika,  is  eti  echim  atga  a  Kristian  ;  is  apan 
ehelen  a  natimi  is  ethi,  nidan  Naitgaig,  um 
ika,  Ekpu  ahced  euc  ainyak.  Is  updak 
inliinmopon  aien  vai  Kristian,  is  wat  almoi 
nedo  upene  o  un  im  Nimiisjis  ninveijec  aien, 
an  nopan  iyehki  erus  lucsei  nohocred  arau  an 


54 

maliyum  nidan  Intakitai.  Is  lep  asuptecnaig 
aien,  urn  ika,  Era  lep  amen  hal  eahki,  era 
aktaktai  upene  ara,  urn  ika  eri  apitac  ara. 
Et  idim  uco,  is  atipagki  Nimiisjis  ninveijec 
a  Atua,  urn  lep  imiatidai  natimi  is  eche  par 
isjeupigmoig  yin. 

Erus  eti  elvatga  a  Kristian  im  Naitgaig,  ja 
erus  uhum  pan  tah  an  nefalaig  arau,  nidan  Has 
iran  itai.  Erus  tas  ehelen  arau,  um  ahodaig 
nuarin  pece  o  un.  Is  asuptecnaig  ehele  rau 
aien,  um  ika,  Kis  ahes  ainyak  an  maliyum, 
nidan  Intas  updak  ;  era  ahinag  um  esjilid  a 
ilpu  atimi  ehpan  irak  eahki  ;  ek  apol  ainyak 
an  nalaigaheni  inig  er  ikni  itai  vaig,  um  eti 
lucsei  nohocred  vaig  ;  ek  atga  ainyak  alaig 
apan  an  pece  upene.  Is  ika  a  Kristian,  Na 
atimi  efaifa  aiek  ;  na  esjum  aiek  inlucsei  vaig 
nohocred  vai  Iesu  ;  jim  ahced  cumrau.  Erus 
eipujai  yin  arau,  um  amen  itac  acen  vai  yin. 

Kis  lep  ecetai  ainyak  mika  is  echim  atga  a 
Has  iran  itai,  ja  ehtijis  uhum  pan  yin  natimi  is 
eseij  an  nefalaig,  nan,  Napol  an  nobohtan,  im 
Inmerit  vai  mune,  im  Inmeteug.  Eris  aiheuc 
jipe  vai  ra  ara,  um  tas  jipe.  Is  asuptecnaig 
ehele  ehtaij  a  Has  iran  itai  intas  o  un  im 
Kristian  im  Naitgaig,  im  nesjum  urau  vai  yin 
va  naiyu  u  inliinmopon  va  nobohtan.  Eris 
aktaktai  ara  mika  erus  ahnag  arau,  um  apitac 
rau,  um  uhum  pan  rau  an  nefalaig. 

Is  tas  ehele  rau  a  Inmerit  vai  mune,  um  ika, 
Arau  ika  aijaurau  et  eti  upene  vai  ilpu  atimi 
atga  naktaktai  alupas  vaig  nobohtan  inigki  im 

niji  itai  iran  ;  ja  ek  ika  ainyak  eri  alaigaheni 
atimi  mika  eri  ikni  itai  vaie  ara. 

Kristian.  Et  eti  upene  intas  inigki  unyum. 
Era  ago  nedo  inigki  a  ilpu  atimi  auatatimi 
ache.  Eris  ago  nedo  inigki  a  ilpu  Faresi,  urn 
atoraliak  inpadiaig  u  ilpu  takata  eris  emesmas 
a  ilpu  atamnyu  ura,  um  ago  nalaigaheni  opra 
par  adahpoi  nedo  has  ura.  Is  ago  nedo  inigki 
a  Jutas,  um  alaigaheni  mika  yi  aminjinaig 
incet  mune  u  ilpu  atimi  atahaijeg  Iesu,  um 
ehneg  itai  iran.  Is  lep  ago  nedo  inigki  a 
Saimona  natimi  ahraces  ;  is  merit  aien  mika 
yi  amen  ehelen  nemda  u  Nesgan  Upene,  mika 
yi  ago  niji  itai  imiali  aien,  um  lucsei  nimtan 
vaig.  Et  ehka  va  atimi  par  aheca  u  Atua  im 
Mamona.  Eris  wat  atahaijeg  intas  o  Kristian 
ara,  eris  amah  jipe  ira  ra  ara  jam  eti  tas.  Eris 
lep  aijijai  rau  ara  mika  eru  uhup  arau. 

Erus  lep  atga  a  Kristian  im  Naitgaig,  um 
yetpan  an  nuarin  marara  upene  is  ethi.  Is 
eteuc  nedoon  tintin  an  nahaijin  marara 
iyehki  itac.  Is  amen  nehpanitai  ubo  eahki 
eris  ucji  silver  iran.  Eris  udei  nefalaig  hal 
eris  atga  iran  ara,  um  apan  u  nehpanitai  iyehki 
par  almoi.  Ja  is  efaifa  nobohtan  an  neucse 
nehpanitai.  Eris  eropse  iran  natimi  is  ahinag, 
um  emesmas  ;  eris  lep  lucsei  inmocop  ira  ra 
hal  eahki,  um  eti  lep  atga  upene  um  yetpan 
an  nopan  mas  ura. 

Kis  lep  ecetai  ainyak  mika,  is  aiji  ubutpotet 
u  nehpanitai  iyehki  eris  ucji  silver  iran  a  natimi 
is  ethi,nidanTimas.  Is  amen  eahki  aien  par  imi- 

acaij  ilpu  atimi  atga  an  nefalaig,  mika  eri  apan 
ara  um  almoi.  Is  ahlaig  aien  vai  Kristian  im 
Naitgaig,  mika  eru  apan  arau  um  almoi,  um 
ika,  El  erau  auritai  tintin  igcaki  aijaurau,  aru- 
pu  auroauro  aijaurau,  um  ikni  itai. 

Is  ika  a  Naitgaig  yi  apan  um  tup  almoi, 
ja  is  ika  a  Kristian,  O'o,  kis  atahaijeg  intas  vai 
nuarin  inig  ainyak,  mika  nuarin  efaifa  nigki, 
eris  emesmas  iran  natimi  is  ahinag.  Is  imiisjis 
ehele  rau  aTimas,  ja  is  ipjin  intas  o  Kristian.  Is 
ika  ehelen  aien,  Ak  Timas,  ek  ato  euc  ainyak ; 
nai  hal  u  Jutas  aiek  is  alwai  Natimarid  aien,  ja 
is  ispun  alcinwan  aien :  na  lep  merit  aiek  par 
imiahnag  cumrau  ;  napu  idim  lucsei  nimtan 
nedo  has  unyum  aiek.  Erus  lep  atga  urau 
arau. 

Erus  eti  elvatga  arau,  ja  erus  par  ecet  Has 
iran  itai  arau  im  ehtaij  etwan.  Eris  wat  uhum 
pan  u  nuarin  iyehki  ara  is  eteuc  nehpanitai  eris 
ucji  silver  iran,  eris  auroauro  ara,  um  udei  nefa- 
laig, um  apan  ehele  Timas.  Ek  eti  ato  ainyak 
kit  eris  eropse  anliin  nehpanitai  ara,*ka  ehlause 
um  auritai  iran  um  mas ;  ja  kis  eti  lep  ecet  ra 
ainyak  an  nefalaig. 

Kis  lep  ecetai  ainyak  mika  erus  atga  arau 
um  uhum  pan  nitai  asjaaicnaig  an  nahaijin 
nefalaig.  Erus  imiali  nitai  iyehki  arau;  is  idim 
idivaig  intakata,  jam  oboatau  hat.  Erus  aiji 
o  un  arau,  um  almaijidjid,  um  ecetai  intas  eris 
aged  iran.  Is  asjapicnaig  nidan  tintin  asega  a 
Kristian,  um  esvi  intas  inigki,  nikavaig  "  Imi- 
ehva  ehgai  Lot."  Erus  aktaktai  arau  mikaehgai 

Lot  iyehki,  is  uhum  pan  yin  intavaitap  u  Atua 
is  wat  aiji  aien  an  nefalaig,  urn  ika  yi  adumoij 
pan  Sotom  vai  inpadiaig  o  un.  Erus  lep  atga 
arau,  um  tas  upene  jipe  va  nitai  iji  igki. 

15. 

Is  ahnag  a  Kristian  im  Naitgaig  an  nefalaig ;  is  ehcerucai  rau  a 

natimi  alupas  actalactal  is  ethi,  nidan  Nohocred. 

Kis  lep  ecetai  ainyak  an  numjeg  ahnag  un- 
yak  mika,  erus  atga  arau  um  yetpan  u  nofowai 
upene,  nidan  "  Nofowai  umoh  vaig."  Is  eteuc 
nefalaig  urau  an  nahaijin  nofowai,  erus  atga 
iran  arau  um  imiacitak,  um  umnyi  inwai  umoh ; 
is  lep  emda  nohurau  vaig.  Is  amen  niji  cai 
an  nahaijin  nofowai  im  lep  nahaijin,  um  oho. 
Eris  lep  hegaig  nerin  um  umumoh  vaig  niji 
emehe  eris  lucsei  natimi  an  nefalaig. 

Is  lep  eteuc  nuarin  marara  an  nahaijin  nofo- 
wai im  nahaijin,  is  eklim  upene  va  nefelelicai 
im  intisiaicai ;   is  esjilid  nuarin  iyehki  nasjeuc 

vaie    iran.      Erus    wat  aiji    arau,   erus    aldei 

•  •        •  i 

nohwai  itai  arau,  um  lep  umnyi  mwai  umoh, 

um  lep  asjeuc  umjeg.     Erus  ago  nedo  inigki 

arau  irai   iji  adiat  im  niji  epig,  um  acesaces 

nohranitai,  um  ika, 

Naaurinig  vai  inwai  umumoh  vaig, 
Lumai  ilpu  atimi  an  nefalaig ; 
Et  lep  upene  acen  nohwai  itai, 
Era  lep  emda  vaig  a  ilpu  atimi  atga. 

Kis  lep  ecetai  ainyak  an  numjeg  ahnag  un- 

yak  mika,  erus  hag  urn  umwig  arau,  ja  par  ah- 
ced  nefalaig.  Erus  eti  elvatga  arau  ja  is  par 
atiakoai  jipe  nefalaig  im  nofowai  ;  erus 
taigtaig  vaig  arau,  ja  erus  esjum  arau  nudei 
vaig  nefalaig.  Is  riduitriduit  nefalaig ; 
is  lep  coho  neduorau  va  natga  urau  ;  is 
auatialidi  inliinmoporau  arau  va  nefalaig. 
Erus  merit  emda  arau  mika  yi  upene  nefalaig. 
Erus  ecetai  nuarin  marara  upene  arau  an  na- 
haijin  nefalaig  an  mauurau,  im  neucse  nirahed 
par  atga  iran  ;  is  lep  eteuc  nefalaig  haklin  an 
nahaijin  nirahed  igcapan.  Is  ika  a  Kristian,  Et 
idim  upene  nefalaig  naico  ;  tu  atga  iran  akai- 
jau  ;  et  idim  updak  nefalaig  va  nedueijau. 

Erus  ehlad  arau  um  ecet  natimi  is  ethi  natga 
vaig  an  nuhup  urau,  nidan  Nasgeig  irai  takitai. 
Erus  ahlaig  vai  yin  arau,um  ika,  Et  yetpan  eda 
nefalaig  inigki  ?  Is  asuptecnaig  ehele  rau  aien, 
um  ika,  Et  yetpan  an  neucse  nah  an  pece 
upene.  Is  uhup  ira  rau  aien,  ja  erus  par  apitac 
yin  arau.  Is  yetpam  nepig  ira  rau  ;  is  lep  esji- 
lid  inmehcim.  Is  eti  ecetai  nefalaig  a  Nasgeig 
irai  takitai,  um  eropse  an  nehpanitai  ubo  eris 
ucji  par  atapnes  ilpu  atimi  ahnag,  um  mas. 

Erus  atahaijeg  neropse  o  un  a  Kristian  im 
Naitgaig,  um  ahlaig  vai  yin,  ja  is  eti  tas 
aien,  is  tup  aunyauwaig  ache  aien.  Is  lep  es- 
jilid  incopda,  im  inmunuka,  im  nauwainapit;  is 
lep  ahgarero.  Erus  imtitaig  arau  im  taigtaig 
va  nedo  urau,  nikavaig,  erus  udei  nefalaig  arau. 
Erus  ika  arau  eru  adumoij,  ja  is  ehka  va  na- 
pat  im  inwai. 


Et  auud  Kristian  im  Naitgaig  an  nelop  uptenupten 
o  un  a  Nohocred  natimi  actalactal  iyehki. 

Is  ehka  vai  rail  necetai  vaig  neucse  nirahed 
an  nepig  iyehki.  Erus  ateucse  arau  an  nuarin 
aiyu  par  aitgaig  nadiat.  J  a  erus  imtate  arau 
urn  umjeg.  Is  eteuc  neom  ipjin  ubutpotet  pan 
u  nuarin  iyehki  erus  asjeuc  iran  arau^  nidan 
Nimiisjis  nahcil,  is  ohuun  a  natimi  is  ethi,  nidan 
Nohocred,  is  alupasacen  nohun.  Is  aiji  lahlah 
aien  an  nuhialeg,  urn  ecet  Kristian  im  N ait- 
gaig numjeg  vaig  an  nuarin  pece  o  un.  Is 
ahugni  rau  aien.um  tas  ehele  rau,um  ika,Erau 
ham  igcaki  aijaurau  vanhe  ?  Erus  asuptecnaig 
ehelen  arau,  um  ika,  Ecrus  atimi  atga  aijumrau, 
jam  ahnag  an  nefalaig. 

Is  ika  ehele  rau  a  natimi  alupas  acen  iyehki, 

Arus  atga  an  nuarin  pece  unyak  aijaurau,  um 

umjeg  iran,  va  nedo  inigki  arumu  ahced  nyak 

aijaurau.   Is  ehka  vai  rau  nimiisjis  vaig  ehelen 

va  nemda  o  un.    Is  imiapan  rau  aien   anliin 

neom  ipjin  o  un,  um  ikni  rau  an  nuarin  neom 

is  apat,  um  epiv,  um  has.    Erus  amen  eahki 

arau  irai  hal  adiat,  um  eti  ecetai  tah  nitai  caig, 

im  inwai,  im  inlah.   Erus  ohocred  alupas  arau. 

Is    eteuc    ehgai     natimi    alupas   actalactal 

iyehki,  nidan  Lelehtas;  jaerus  wat  asjeuc  arau, 

um  tastas  jipe,  is  ahodai  ehgan  aien,  um  ika, 

Uhpu  ago  inhe  irai  oh  wat  rahki  ?    Is  tas  ehelen 

aien,  um  ika,  Namu  lucsei  rau  aiek,  um  aredei 

emda  rau.     Is  aiji  aien  an  nuhialeg,  um  apan 

anliin   neom    ipjin,    um    auud    rau    an   nelop 

uptenupten.   Erus  auatialidi  vaig  arau,  urn  eti 

atidai,  jam  tup  asjeuc  ache.      Is  udei  rau  aien, 

ja  erus  ohocred  arau  an  nadiat  asega  iyehki, 

um  taig  alupas  va  nohocred  urau. 

Is  wat  lep  epig,  is  tas  a  intakata  iyehki 
ehele  natamnyu  un,  is  wat  ato  aien  mika 
erus  eti  fi  mas  arau,  urn  ika,  Namu  asaig 
ehele  rau  aiek  mika  eru  isparau  auahas  rau 
arau.  Is  wat  lep  lahlah  an  tak  apnyin,  is 
apan  ehele  rau  aien,  um  tas  edemda  ehele 
rau,  um  ika,  Arupu  eti  lep  alau  ijo  an  neom 
ipjin  inigki  aijaurau  ;  et  upene  mika  aru  is- 
pumirau  auahas  caurau  aijaurau  an  nauitoga, 
ka  inwau,  ka  inwai  acen. 

Ja  erus  ugyi  yin  arau  mika  yi  udei  rau  aien. 
Is  amah  acal  ira  rau  aien,  um  aiheucaiheuc 
pan  ehele  rau,  mika  yi  auahas  rau,  ja  is  eropse 
an  nobohtan  aien,  is  lep  auatialidi  nikman.  Is 
udei  rau  aien  um  atga  o  un,  ja  erus  tastas 
arau  mika  erupu  imiaiji  intas  o  un  arau,  ka 
o'o.  Is  ika  a  Kristian  ehele  etwan,  Intupu 
ago  inhe  akaijau  ?  Et  idim  esjilid  nohocred 
ujau,  ek  eti  imtitaig  inmas  ainyak,  ja  ek  esjum 
ainyak  vai  nuarin  has  inigki.  Is  tas  a  Nait- 
gaig,  um  ika,  Et  idim  inveijec  intas  unyum, 
nikavaig,  et  esjilid  nohocred  ujau  um  upene 
inmas  vaig,  ja  et  itap  vai  caijau  nispaijau 
auahas  caijau  vaig  vai  intas  alep  inigki  u 
Atua,  nikavaig,  "  Jim  atgei  atmas."  Is  lep 
ika  aien,  Inyi  eti  leh  nitai  umoh  iran  tah 
natimi  atgei  atmas.  Erupu  amen  a  ilpu  atimi 
atgei  atmas  an  pece  has.  Is  lep  ika  a  Nait- 
gaig,  Et  esjilid  a  Atua  irai  natimi  alupas 
actalactal  inigki,  kit  etpu  aiheuc  vai  caijau 
aien,  um  imiatamaig  caijau  va  nohocred  ujau; 
jam  jim  ispaijau   auahas  caijau  akaijau.      Is 

eropse  tintin  inliinmopoi  Kristian  vai  intas  o 
etwan.  Is  has  namen  urau  an  nadiat  asega 
iyehki. 

Is  wat  lep  jupura,  is  lep  apan  ehele  rau  a 
natimi  alupas  actalactal  iyehki  par  almoi,  kit 
erus  imiaiji  intas  o  un  arau,  ka  o'o.  Ja  is  ecet 
rau  aien  numoh  vaig,  jam  ubutpotet  u  inmas 
urau  va  numlaig,  im  nahvig  wai,  im  inmocop 
ira  rau,  erus  tup  dedijai  rau  ache  arau.  Is 
wat  ecet  rau  aien  numoh  vaig,  is  atavaitap 
aien,  va  nimipalea  vaig  intas  o  un  urau,  um 
ika  yi  atijai  nohocred  esjilid  ira  rau.  Erus 
eucjeucjeucaij  arau ;  is  idivaig  natimi  mas  a 
Kristian  ;  is  wat  nusjai  tintin  aien,  erus  lep 
tastas  arau,  kit  erupu  imiaiji  intas  o  natimi 
alupas  actalactal  iyehki  arau,  ka  o'o.  Is  ika 
a  Kristian  yi  adai  intas  o  un,  ja  is  imiisjis 
emda  a  Naitgaig,  mika  eru  jim  ago  nedo 
iyehki  arau. 

Erus  wat  lep  asjeuc  a  natimi  alupas  actal- 
actal iyehki  im  ehgan  an  nepig,  is  tas  ehele 
natamnyu  un  aien  vai  Kristian  im  Naitgaig, 
um  ahodai  yin,  kit  erus  imiaiji  intas  o  un  arau, 
um  isparau  auahas  rau,  ka  o'o  ?  Is  asuptec- 
naig  aien  um  ika,  O'o  !  erau  atimi  ipjin  arau ; 
erau  lucsei  nohocred  asega  arau,  ja  erau  eti 
isparau  auahas  rau  arau.  Is  ika  a  ehgan, 
Imiapan  rau  an  nuarin  et  amen  iran  niji  eduei 
atimi  im  nipji  nipek  ura  sji  ehki  as  upyi  auahas 
ra  aiek,  um  ika  napu  auahas  rau  aiek  et  idi- 
vaig as  auahas  ra  aiek. 

Is  wat  lahlah  an  tak  apnyin  is  ago  nedo 

iyehki  a  natimi  alupas  actalactal  is  asaig 
ehelen  a  ehgan,  urn  imiapan  Kristian  im 
Naitgaig  an  nuarin  iyehki  is  amen  niji  eduei 
ilpu  atimi  emesmas  iran,  urn  ika  ehele  rau, 
Eris  ilpu  atimi  atga  ara  sji  igki  urn  idivaig 
caurau,  ja  eris  atga  an  nuarin  pece  unyak 
ara  is  idivaig  caurau,  jai  kis  auahas  ra  ain- 
yak  :  ekpu  lep  auroauro  ainyak  um  ago  nedo 
inigki  vai  caurau.  Is  lep  abli  rau  aien,  um 
ikni  rau  anliin  neom  ipjin.  Erus  tup  asjeuc 
ache  arau  an  nadiat  asega  iyehki,  um  ohocred. 
Is  imiali  a  natimi  alupas  actalactal  iyehki  va 
nipjin  urau,  nikavaig,  erus  eti  imiaiji  intas  o 
un  arau,  um  isparau  auahas  rau. 

Is  wat  lep  epig  is  tas  a  ehgai  natimi  alupas 
actalactal  iyehki  ehelen,  um  ika,  Et  idivaig 
erupu  auarahcil  arau,  um  aha  :  kit  et  amen 
ehele  rau  kii  par  asalgei  intapnes  an  neom 
ipjin.  Is  ika  a  natamnyu  un,  Et  idivaig,  ja 
ekpu  aiji  ainyak  an  nuhialeg  um  ahilek  ira 
rau. 

J  a  is  wat  ijihgan  nepig  asgeig  pan  nadiat 
atumop,  erus  atupun  arau  um  alaigaheni,  um 
yetpan  an  nauhoig  yamud  u  nadiat,  Is  wat  au- 
hoig  yamud  nadiat,  is  ika  a  Kristian,  Ek  ah- 
nag  ainyak  namen  vaig  igcaki ;  et  idim  amen 
kii  an  ritik,  ekpu  asalgei  intapnes  asega  ainyak 
an  neom  ipjin  inigki  ;  Is  ika  a  Naitgaig, 
Naaurinig,  ak  etwak,  fi  leh  kii  aiek,  um 
asalgei. 

Is  atipagki  kii  an  ritin  a  Kristian,  um  ati 
an  tapnes  uhup,   is  auroauro  um  asalgei  ;  is 

ati  kii  an  tapnes  is  eche  aien,  is  auroauro  um 
asalgei  :  is  lep  ati  kii  aien  an  tapnes  hat  itac, 
is  ipjin  tintin,  ja  is  par  lep  asalgei. 

Erus  apan  itac  arau,  um  aha.  J  a  is  ahgei 
inmotjan  tapnes  a  natimi  alupas  actalactal, 
um  aiji,  um  apitac  rau,  ja  is  lep  ehlau  pam 
iran  nauatialidi  u  nikman  im  neduon.  Erus 
eti  atumop  arau  um  uhum  pan  nefalaig  u 
Natimarid,  um  umoh.  Erus  ahtalgaunyi  ni- 
rahed  arau,  ja  par  aktaktai  nitai  inigki  erupu 
ago  arau  par  atapnes  ati  mi,  va  eri  jim  ahnag 
ara,  um  atga  an  nuarin  pece  u  natimi  alupas 
actalactal  iyehki,  Erus  aduwi  noboatau  arau, 
um  aged  iran  intas  inigki,  nikavaig,  "  Nefa- 
laig et  yetpan  an  neom  ipjin  u  natimi  alupas 
actalactal  inigki,  et  amcel  vai  Natimarid  an 
pece  upene  aien  ;  et  lep  merit  aien  nauahas 
vaig  ilpu  atimi  upene."  Eris  esvi  intas 
inigki  natimi  is  ahinag  epitpitac  ira  rau,  um 
umumoh. 

16. 

Eris  ago  nedo  upene  vai  Kristian  im  Naitgaig  a  ilpu  atimi  asgi 
siip  irai  lola  edoon  eklim  upene. 

Erus  atga  a  Kristian  im  Naitgaig,  um  yet- 
pan irai  lola  edoon  eklim  upene,  et  ohuun  a 
Natimarid  an  nedoon  Saion.  Erus  aridjai 
arau  par  almoi  nahapol,  im  nohuitai,  im 
nokoro  vaine,  im  nimtai  wai  eahki  :  erus  lep 
umwig  eahki  arau,  um  ereuc,  um  hegaig 
nohwai  itai. 

Eris  amen  a  ilpu  atimi  asgi  siip  irai  lola 

edoon  iji  ehki,  urn  aminjinaig  slip  ura.  Erus 
apan  ehele  ra  arau,  urn  aijisji  irai  iseuc  urau, 
et  idivaig  ilpu  atimi  et  esvi  ra  natga  vaig, 
urn  ahodaig,  um  ika,  Et  ohuun  niji  edoon  iji 
igki  a  di  ?  et  lep  u  di  siip  iji  igki  er  asgei  ra  ? 
Eris  asuptecnaig  a  ilpu  atimi  asgi  siip,  um 
ika,  Inpece  u  Imanuel  nigki,  et  lep  eti  itac 
acen  inmaliyum  o  un,  et  ohuun  siip  iji  igki 
aien,  is  lep  mas  vai  ra  aien. 

Kis  lep  ecetai  ainyak  an  numjeg  ahnag  un- 
yak  mika,  eris  wat  almoi  a  ilpu  atimi  asgi 
siip  mika  erus  atimi  atga  arau,  eris  ahodai 
rau  va  itai  ara.  Eris  wat  atahaijeg  intas 
asuptecnaig  urau  ara,  is  upene  inliinmopora 
ara  vai  rau.  Eris  aiheuc  vai  rau  ara,  um  ika 
ehele  rau,  Naaurinig  va  napam  unyimirau  irai 
lola  edoon  eklim  upene  iji  igki.  Nidai  ilpu 
atimi  asgi  siip  ji  igki,  nan,  Nato  itai,  im 
Naktaktai  itai,  im  Naiji  lahlah,  im  Ninveijec. 
Eris  lucsei  rau  ara,  um  imiapan  rau  irai  imnim 
ura,  um  alaa  rau  nitai  caig.  Eris  lep  acaiji 
rau  ara,  mika  eru  amen  laulau  jak  arau,  um 
atumop,  um  hegai  itai  upene  irai  edoon  eklim 
upene  iji  ehki.      Is  upene  ira  rau  intas  ura. 

Kis  lep  ecetai  ainyak  an  numjeg  ahnag  un- 
yak  mika,  is  wat  lahlah  an  tak  apnyin,  eris  a- 
hugni  Kristian  im  Naitgaig  a  ilpu  atimi  asgi 
siip,  mika  eri  edo  ara  irai  edoon  iji  ehki.  Eris 
ahlau  ijo  ara,  um  edo,  um  adpau  irai  iji  uarin 
eklim  upene  marehed  mihtag.  Eris  tastas 
jipe  a  ilpu  atimi  asgi  siip,  um  ika,  Intumu 
imiadpau  ohwat  raigki  u  niji  itai  imiali  akaija. 

Eris  imiaridjai  rau  ara  ijinies  an  lolan  nedo- 
on  is  ethi,  nidan  Nahnag,  is  isas  acen,  urn 
asaig  ehele  rau,  mika  eru  eas  se  u  nehni  se  u 
nedoon.  Erus  eas  se  a  Kristian  im  Naitgaig, 
urn  alum  atimi  is  ahinag  eris  eropse  ara,  um 
auhoig  yi  oplecoplec  ra. 

Is  ahodaig  a  Kristian,  um  ika,  Inhe  nigki  ? 

Eris  asuptecnaig  a  ilpu  atimi  asgi  siip,  um 
ika,  Arus  upyi  atahaijeg  intas  vai  ra  sji  igki 
aijaurau,  eris  imiahnag  ra  a  Haimenius  im 
Failitus,  va  niminusjai  nohui  atimi,  ka  o'o  ? 

Erus  ika  arau,  Maiya. 

Eris  ika  a  ilpu  atimi  asgi  siip,  Era  mun  ji 
igki  ara,  eris  eropse  ara  um  auhoig  yi  oplec- 
opjec  nohura  an  nehni  se  u  nedoon  inigki  par 
itai  imiehva  imi  atimi. 

Kis  ecetai  ainyak  mika  eris  imiaridjai  rau 
ara  ijinies  an  nedoon  is  eche,  nidan  Naminji- 
naig,  um  ika  ehele  rau  eru  eas  pan  itac  acen 
arau  ;  erus  almoi  atimi  is  ahinag  arau,  eris 
atga  jipe  ara  u  etheso  ira  atimi ;  is  apat  nes- 
gaiimtara  ara,  eris  lep  epihtau  ara  irai  etheso 
ira  atimi. 

Is  ika  a  Kristian,  Inhe  ji  igki  ? 

Eris  asuptecnaig  a  ilpu  atimi  asgi  siip,  um 
ika,  Arus  ecetai  neucse  nirahed  aijaurau  an 
nahaijin  nefalaig  irai  mauumirau,  ka  o'o  ? 

Erus  ika  arau,  Maiya. 

Eris  ika  a  ilpu  atimi  asgi  siip,  Et  ahes  nefa- 
laig an  neucse  nirahed  naico,  um  yetpan  an 
neom  ipjin  u  natimi  alupas  actalactal  ;  eris  ah- 
nag  an  nefalaig  ura  ara  sji  igki,  ja.is  arop  ira 

ra  a  natimi  alupas  actalactal  iyehki,  urn  ikni  ra 
anliin  neom  ipjin  oun;  is  lep  iknipagki  nes- 
gaiimtara  aien,  urn  imiapan  ra  u  etheso  ira 
atimi,  urn  aticijai  ra,  mika  eri  atga  jipe  iran  ara 
urn  imihum  pam  an  nopan  inig.  Erus  aes  jipe 
rau  a  Kristian  im  Naitgaig,  jam  eti  tas. 

Kis  ecetai  ainyak  mika  eris  imiapan  rau  an 
taka  uarin  a  ilpu  atimi  asgi  siip,  is  amen 
intapnes  eahki  an  nahaijin  nedoon ;  eris 
asalgei  intapnes  ara,  um  asaig  ehele  rau, 
mika  eru  almoi  inliin  arau.  Eris  almoi  inliin 
arau,  ja  is  apat,  um  ohua  nadran  cap  iran  ; 
erus  lep  atahaijeg  inmotjan  cap  arau,  im 
naunyauwaig  u  ilpu  atimi  ohocred,  um  ahgei 
nipin  narekwas. 

Is  ahodaig  a  Kristian,  um  ika,  Inhe  nigki  ? 

Eris  asuptecnaig  a  ilpu  atimi  asgi  siip,  um 
ika,  Nimtiri  nefalaig  et  yetpan  an  pece  has 
nigki,  era  atga  iran  a  ilpu  atimi  alaigaheni 
efaifa,  et  idivaig  Jutas  is  alwai  Iesu  aien,  im 
Aleksanter  is  asan  tas  has  aien  vai  intas 
upene,  im  Ananaias  im  Safaira,  erus  ahcil  um 
efaifa  arau. 

Erus  tas  jipe  a  Kristian  im  Naitgaig,  um 
ika,  Etmu  aiheuc  vai  caijau  a  Atua,  um  alupai 
caijau  nemda  o  un,  mika  tu  ahced  nefalaig 
upene  akaijau,  um  amen  aktit  iran. 

Eris  ika  a  ilpu  atimi  asgi  siip,  Et  idim 
upene  intas  unyimirau ;  arumu  jim  auatialidi 
aijaurau,  jam  apol  an  nemda  u  Atua. 

Eris  ahes  eahki  ara,  um  ehratga  um  yetpan 
an  nehni  u  nedoon  iji  ehki.   Eris  tas  jipe  a  ilpu 

atimi  asgi  siip,  urn  ika,  Intumu  ehvaig  Inpece 
Upene  akaija  ehele  natimi  atga  iraigki  an 
nitai  acat  alum  itai.  Ems  ika  a  Kristian  im 
Naitgaig,  Naaurinig.  Eris  imiapan  rau  ijinies 
an  lolan  nedoon  is  ethi  ara,  nidan  Nadila,  um 
alupai  rau  nitai  acat  alum  itai. 

Erus  leh  clas  arau  um  acat  alum  emda,  ja 
erus  imiehva  nitai  iyehki  arau  erus  tup  pam 
almoi  arau,,  va  nitai  inigki  is  eucjeucjeucaij 
nikmarau  arau  ;  is  ehka  vai  rau  navaktit  vaig 
nitai  acat  alum  itai ;  ja  erus  aktaktai  arau 
mika,  erus  ecetai  tah  nitai  arau  is  idivaig 
neucse  nah  an  pece  iyehki,  im  nupene  iran. 

Erus  wat  ika  arau  eru  atga  urau,  is  alupai 
rau  nitaasviitai  par  asjaaicnaig  an  nefalaig  a 
natimi  asgi  siip  is  ethi.  Is  lep  ika  ehele  rau 
is  ethi,  Aminjinaig  caurau  vai  Nimiahpas 
efaifa.  Is  lep  ika  is  ethi,  Jim  umjeg  aijaurau 
an  nuarin  pece  ahcil.  Is  lep  ika  is  ethi,  Etmu 
amen  a  Atua  ehelemirau.  Kis  aiji  lahlah 
ainyak  va  numjeg  ahnag  unyak. 

17. 

Erus  ehtet  irai  Napat  a  Kristian  im  Naitgaig ;  eris  atoraliak 
itai  u  Nimiisjis  ninveijec  auatialidi  :  eris  lep  anai  Kristian  im 
Naitgaig  an  nopoig. 

Kis  umjeg  ainyak,  um  lep  umjeg  ahnag, 
um  ecet  natimi  atga  erahki  nahes  vaig  irai 
lola  edoon  iji  ehki,  um  atga  alaig  an  pece 
upene.  Is  eteuc  inpece  is  ethi  an  nahaijin 
nefalaig  an  mauurau,  nidan  Nedo  ijinies  ;  et 
ahes  nimtiri  efalaig  acalacal  an  pece  iyehki, 

um  ehcohos  pan  an  nefalaig  erus  atga  iran 
arau.  Erus  ecet  intakuras  is  ethi  arau,  nidan 
Napat,  is  ahes  aien  an  pece  iyehki.  Is  ahodai 
yin  a  Kristian,  um  ika,  As  ahes  eda  aiek  ? 
nalaig  eda  nigki  unyum  ? 

Is  asuptecnaig  a  Napat,  um  ika,  Eris  apos 
nyak  an  nuarin  pece  inaico  et  tup  ubutpotet, 
jai  nalaig  apan  an  pece  upene  nigki  unyak. 

Kristian.  Napu  ehvatga  an  neucse  nah 
an  pece  upene  aiek  ;  et  idim  ehka  va  atimi. 

Napat.  Ekpu  idim  atga  iran  ainyak,  et 
idivaig  ilpu  atimi  upene  asega. 

Kristian.  J  a  et  eteuc  nitai  asjaaicnaig 
ehelum  mika  eri  ato  euc  ara,  um  asalgei 
intapnes  vai  euc,  ka  o'o  ? 

Napat.  Maiya,  ek  idim  ato  itai  ainyak,  et 
upene  inliinmopok,  ek  eti  ato  tah  nedo  has 
ainyak,  ek  tup  atimi  upene  ache  ainyak. 

Kristian.  J  a  as  eti  ahced  nefalaig  uNa- 
timarid  aiek  par  apam  igcaki,  ja  as  ahced 
nimtiri  efalaig  acalacal  ache  aiek,  et  idivaig 
natimi  ehneg  itai. 

Napat.  Ek  eti  ato  caurau  ainyak,  ahced 
nefalaig  unyimirau  aijaurau,  ja  ekpu  ahced 
nefalaig  unyak  ainyak,  ek  idim  atimi  arapakau 
ainyak. 

Is  ika  a  Kristian  yi  asuptecnaig  itai  ehelen, 
ja  is  ehka  va  nijinies  u  inliinmopon.  Is  ika 
ehele  etwan  aien,  Et  ika  a  nat  naico  et  ato 
itai  aien,  ja  et  apat  aien.  Erus  udei  yin  arau 
um  atga  urau  ;  ja  is  apitac  a  Napat. 

Erus   eti   elvatga   arau,  ja   par  yetpan   an 

nimtiri  efalaig  apat  acen.  Erus  ecet  natimi 
is  ethi  eahki  arau,  eris  arore  yin  irai  waii 
ipjin  a  ilpu  agelo  has  u  Tiapolo  is  seven,  urn 
imiadumoij  pan  yin  u  neucse  neom  iyehki 
erus  ecetai  arau  an  nahaijin  nedoon.  Erus 
eucjeucjeucaij  ahwat  rahki ;  ja  is  aes  yin  a 
Kristian  par  almoi  kit  is  ato  yin  aien,  ka  o'o. 
Is  aktaktai  aien  mika  Nadumoij  iyehki  is 
amen  aien  an  nuarin  pece  Nefaifa. 

Is  ehka  par  almuktit  nesganimtan  ;  is 
adenaig  aien  et  idivaig  natimi  ehcamai.  Ja 
is  almaijidjid  yin  a  Naitgaig  um  ecetai 
intas  inigki  eris  aged  an  cehen,  nikavaig, 
"  Natimi  an  nakalasia  efaifa  nigki  is  adumoij 
aien." 

Is  tas  a  Kristian  ehele  etwan,  um  ika,  Ek 
imiehva  ainyak  nedo  eris  ago  vai  natimi 
upene  is  ethi  an  nuarin  inig  itu  acen.  Nidan 
natimi  iyehki  Nimiisjis  ninveijec  auatialidi ; 
is  atimi  upene  aien.  Is  ateuc  aien  um 
umjeg,  ja  ehtijis  aat  iran  inraimu  is  eseij, 
um  atoraliak  niji  itai  o  un,  um  auud  yin, 
um  udei  yin  an  nefalaig.  Ehtijis  atahaijeg 
ahtaij  mika  is  atga  an  nefalaig  a  natimi 
alupas  is  ethi,  nidan  Naiheuc  esjilid  ;  ehtijis 
imtitai  yin  ahtaij,  um  aha ;  jam  eti  efi  leh 
nitaahnaig  esjilid  o  un.  Is  ihkin  natimi  a 
Nimiisjis  ninveijec  auatialidi,  um  atga  ugyi 
itai.  Is  amen  ehelen  nitaahnaig  esjilid  o  un 
ache,  ja  is  ehka  vai  yin  nahtai  vaig,  va  eri 
jim  atapnes  yin  an  neucse  nah  an  pece  upene. 
Erus  tas  tas  arau  va  nedo  iyehki  eris  ago  vai 

Nimiisjis  ninveijec  auatialidi,  urn  ugyi  emda 
Natimarid  par  ahced  rau,  va  eru  jim  umjeg 
arau  an  nefalaig  urn  yetpam  ira  rau  tah  nitai 
has. 

Ems  atga  arau,  ja  is  apitac  rau  a  Napat, 
Erus  uhum  pan  nefalaig  is  ethi  arau  is  tup 
idivaig  iyehki  erus  upyi  atga  iran  arau. 
Erus  wat  aiji  arau  is  yetpam  ehele  rau  a 
natimi  is  ethi,  is  apig  nohun,  ja  is  aso  yin 
aien  an  napelumai  ahi,  um  ahodai  rau,  um 
ika,  Erau  a  uri  aijaurau  par  tup  aiji.  Erus 
asuptecnaig  arau,  um  ika,  Nalaig  an  pece 
upene  nigki  unyimrau  ;  ja  ecrau  eti  ato  ai- 
jumrau  nefalaig  inig  iran  raigki  ecrupu  atga 
iran  aijumrau.  J  a  is  ika  a  natimi  iyehki, 
Nalaig  eahki  um  igki  unyak ;  apitac  nyak 
aijaurau. 

Erus  apitac  yin  arau  ;  ja  is  asvi  jipe  nefalaig 
iyehki  ehtijis  atga  iran  ahtaij  um  yet  pan  an 
taka  uarin  itac  acen  vai  Inpece  Upene  ;  ja 
erus  apitac  nat  yehki  arau.  Erus  wat  eti 
almoi  arau  is  imiarehed  rau  an  nopoig  aien  ; 
erus  ecen  iran  arau.  Isapijadi  napelumai  ahi 
'  a  natimi  iyehki  ;  erus  wat  almoi  nohun  arau 
is  apig  um  has.  Erus  lep  ato  arau  mika  is 
efaifa  vai  rau  aien,  um  anai  rau  an  nopoig  o 
un.  Erus  aunyauwaig  emda  arau,  ja  is  ehka 
vai  rau  napijadi  rau  vaig. 

Is  tas  a  Kristian  ehele  Naitgaig,  um  ika, 
Ak  etwak,  intau  mun  ispaijau  imiatga  caijau 
akaijau.  Eris  idim  tas  eheleijau  a  ilpu 
atimi   asgi   siip,  um   ika,   Aminjinaig   caurau 

vai  ilpu  atimi  efaifa.  Is  idim  inveijec  intas 
ura. 

Erus  ecen  an  nopoig  arau  urn  imitaig  alupas 
nedo  ahnag  urau  ;  ja  erus  ecet  tah  arau  napam 
vaig  ehele  rau,  is  naunau  nesganimtan  ;  is  lep 
amen  nitai  aredei  an  nikman.  Is  ahodai  rau 
aien,  um  ika,  Erus  ahes  eda  aijaurau  :  erau  lep 
a  uri  aijaurau  igcaki  ?  Erus  asuptecnaig 
ehelen  arau,  um  ika,  Ecrau  atimi  atga  an 
nefalaig  aijumrau  par  apan  an  pece  upene,  ja 
is  imiahnag  cumrau  a  natimi  apig  is  ethi  is  aso 
yin  aien  an  napelumai  ahi.  Is  ika  ehele  rau 
a  natimi  apos  nitai  aredei.  N efaifa  iyehki  is 
imiahnag  caurau  aien,  ja  is  aso  yin  aien  an 
napelumai  ahi,  mika  yi  idivaig  nagelo  lah  aien. 
Is  ahtamud  nopoig  aien  um  apijadi  rau.  Is 
lep  ika  ehele  rau  aien,  Arumu  apitac  nyak 
aijaurau,  ekpu  lep  ikni  caurau  an  nefalaig 
ainyak. 

Is  imiadumoij  pan  rau  aien  an  nefalaig  iyeh- 
ki erus  udei  arau  par  apitac  natimi  imiahnag 
rau.  Is  ated  emda  rau  aien  va  nedo  ahnag 
urau,  um  asaig  ehele  rau  mika  eru  asjeuc  se 
arau  an  nobohtan.  Is  lep  aredei  emda  rau 
aien,  um  ika,  "  Ek  ated  um  aredei  ra  sji  igki 
ainyak  et  upene  inliinmopok  ainyak  vai  ra  ; 
va  nitai  inigki  arumu  emda  aijaurau  um 
adumoij  an  nefalaig  has  unyimirau,"  Is  atcijaig 
rau  aien,  um  ika,  Atga  unyimirau  aijaurau,  um 
aktaktai  intas  o  ilpu  atimi  asgi  siip  ehelemirau. 
Erus  ago  naaurinig  vai  yin  arau  ja  par  atga 
urau,  um  ahced  nefalaig  et  yetpan  an  pece 
upene,  um  acesaces  nohranitai,  um  ika, 

Erumu  aktaktai   upene  a  ilpu   atimi  atga, 

Um   jim    ahnag   an    nefalaig  : 

Et    merit   emda  a    Tiapolo 

Par   anai    caija   an    nopoig    o    un. 

18. 

Erus  ehtet  irai  Nimiisjisnahcil  Atua  a  Kristian  im  Naitgaig,  erus 
lep  atga  arau  an  nuarin  pece  ahcil. 

Erus  wat  atga  arau,  erus  ecet  natimi  is  et- 
hi  arau,  is  tup  eklim  atga  an  nefalaig  aien. 
Is  ika  a  Kristian  ehele  etwan,  Alum  nat  naico 
et  par  apam  aien  um  ehtet  iraijau. 

Naitgaig.  Ek  idim  ecet  yin  ainyak,  ak 
etwak,  jai  intumu  aminjinai  caijau  akaijau,  kit 
et  atimi  efaifa  aien,  par  imiadumoij  caijau  : 
nidan  natimi  iyehki  Nimiisjis  nahcil  Atua. 

Is  ahodai  rau  a  Nimiisjis  nahcil  Atua,  um 
ika.  Nalaig  eda  nigki  unyimirau  ? 

Is  asupetecnaig  a  Kristian,  um  ika,  Nalaig 
an  nedoon  Saion  nigki  unyimrau  inpece  u 
Natimarid.  Is  ahcapidai  nat  yehki,  is  laav 
alupas  aien,  um  ika,  Et  eti  eteuc  inpece  inigki 
erau  ahilek  aijaurau  ;  et  takitai  natga  inigki 
unyimirau  ;  erau  ahnag  aijaurau.  Erus  imti- 
taig  intas  has  esjilid  u  natimi  iyehki  arau,  um 
esjum  vai  yin.  Is  imilaav  rau  aien  um  atga 
o  un.  Is  ika  a  Kristian,  Kaiheuc  vai  yin  ; 
et  apat  inliinmopon  aien  ;  is  auahas  yin  naiyu 
u  inliinmopon  vai  nobohtan  inigki. 

Kis  lep  ecetai  ainyak  an  numjeg  ahnag  un- 
yak  mika,  erus  atga  arau  um  uhum  pan  u 
nuarin  pece  is  ethi,  eris   imtate  a  ilpu  atimi 

atga  iran.  Is  atupun  par  imtate  a  Naitgaig, 
um  ika  ehele  Kristian,  Et  aroparop  nesganim- 
tak  ainyak ;  ekmu  asjeuc  ainyak  um  umjeg. 
Is  ika  a  Kristian,  O'o,  ak  etwak,  namu  aktak- 
tai  intas  o  ilpu  atimi  asgi  siip  aiek,  nikavaig, 
Aminjinaig  caurau  aijaurau  an  nuarin  pece 
ahcil.  Ja  is  lep  ika  a  Kristian,  Tu  ehri  tas 
upene  jipe  akaijau,  vai  tu  jim  umjeg  akaijau. 
Erus  acesaces  nohranitai  arau,  um  ehri  tastas 
upene  jipe.  Is  asuptecnaig  ehele  Kristian  a 
Naitgaig  nauritai  asega  u  Atua  iran.  Is  ika 
aien,  Kis  atimi  auatatimi  ainyak,  um  imiacitak 
nedo  an  nobohtan  ache.  Ja  kis  atahaijeg 
intas  unyum  im  Nimiisjis  ninveijec  ainyak, 
nikavaig,  etpu  yetpam  intavaitap  u  Atua  ira 
atimi  va  nitai  iji  igki,  kis  ohocred  ainyak, 
um  adumoij  an  nefalaig  has  unyak  ;  ja  kis 
ato  ainyak  mika,  is  takitai  im  napelumai 
mohtan  nedo  upene  unyak,  um  auatialidi  par 
imiatamaig  nyak.  Is  wat  ato  nohocred  unyak 
a  Nimiisjis  ninveijec,  is  ika  aien,  Apan  ehele 
Iesu  um  asgeig  iran  ache  va  etpu  imiatamaig 
euc  aien.  Kis  imtitaig  ainyak  va  yi  jim 
esjum  vai  nyak  a  Iesu  va  nedo  has  asega 
unyak.  J  a  eris  asaig  ehelek  mika,  is  asuol  se 
pam  a  Iesu  par  imiatamaig  ilpu  atimi  auata- 
timi :  et  lep  emda  inja  iran  par  yiri  nyak  va 
nedo  has  asega  unyak  ;  is  lep  ika  aien,  "  Aku- 
mu  ahtag  pam  ehelek  aijaua  asega  eka  auri- 
tai  aijaua  um  opoc  nitai  ahelwei  unyimia." 
Kis  adumoij  an  nefalaig  has  unyak  ainyak  um 
asgeig  irai   Iesu  :   et  lep  eteuc  nigpa  u  Atua 

an  liinmopok  an  nopan  inig.  Et  aiyu  inliin- 
mopok  ainyak  vai  Iesu  an  nopan  inig,  va  nai- 
heuc  o  un  vai  nyak.  Et  upene  irak  inlucsei 
vaig  nohocred  vai  yin  an  nobohtan  inigki. 
Naaurinig  vai  natimi  imiatamaig  nyak. 

19. 

Erus  lep  ecet  Napat  a  Kristian  im  Naitgaig. 

Kis  ecetai  ainyak  an  numjeg  ahnag  unyak 
mika,  is  eas  pan  itac  a  Naitgaig,  urn  ecet 
Napat  napitac  rau  vaig.  Is  tas  aien  ehele 
Kristian,  urn  ika,  Almoi  nat  naico,  et  mun  etjo 
itac  aien,  urn  amen  itac  acen  :  tu  aitgai  yin 
akaijau.  Erus  aitgai  yin  arau.  Is  tas  ehelen  a 
Kristian,  urn  ika,  Auroauro  aiek,  urn  jim  etjo 
itac.  Is  ika  a  Napat,  Tup  ainyak  marom^et 
upene  irak  nechim  atga  vaig,  ek  eti  merit 
ainyak  nahced  atimi  vaig,  udei  nyak  aijaurau. 

Is  ika  a  Kristian,  Et  uarin  amasacen  ni^ki ; 
ehtaij  tas  jipeiran  akataij  :  is  lep  ika  ehelen  a 
Kristian,  Ak  Napat,  et  echamecha  inliinmo- 
pom  aiek  an  nuhup  u  Atua  an  nopan  inig ; 

Napat.  Et  idim  upene  irak  an  nopan  inig  : 
et  ehlohos  naktaktai  upene  asega  an  liinmo- 
pok ;  ek  lep  cediaig  vaig  ainyak 

Kristian.  Et  ijinies  intas  unyum,  na  eti  ato 
inliinmopom  aiek,  is  ika  a  naprofeta,  "  Et  es- 
jilid  nefaifa  u  inliinmopja  irai  iji  itai  asega,  um 
has  acen."  Is  lep  tas  upene  ehelen  a  Kristian, 
um  ika,  Jim  asgeig  an  nedo  upene  unyum  aiek, 
nitai  ahcil  nigki,  um  idivaig  napelumai  moh- 

ache,  va  apu  leh  nitai  umoh  upene  iran  aiek. 
Is  atavaitap  a  Napat,  urn  atuh  Kristian  vai 
intas  upene  o  un  ;  um  ika  ehelen,  Erau  atga 
aiheucaiheuc  aijaurau  ;  arumu  uhup  aijaurau, 
ja  ekpu  apitac  ainyak,  um  echim  atga. 

Is  tas  a  Kristian  ehele  Naitgaig,  um  ika, 
Kaiheuc  vai  nat  naico ;  et  apat  inliinmopon 
aien  :  kit  etpu  mas  an  nedo  has  o  un  aien. 

20. 

Eras  atga  an  pece  Biyula  a  Kristian   im    Naitgaig.       Eras  lep 
algauwaig  nofowai  u  Inmas  arau,  um  yetpan  an  pece  upene. 

Kis  ecetai  ainyak  an  numjeg  ahnag  unyak 
mika,  erus  eipujaig  nuarin  pece  ahcil  arau,  um 
yetpan  an  pece  Biyula.  Is  aheyuyu  nehlele- 
hel  iran  :  erus  lep  atahaijeg  nohrai  man  eahki 
arau,  um  almoi  niji  tisiaicai  irai  iji  adiat.  Et 
lep  amen  aktit  nagesega  eahki  irai  iji  adiat  im 
niji  epig,  et  tup  lah  ache.  Et  idim  eti  eteuc 
inpece  inigki  ubutpotet  pan  niskanse  u  inmas. 
Erus  lep  ecetai  inmaliyum  u  Natimarid  eahki 
arau,  jam  eti  lep  ecetai  niji  itai  imiahnag  rau. 
Erus  eti  lep  ahvig  tah  nitai  caig  arau,  um  eti 
mas  va  nitai  umnyi,  erus  idim  ecetai  niji  itai 
upene  asega  eahki  arau.  Eris  lep  ehtet  ira  rau 
hal  nup  uran  pece  upene  eris  ijis  jipe  an  tid 
an  pece  ara.      Is  esjilid  acen  nimiacitak  iran. 

Erus  wat  ubutpotet  pan  u  inpece  u  Nati- 
marid arau,  erus  ecetai  upene  arau,  um  cediaig. 
Eris  actaig  niji  eom  iran  irai  peril  im  niji  hat 
esjilid,  is  lep  naunau  nefalaig  vai  colt  iran.    Is 

ti  intas  urau  va  nitai  iji  ehki  erus  ecetai  arau, 
erus  lep  auatialidi  vaig  arau. 

J  a  erus  lep  emda  tintin  arau,  um  atga,  um 
apan  ubutpotet  u  inpece  upene,  um  ecetai 
nokoro  im  nahapol,  is  ispun  ededel  niji  itai 
upene  asega  iran.  Is  tas  ehele  rau  a  natimi 
aminjinaig,  um  ika,  Et  ohuun  nitai  iji  igki  a 
Natimarid,  is  ahwaig  aien  vai  inmerit  o  un, 
im  lep  vai  ilpu  atimi  atga  o  un.  Is  imiacaij 
rau  aien  mika  eru  atumop  arau,  um  caig  nohwai 
itai,  va  etpu  emda  nohurau  vaig.  Erus  atumop 
eahki  arau,  um  umjeg. 

Erus  lep  aiji  lahlah  arau,  um  atidai,  um 
atga  urau  par  apan  an  pece  upene.  Erus  wat 
atga  urau  arau,  erus  ecet  natimi  is  ero  arau  is 
ememina  nesganimtarau,  is  lep  naunau  napelu- 
mai  ira  rau  is  idivaig  colt.  Is  imiacaij  rau  a 
Kristian  im  etwan  mika  erau  ahced  rau  arau. 
Eris  ehratga  ara  um  yetpan  an  nuarin  iyehki 
eris  ecetai  neucse  nah  an  maliyum  upene  iran 
ara.  Ja  is  eteuc  nofowai  alupas  an  nibla  ra 
im  neucse  nah,  is  lep  ti  nitai  algauwaig  iran. 
Is  auatialidi  inliinmopoi  Kristian  im  Naitgaig 
va  nofowai  ;  erus  tup  aes  jipe  arau  jam  eti 
ecetai  tah  nefalaig.  Erus  ahodai  natimi  erahki 
arau,  um  ika,  Et  ubo  inwai  asega,  ka  ?  Erus 
ika  arau,  Et  idim  ehka  nofowai  inigki  vai  ilpu 
atimi  imiisjis  nahcil,  ja  et  tup  upene  vai  ilpu 
atimi  imiisjis  ninveijec ;  arumu  aijijaise  an 
wai  aijaurau,  va  arupu  uhum  pan  an  neucse 
nah  an  maliyum  upene  aijaurau. 

Erus  asuol  an  nofowai  arau,  ja  is  auroauro  a 

Kristian  um  atupun  um  etc  Is  ahlaig  vai  Nait- 
gaig  aien,  um  ika,  Ak  etwak  ;  et  ubo  inwai ; 
et  ataluopni  pam  nyak  inwai ;  ekpu  mas  ainyak. 
Is  ika,  a  Naitgaig,  Ak  etwak,  jim  imtitaigaiek; 
ek  aijijeuc  ainyak  ;  et  idim  upene.  Is  ika  a 
Kristian,  Ak  etwak,  et  mun  arehed  irak  noho- 
cred  u  inmas  ;  inki  eti  ecetai  inpece  upene 
ainyak. 

Is  uce  intas  o  Kristian,  ja  is  ataluopni  pam 
yin  napat  im  nohocred  ;  is  ehka  vai  yin  nec- 
etai  vaig  an  nuhup  o  un.  Is  imtitaig  alupas 
aien  va  yi  jim  ecetai  inpece  upene  aien.  Is 
aridjai  an  nuhup  o  un  nedo  has  asega  is  ago 
aien  an  nopan  iyehki  is  eti  fi  ahced  nefalaig 
upene  aien,  im  lep  nedo  ahnag  o  un  iran. 

Is  emda  a  Naitgaig,  um  ase  yin  an  wai  ;  is 
lep  tas  ehelen  aien  mika  yi  emda  inliinmopon, 
um  ika,  Ak  etwak,  ek  ecetai  neucse  nah  an 
maliyum  upene  ainyak,  et  eti  apohod,  era  lep 
amen  a  ilpu  atimi  u  Natimarid  eahki,  um 
aitgaig  caijau.  J  a  is  ika  a  Kristian,  Era  aitgai 
euc  ache  ara  ;  as  atimi  upene  aiek  um  uhum 
pam  an  nopan  inig  ;  erupu  esjum  vai  nyak  ara 
va  nedo  has  asega  unyak.  Is  ated  upene  yin 
a  Naitgaig,  um  ika,  Ak  etwak,  inyi  eti  udei  euc 
a  Iesu  ;  nitai  ahilek  inliinmopom  nigki ;  aktak- 
tai  intas  upyi  asaig  o  un,  nikavaig,  "  Nau  wit 
atga  irai  wai  aiek  ekpu  ahced  euc  ainyak,  nau 
wit  lep  atga  aiek  irai  ofowai  inyi  eti  ataluopni 
pam  euc.,,  Is  ika  a  Kristian,  Na  inveijec 
aiek  ;  ek  lep  ecet  Natimarid  ainyak  :  na- 
aurinig,  ekpu  umoh  ainyak.     Erus  emda  arau 

um  imiisjis  um  uhum  pan  an  nahaijin  nofowai 
igcapan,  um  aiji  ah  nobohtan  mese. 

Erus  ecet  nagelo  is  ero  arau  an  nahaijin  no- 
fowai ems  aitgai  rau  arau.  Erus  ahced  rau 
arau  um  ehratga  alaig  apan  u  neucse  nah  an 
maliyum  upene.  Erus  atupun  arau  um  aridji- 
pan  an  nedoon  Saion,  ja  is  tup  upene  va  natau 
imi  rau  vaig  u  nagelo  erahki.  Erus  adi  na- 
pelumai  obohtan  urau  arau  an  nofowai  iyehki. 
Va  nitai  inigki  erus  atga  aiheucaiheuc  arau, 
um  tas  upene  jipe  ehele  rau,  um  ago  naaurinig 
va  nimiatamaig  rau  an  nofowai.  Erus  lep  tas 
arau  ehele  ohwat  agelo  erahki,  erus  ahced  rau 
arau  vai  nupene  an  pece  iyehki  erus  atga  arau 
alaig  apan  iran. 

Erus  ika  ahwat  agelo  et  eteuc  nedoon  Sai- 
on eahki,  im  ilpu  agelo  et  ahinag,  im  nesgai 
ilpu  atimi  upene.  Erus  lep  ika  arau,  Arau 
atga  alaig  apan  a  paratais  u  Atua  aijaurau  an 
nopan  inig  ;  arupu  ecetai  nauincai  umumoh 
vaig  aijaurau  eahki,  um  caig  nohwan  inyi  eti 
lep  tiih  :  uhpu  lep  aso  caurau  ira  apelumai  ahi 
eahki  ;  arupu  lep  tas  ehele  Natimarid  eahki 
aijaurau  irai  iji  adiat,  um  yetpan  irai  iji  mesese. 
Arupu  eti  lep  almoi  tah  nitai  has  eahki  aijaurau 
is  idivaig  an  nobohtan  iyehki,  nikavaig,  noho- 
cred,  im  nihkin  natimi,  im  nemehe,  im  inmas. 
Is  ti  pan  itac  nitai  iji  igki  asega.  Arupu  apan 
ehele  Ebraham  aijaurau,  im  Aisak,  im  Jekob, 
im  ilpu  profeta,  im  ilpu  apostolo,  im  ilpu  atimi 
upene  asega,  is  iknipagki  ra  a  Atua  an  noboh- 
tan mika  eri  amen  ehelen  ara. 

Erusahodai  raua  Kristian  im  Naitgaig,  urn 
ilea.  Ecrupu  ago  inhe  aijumrau  an  nuarin 
eklim  upene  inaico  ? 

Erus  asuptecnaig  arau,  um  ika,  Arupu  aldei 
nohwai  itai  aijaurau,is  idivaigarus  upyi  ahwaig 
aijaurau,  um  ohuun  niji  itai  upene  is  ikni  a  Na- 
timarid  vai  ilpu  atimi  o  un.  Arupu  adgaig 
korona  colt  eahki  aijaurau  an  nuhup  u  Atua 
irai  iji  adiat.  Arupu  lep  aheca  u  Atua  eahki 
aijaurau,  um  acesaces  nohranitai,  um  imiahpas 
yin.  Arupu  lep  ehtet  irai  ilpu  etwamirau 
eahki  aijaurau,  eris  upyi  hup  ara  um  uhum  pan 
inpece  upene,  im  lep  ra  erupu  apitac  caurau 
ara  um  apan  iran.  Etu  wit  ham  a  Natimarid 
an  nadiat  apitac  an  nepig  an  nohatag,  um 
ahlai  intoho,  arupu  ahced  yin  aijaurau  :  arupu 
lep  ateuc  ehelen  aijaurau,  etu  wit  ateuc  irai 
dorona  o  un  aien,  um  asuptecnaig  nimtan  imi 
atimi.  J  a  etu  wit  lep  adumoij  pan  an  pece 
upene  aien,  arupu  ahced  yin  aijaurau,  um  amen 
ehelen  irai  iji  mesese. 

Erus  yetpan  ubutpotet  u  neucse  nah  arau,  ja 
eris  apan  a  ilpu  agelo  is  ahinag,  um  ehtet  ira 
rau,  um  ika,  Naaurinig  va  napam  vaig  unyim- 
irau. 

Eris  apan  ubutpotet  u  neucse  nah  ara,  ja 
eris  alum  nup  uran  nohatag  is  ahinag  ara  napan 
vaig  par  ehtet  ira  ra.  Erus  ika  ahwat  agelo 
erahki  ehele  ra,  Natimi  iraigki  is  aiyu  inliinmo- 
porau  arau  vai  Natimarid  an  namen  urau  an 
nobohtan,  um  atcijaig  niji  itai  asega  urau  vai 
yin  ;  is  abrai  cumrau  aien  par  imiapam  rau  an 

pece  upene  o  un,  va  erupu  cediaig  ehelen  arau 
irai  iji  mesese.  Eris  imiacitak  a  nup  uran 
nohatag,  um  ika,  Naaurinig,  era  mun  ahesmoij 
natimi  era  ham  ara  u  Inhapf  an  natmehean  u 
Inhal  u  Natimarid.  Eris  ahlai  intoho  ara,  um 
aiheuc  vai  Kristian  im  Naitgaig,  um  ika,  Apam 
aijaurau  an  pece  u  Natimarid  esjilid  um  upene, 
um  amen  se  iran. 

Eris  arehed  ira  rau  ara ;  eris  uhup  ira  rau 
nahaijira,  um  lep  apitac  rau  nahaijira,  um  amen 
nahaijira  an  matarau,  im  nahaijira  an  mau- 
urau  ;  um  imiaridjai  rau  an  nauanohatag.  Eris 
aeesaces  nohranitai  ara,  um  ahlai  toho  ;  is  ti 
intas  o  Kristian  im  etwan  va  nimiacitak  urau 
an  nopan  iyehki.  Erus  auroauro  arau,  um 
ecetai  inmaliyum  esjilid  u  Natimarid,  um 
atahaijeg  bel  eris  atcei  iran  va  nimiacitak  ura 
va  napam  vaig  urau. 

Erus  uhum  pan  neucse  nah  arau,  um  ecetai 
intas  inigki  eris  aged  irai  colt  iran,  nikavaig, 
"  Era  mun  ahesmoij  ara  era  imiaiji  intas  alep 
o  un  ara,  va  erupu  leh  nohwan  cai  umumoh 
vaig  ara,  um  atga  irai  eucse  athatahau,  um 
apan  an  maliyum. 

Kis  ecetai  ainyak  an  numjeg  ahnag  unyak 
mika,  eris  asaig  ehele  Kristian  im  Naitgaig, 
mika  eru  apan  arau  an  neucse  nah,  um  ehvaig 
nitai  asjaaicnaig  vai  ilpu  atimi  u  Natimarid  is 
amen  ehele  rau.  Is  esvi  intas  iran  a  Nati- 
marid, um  ika  ehele  ilpu  agelo  o  un  eri  asalgei 
intapnes  ara  an  pece  upene  vai  rau.  Erus 
wat  apan  iran  arau,  erus  auatakaiyepe  rau  arau ; 

eris  lep  aso  rau  ira  apelumai  esjilid  um  imrihin, 
is  naunau  is  idivaig  colt,  um  ati  korona  an 
nidjinirau  par  asjaaicnaig  an  natimi  alupas 
urau,  um  ati  harp  irai  ikmarau.  Eris  lep  atcei 
bel  asega  an  maliyum  u  Natimarid  va  nimi- 
acitak  va  napam  vaig  urau.  Eris  lep  atau  imi 
rau,  um  acesaces  nohranitai,  um  ika,  Etmu 
eteuc  naaurinig,  im  naunau,  im  nemda  vai  yin 
et  ateuc  aien  irai  dorona,  im  lep  vai  Laam, 
irai  iji  mesese. 

Eris  wat  asalgei  intapnes  an  neucse  nah, 
kis  ecetai  niji  itai  esjilid  ainyak  an  maliyum  u 
Natimarid ;  et  idim  ehka  va  atimi  nasuptecnaig 
vaig.  Is  tup  adiat  ache  eahki,  is  ti  nepig  iran. 
Is  naunau  niji  efalaig  iran  vai  colt  upene.  Eris 
edo  natimi  is  ahinag  is  amen  korona  colt  irai 
idjinira,  im  inrai  paam  irai  ikmara ;  eris  lep 
atcei  harp  ara,  um  imiahpas  Natimarid.  Eris 
lep  amen  eahki  a  ilpu  agelo  eris  eti  atumop 
ara,  um  ika,  "  Et  upene  a  Ihova,  et  idim 
upene  aien  !  "  Eris  atapnes  an  tapnes  ;  ja  kis 
merit  emda  ainyak  namen  vaig  ehele  ra. 

Kis  ahidai  nyak  ainyak,  um  ecet  Napat. 
Is  ham  u  nofowai  u  inmas  aien,  um  auroauro 
um  algauwaig.  Is  atau  imi  yin  a  natimi  is 
ethi,  nidan  Naitgaig  efaifa,  an  nelcau  o  un.  Is 
aridjai  aien  an  nedoon  Saion,  ja  is  echim  atga 
aien  ;  is  eti  ahced  yin  tah  nagelo  upene.  Is 
uhum  pan  neucse  nah  an  maliyum  upene  aien, 
um  etcetcei.  Is  aktaktai  aien  mika  uhpu  au- 
roauro um  asalgei  vai  yin.  Ja  eris  eti  ato  yin 
a  ilpu  atimi  aminjinaig  neucse  nah,  um  ahodai 

yin,  urn  ika,  As  ahes  eda  aiek  ?  Nai  lep 
merit  vanhe  aiek  ? 

Is  asuptecnaig  aien,  urn  ika,  "  Kis  hag  ain- 
yak  um  umwig  an  nuhup  u  Natimarid  ;  is  lep 
esege  aien  irai  efalaig  unyima." 

Eris  asaig  ehelen  ara  mika  yi  alupai  ra 
nitai  asjaaicnaig  o  un  mika  eri  imiapan  ehele 
Natimarid  ara,  um  ehvaig  ehelen.  Is  ahilek 
emda  aien,  jam  eti  ecetai.  Eris  lep  ahodai 
yin  vaig  ara,  um  ika,  Et  amen  ehelum  nitai 
asjaacinaig  irai  ilpu  atimi  u  Natimarid,  ka  ? 
J  a  is  eti  tas  aien. 

Eris  apan  ara,  um  asuptecnaig  ehele  Nati- 
marid ;  ja  is  eti  apan  ehelen  aien.  Is  lep  abrai 
hal  irai  ilpu  agelo  aien,  mika  eri  apan  ara,  um 
arore  nikman  im  neduon,  um  atipagki  yin. 
Eris  imiatga  yin  ara  an  nauanohatag,  um 
imiapan  yin  an  neucse  neom  an  nahaijin  ned- 
oon  iyehki,  um  ati  yin  iran.  Kis  ecetai 
ainyak  mika,  et  ahes  nefalaig  yetpan  an  pece 
has  an  neucse  nah  an  maliyum  upene,  et 
idivaig  nefalaig  et  ahes  an  nuarin  pece  iyehki 
uhpu  auahas. 

Kis  aiji  lahlah  ainyak,  um  ato  mika  numjeg 
ahnag  iyehki. 


INTAS  AHODAIG  UHUP. 


A  FIRST  CATECHISM. 

PREPARED  IN  THE  ANEITYUMESE  LANGUAGE. 


INTAS    O    ILPU    ATIMI    AN    NAKALASIA. 

i.  Eka  imiisjis  ninveijec  intas  inigki  aijaua, 
nikavaig,  Et  Atua  inveijec  a  Ihova,  um  eti 
lep  eteuc  tah,  ka  o'o  ?     Maiya. 

2.  Eka  imiisjis  ninveijec  intas  inigki  aijaua, 
nikavaig,  Ehtaij  eche  ahtaij,  Ihova,  im  Iesu, 
im  Nesgan  Upene,  um  tup  ethi  ache  inliin- 
mopoi  ehtaij,  ka  o'o  ?     Maiya. 

3.  Eka  imiisjis  ninveijec  Intas  o  Ihova 
aijaua,  eris  aged  a  ilpu  atimi  o  un  an  Nitaas- 
viitai  Itap,  ka  o'o  ?     Maiya. 

4.  Eka  imiisjis  ninveijec  nauatatimi  un- 
yimia  aijaua  an  nuhup  u  Ihova,  im  lep  nauati- 
alidi  unyimia  par  imiatamaig  caua,  ka  o'o  ? 
Maiya. 

5.  Eka  imiisjis  ninveijec  intas  inigki  aijaua, 
nikavaig,  Is  asuol  sepam  a  Iesu  an  nobohtan 
inigki  um  mas,  par  itai  ahlap  va  nedo  has  uja, 
ka  o'o  ?     Maiya. 

6.  Eka  imiisjis  ninveijec  intas  inigki  aijaua, 
nikavaig,  Et  ago  upene  inliinmopja  has  a 
Nesgan  Upene  ache,  ka  o'o  ?     Maiya. 

7.  Eka  merit  aijaua  nudei  vaig  nedo  itu, 
im  nedo  apat,  im  nedo  has  asega  unyimia,  um 
asgeig  irai  Iesu,  um  imiaiji  intas  alep  u  Atua, 
um  ago  nedo  upene,  ka  o'o  ?     Maiya. 


INTAS  AHODAIG  UHUP. 


ATUA. 

i.   Et  ehed  Atua  ? 
Et  ethi  ache. 

2.  Et  Atua  inveijec  a  di  ? 

Ihova  marom,  et  idim  Atua  inveijec  ache 
aien. 

3.  Nevitai  Atua  ? 

Et  tup  nesgan  ache  aien  ;  et  ti  nohun  ;  et 
eti  idivaig  caija  aien. 

4.  Et  alum  caija  asega  a  Atua,  ka  o'o  ? 
Maiya,  et  idim  alum  caija  asega  aien. 

5.   Et  atahaijeg  intas  uja  asega  a  Atua,  ka 

)  ? 

Maiya,  et  idim  atahaijeg  intas  uja  asega 


aien. 


6.  Et  ato  inliinmopja  asega  a  Atua,  ka  o'o  ? 
Maiya,  et  idim  ato  inliinmopja  asega  aien. 

7.  Et  amen  a  Atua  eda  ? 

Et  amen  aien  jipagko  an  nohatag  ;  ja  et 
idim  ateucrad  niji  itai  asega  an  nobohtan  an 
nuhup  o  un. 

8.  Ehtaij  eche  ahtaij,  Ihova,  im  Iesu,  im 
Nesgan  Upene,  ka  o'o  ? 

Maiya,  ehtaij  eche  ahtaij,  ja  et  tup  ethi 
ache  inliinmopoi  ehtaij  ahtaij  ;  urn  tup  apapa 
natimi  alupas  u  ehtaij. 

ATAM    IM    IVA. 

i.   Is  um  ago  niji  itai  asega  a  di  ? 

Atua  marom,  is  ago  nohatag  aien,  im  no- 
bohtan,  im  injap,  im  niji  itai  asega  amen 
iran. 

2.  Is  um  ago  niji  itai  asega  a  Atua  an 
nadiat  is  ehed  ? 

Is  um  ago  niji  itai  asega  a  Atua  an  nadiat 
is  siks,  ja  par  atumop  an  nadiat  atumop. 

3.  Is  upyi  ago  di  a  Atua  ? 

Atam  im  Iva  marom,  erus  upyi  hup  arau, 
um  atmil  uja  asega. 

4.  Is  ago  Atam  an  he  a  Atua  ? 

Is  leh  nobohtan  a  Atua,  um  ago  nohun 
iran. 

5.  Is  ago  Iva  an  he  a  Atua  ? 

Is  wat  umjeg  a  Atam,  is  um  atipagki  nedu- 
on  ritin  is  ethi  a  Atua,  um  ago  intakata  iran. 

6.  Jam  uauo  nesgan  natimi  uhup  ? 

Is  alupai  yin  nesgan  a  Atua ;  is  par  ahlai 
inliin  nohun  aien  ;  is  um  umoh  a  Atam,  um 
eteuc  lelen. 

7.  Is  ago  upene  Atam  im  Iva  a  Atua,  ka 
o'o  ? 

Maiya,  is  ago  upene  rau  aien,  ems  eti  ato 
nedo  has  arau. 

8.   Etpu  emesmas  nesgaija  akaija,  ka  o'o  ? 
O'o,  etpu  emesmas  nohuja  akaija ;  ja  inyi 
eti  emesmas  nesgaija  akaija. 


NEDO    HAS. 

i.  Erus  amen  upene  a  Atam  im  Iva,  ka 
o'o? 

O'o,  erus  auroauro  arau  um  ago  nedo  has 
an  nuhup  u  Atua. 

2.  Nedo  has  nevitai  ? 

Nedo  asega  inig  et  eche  vai  intas  alep  u 
Atua. 

3.  Is  atupun  nedo  has  an  nobohtan  inigki 
adi? 

Tiapolo  marom,  is  atupun  nedo  has  asega 
aien. 

4.  Is  atupun  nedo  has  a  Tiapolo  um  uauo  ? 
Is  ahcil  aien,  um  asan  tas  efaifa  ehele  Iva, 

um  oop  yin  mika  yi  ago  nedo  has  aien. 

5.  Nedo  has  u  Iva  nevitai  ? 

Is  imiaiji  intas  has  u  Tiapolo  aien,  um  caig 
nohwancai  iyehki  is  itap  vai  intas  alep  u 
Atua,  is  lep  alupai  Atam  natamnyu  un  aien, 
is  lep  caig  a  Atam. 

6.  Era  has  natimi  asega  va  nedo  has  u 
Atam  im  Iva,  ka  o'o  ? 


88 


Maiya,  erus  upyi  uhup  arau  urn  ago  nedo 
has,  ja  is  par  apitac  nedo  has  uja  asega. 

7.  Era  ago  nedo  has  a  nup  urai  iji  pece 
asega,  ka  o'o  ? 

Maiya,  inta  ago  nedo  has  akaija  asega,  et 
eti  eteuc  tah  natimi  inig  et  ti  nedo  has  o  un. 

8.  Et  edemda  a  Atua  va  atimi  va  nedo  has 
ura,  ka  o'o  ? 

Maiya,  et  edemda  aien  vai  ilpu  atimi  auata- 
timi  irai  iji  adiat  va  nedo  has  ura. 

9.  Etpu  aru  nedo  has  a  Atua,  ka  o'o  ? 
Maiya,    etpu   aru    nedo  has  asega  u  ilpu 

atimi  auatatimi  aien  an  nopan  iyehki  eri  emes- 
maski  ara. 

IESU    KRISTO. 

1.  Et  merit  a  Atua  nauahas  caija  vaig  va 
nedo  has  uja,  ka  o'o  ? 

O'o,  et  aiheuc  vai  nup  urai  iji  pece  asega 
aien,  is  abrai  Inhal  o  un  is  ethi  ache  aien  mika 
yi  asuol  sepame  par  imiatamaig  caija. 

2.  Et  Hal  u  Atua  a  di  ? 

Iesu  Kristo  marom,  et  Hal  u  Atua  et  ethi 
ache  aien. 

3.  Is  ago  inhe  a  Iesu  par  imiatamaig  caija? 
Is  asuol  sepam  aien  an  nobohtan  inigki,  um 

leh  nohun,  um  mas,  par  itai  ahlap  va  nedo  has. 

4.  Is  tup  mas  a  Iesu,  ka  o'o  ? 


89 

O'o,  eris  atgei  yin  a  ilpu  atimi  auatatimi  an 
nauincai  atgeig  an  pece  Jutaia. 

5.  Is  mas  a  Iesu  an  nadiat  is  ehed  ? 

Is  mas  aien  an  nadiat  is  eseij,  ja  par  lep 
iimoh,  um  aridjai  an  nohatag. 

6.  Et  amen  a  Iesu  eda  an  nopan  inig  ? 

Et  amen  aien  an  matai  etman,  um  imiahras 
caija  ehelen. 

7.  Et  imiatamaig  di  a  Iesu  ? 

Et  imiatamaig  ilpu  atimi  asgeig  iran  ache 
aien. 

8.  Et  lep  emda  tah  par  imiatamaig  caija,  ka 
Iesu  ache  ? 

Iesu  ache,  era  auatalidi  a  ilpu  agelo  an  no- 
hatag, im  ilpu  atimi  upene  an  nobohtan,  par 
imiatamaig  caija. 

NAURITAI    U    NESGAN    ITAP. 

i.  Et  Esgan  I  tap  a  di  ? 
Nesgan  Upene  marom  :  ehtaij  eche  ahtaij, 
aien,  im  Iesu,  im  lep  Atua. 

2.  Nauritai  u  Nesgan  Upene  nevitai  ? 

Et  amen  aien  an  liinmopoi  ilpu  atimi  upene, 
um  auorohos  irai  iji  itai  has  an  liinmopora,  um 
ikni  niji  itai  upene  iran. 

3.  Et  has  inliinmopja  itu,  ka  o'o  ? 
Maiya,  et  ehlohos  niji  itai  has  asega  an 

liinmopja  itu. 

4.  Et  amen  an  liinmopoi  di  a  Nesgan 
Upene  ? 

Et  amen  aien  ehele  ra  ache  era  adumoij 
an  nefalaig  has  lira  ara,  um  asgeig  irai  Iesu, 
urn  ago  nedo  upene. 

5.  Jam  uauo  natimi  iji  igki  et  eti  auritai  an 
liinmopora  a  Nesgan  Upene  ? 

Eri  eti  apan  ara  an  nelcau  an  nohatag. 

6.  Intupu  leh  Nesgan  Upene  akaija  um 
uauo  ? 

Ti  ugyi  Ihova  akaija,  mika  yi  abrai  yin  yi 
pu  amen  eheleija  aien. 

NEDO    UPENE. 

1.  Et  upene  mika  ti  ago  nalaigaheni  vai 
di  akaija  ? 

Atua  ache,  et  itap  nago  vaig  nalaigaheni 
vai  intakitai. 

2.  Jam  uauo  ra  era  atpuse  ara  an  nuhup  u 
natmasimai  im  nalmuitai  ? 

Et  edemda  vai  ra  a  Atua,  etpu  lep  auahas 
ra  aien. 

3.  Et  itap  intas  has  asega  an  nuhup  u  Atua, 
ka  o'o  ? 

Maiya,  et  amcel  vai  intas  auyat  aien,  im 
intas  has,  im  intas  maumau  asega. 

4.  Et  merit  a  Atua  mika  ti  apos  nadiat  itap 
akaija,  ka  o'o  ? 

Maiya,  et  merit  aien  mika  ti  udei  nauritai 

uja  akaija,  um  eklim  amen,  urn  ahilek  niji  itai 
imiatamaig  nesgaija  iran. 

5.  Nedo  upene  u  ilpu  hal  ura  vai  ilpu  atmil 
ura  nevitai  ? 

Et  upene  eri  ecen  vai  ra  ara,   um  imiaiji 
intas  ura,  um  ago  nedo  upene  asega  vai  ra. 

6.  Et  itap  nedo  has  vai  ilpu  etwaija,  ka  o'o  ? 
Maiya,  et  acaiji   emda    nedemda  vai  ilpu 

etwaija  a  Atua,  im  natgei  atmas,  im  nedo  has 
asega. 

7.  Et  amcel  vai  ingeijid  a  Atua,  ka  o'o  ? 
Maiya,  et  amcel  va  naktaktai  has  aien,   im 

intas  has,  im  nedo  has  asega. 

8.  Et  itap  nehneg  itai  vaig,  ka  o'o  ? 
Maiya,  et  itap  nahcaig,  im  nehneg  itai,  im 

nedo  asega  et  idivaig  inig. 

9.  Et  has  intas  ahcil  vai  ilpu  etwaija,  ka  o'o  ? 
Maiya,  et  itap  intas  ahcil  asega  an  nuhup 

u  Atua. 

10.  Et  acaiji  atimi  a  Atua  va  eri  jim  has 
ira  ra  itai  an  nobohtan,  ka  o'o  ? 

Maiya,  et  merit  aien  mika  yi  jim  has  iraija 
niji  itai  an  nobohtan  akaija. 


NABAPTISO    IM    INHAG    ITAP. 

i.   Inhe  nakalasia  ? 

Ilpu  etwai  Iesu,  era  akalasia  ara. 

2.  Is  ati  inhe  a  Iesu  va  nakalasia  oun? 
Is  ati  nabaptiso  aien  im  inhag  itap. 

3.  Er  ago  inhe  an  nabaptiso  ? 

Er  atladwi  inwai  irai  ohui  atimi  an  nidai 
Atua,  im  Iesu,  im  Nesgan  Upene. 

4.  Et  upene  inliinmopja  has  va  nabaptiso 
an  wai,  ka  o'o. 

O'o,  et  tup  nitai  asjaaicnaig  inigki  ;  et  upene 
inliinmopja  has  va  nabaptiso  o  Nesgan  Upene 
ache. 

5.  Er  abaptiso  irai  di  ? 

Ilpu  atimi  u  Iesu  ache  im  ilpu  hal  ura. 

6.  Nevitai  inhag  itap  ? 

Inhag  u  Iesu  marom  Natimarid  uja. 

7.  Is  ati  inhag  itap  a  Iesu  an  nahopan  ? 

Is  ati  inhag  itap  o  un  aien,  an  nopan  iyehki 
is  amen  aien  an  nobohtan  inigki ;  is  um  ati  an 
jupura  aien,  ja  is  wat  lahlah  an  tak  apnyin  is 
mas  aien. 

8.  Is  ati  inhag  itap  o  un  a  Iesu  vanhe  ? 

Is  ati  inhag  itap  o  un  aien  va  naiheuc  o  un 
vai  caija,  mika  ti  imiehva  upene  akaija  inmas 
ohocred  o  un  vai  caija. 

9.  Eh  caig  inhe  an  hag  itap  ? 

Eh  caig  nareto  ache  um  umnyi  nide  vaine. 

10.  Nalmun  he  nareto  im  nide  vaine  an 
hag  itap  ? 

Nalmui  nohui  Iesu  marom  im  inja  iran. 

ii.  Asuptecnaig  nedo  inig  et  upene  vai 
ilpu  atimi  caig  inhag  itap  ? 

Et  upene  eri  ahilek  inliinmopora  ara,  ja  par 
caig  inhag  itap. 

12.  Et  upene  vai  di  incaig  vaig  inhag 
itap  ? 

N atimi  iji  igki  marom  era  ato  intas  o  Iesu 
ara,  um  asgeig  iran,  um  ago  nedo  upene. 


NADIAT    APITAC. 

i.   Etpu  lep  asuol  sepam  a  Iesu,  ka  o'o  ? 
Maiya,  etpu  lep  asuol  sepam   aien  an  no- 
bohtan  inigki  an  nadiat  apitac. 

2.  Etpu  lep  asuol  sepam  a  Iesu  um  a  uri  ? 
Etpu  lep  asuol  sepam  aien  par  asuptecnaig 

nimtan  imi  atimi  asega,  inyi  idivaig  nedo  ura 
an  nobohtan. 

3.  Is  eche  nasuol  pam  u  Iesu  itu  acen,  ja 
etpu  lep  eche  nasuol  pam  o  un  an  nadiat  api- 
tac, ka  o'o  ? 

Maiya,  is  wat  asuol  sepam  aien  itu  acen,  is 
upoupo  nedo  o  un  ;  ja  etu  wit  lep  asuol  sepam 
aien,  etpu  esjilid  acen  natimi  alupas  o  un ; 
erupu  imiahpas  yin  a  ilpu  atimi  upene ;  ja 
erupu  eucjeucjeucaij  a  ilpu  atimi  auatatimi  an 
nuhup  o  un. 

4.  Etu  wit  lep  asuol  sepam  a  Iesu,  erupu 
umumoh  a  ilpu  atimi  emesmas  asega,  ka  o'o  ? 

Maiya,  intupu  lep   umumoh  akaija  asega  ; 

etpu  imianusjai  nohuja  aien,  urn  lep  ati  nes- 
gaija  iran. 

5.  Etpu  atiakoai  ilpu  atimi  upene  im  ilpu 
atimi  auatatimi  a  Iesu  an  nopan  iyehki,  ka 
00? 

Maiya,  etpu  asjapicnaig  caija  asega  aien, 
um  ahaig  caija,  etpu  ikni  ilpu  atimi  upene  an 
matan  aien,  im  ilpu  atimi  auatatimi  an  mauun. 

6.  Erupu  a  uri  a  ilpu  atimi  auatatimi  an 
nadiat  apitac  ? 

Etpu  abrai  ra  a  Iesu  mika  eri  apan  ara  an 
pece  has  par  amen  iran. 

6.  Erupu  a  uri  a  ilpu  atimi  upene  an 
nadiat  apitac  ? 

Etpu  ikni  ra  an  pece  upene  a  Iesu,  etpu 
lep  esjilid  incediaig  ura  eahki  irai  iji  mesese. 


INTAS  ALEP  U  ATUA. 

1.  Etmu  jim  eteuc  tah  intak  Atua  imi  euc 
an  nuhup  unyak. 

2.  Namu  jim  ago  tah  natmasimai  imi  euc 
aiek,  im  naimuitai  jipagko  an  nohatag,  im 
sepamki  an  nobohtan,  im  injap  ithan  noboh- 
tan  :  um  jim  atpuse  an  nuhup  ura  aiek  um 
aheca  ura  :  ek  Ihova  ainyak  Atua  unyum,  et 
idivaig  nedemda  u  natimi  oporei  nedemda 
unyak,  ekpu  aru  nedo  has  u  ilpu  atmil  ura 
ainyak  irai  ilpu  hal  ura,  um  yetpan  irai  ilpu 

mapora,  el  era  ilpu  atimi  amcel  vai  nyak  ara  : 
ja  ekpu  aiheuc  va  atimi  iji  ig  im  ilpu  mapora 
yi  itu  ira  ra  ainyak,  el  et  aiyu  inliinmopora 
ara  vai  nyak,  um  imiaiji  intas  alep  unyak. 

3.  Namu  jim  tup  asaig  nidai  Ihova  Atua 
unyum  aiek  ;  etpu  aru  nedo  has  ura  a  Ihova 
era  tup  asaig  nidan  ara. 

4.  Imiehva  nadiat  atumop  um  apos  upene. 
Namu  ago  nauritai  asega  unyum  aiek  an 
nadiat  et  siks,  ja  et  adiat  u  Ihova  Atua 
unyum  nadiat  sevend  :  namu  jim  ago  tah 
nauritai  iran  aiek,  im  inhalav  atamaig  unyum, 
im  inhalav  atahig  unyum,  im  naheca  atamaig 
unyum,  im  naheca  atahig  unyum,  im  niji  itai 
eklim  edo  irai  pece  unyum,  im  natimi  an  taka 
uarin  anliin  nokoro  unyum  :  is  ago  nohatag  a 
Ihova,  im  nobohtan,  im  injap,  im  niji  itai 
asega  amen  iran  an  nadiat  is  siks,  um  atumop 
an  nadiat  sevend,  va  nitai  inigki  is  ago  upene 
nadiat  atumop  a  Ihova  um  ika  yi  itap. 

5.  Namu  ago  nedo  ecen  vai  etmam  im 
risum  aiek,  mika  yi  pu  ahinag  nadiat  iram  an 
pece  inig  et  alupai  euc  a  Ihova  Atua  unyum. 

-  6.   Namu  jim  atgei  atmas  aiek. 

7.  Namu  jim  ago  ingeijid  aiek. 

8.  Namu  jim  ehneg  itai  aiek. 

9.  Namu  jim  asan  tas  ahcil  aiek  va  atimi 
eblaamnem  unyum. 

io.  Etmu  jim  has  iram  aiek  neom  u  natimi 
eblaamnem  unyum,  um  jim  has  iram  aiek 
ehgai  natimi  eblaamnem  unyum,  im  naheca 
atamaig  o  un,  im  naheca  atahig  o  un,  im  kuri- 
matau  o  un,  im  togke  o  un,  im  hal  itai  u 
natimi  eblaamnem  unyum. 


NOHRAIITAI  ITAP. 


PSALMS  AND  HYMNS 

IN    THE    ANEITYUMESE    LANGUAGE. 


NOHRAIITAI. 


Mear. 
1-  ATUA.  cm.  8.6. 

i   Et   idim   alupas   acen 
A   Atua   uja  ; 
Is   ago   upene    aien 
Nobohtan   asega. 

2  Is   idim   atupun    aien 

Natimi   asega  ; 
Is   ago   nohuja   aien, 
Im   lep    nesgaija. 

3  Et   idim   esjilid   aien 

Irai    iji    itai  ; 
Intumu   imiahpas   yin 
Akaija   asega. 

Lydia. 

2.  INTAS  UPENE.  cm.  8.6. 

i   Et   esjilid   um   upene 
Intas   an    nohatag ; 
Et   idivaig   nagesega 
Er   alum    itai   vaig. 

2   Intumu   ahvig   akaija, 
Um    ahilek    emda  ; 
Et   upene   intas   inig 
Vai   caija   asega. 


IOO 


o 


Etmu  amen  eheleija 
Nitai   up'ne   inig  ; 

Ti  aminjinaig  akaija, 
Um   lep   apol   iran. 


Tallis. 

3.  INTAS  UPENE.  cm.  8.6. 

i   Et   idivaig   nagesega 
Intas   an    nohatag ; 
Ti    aminjinaig   akaija, 
Par   lah   an    nefalaig. 

2  Et   idivaig   nitai    hegaig 

Intas    an    nohatag ; 
Ti    caig   akaija   asega, 
J  a   par   geije   iran. 

3  Et   idivaig   nupsi    itai 

Intas   an    nohatag ; 
Etmu   ededel   upene, 
Um   ahinag   nohwan. 

<4fcs  Peterborough. 

INTAS  UPENE.  cm.  8.6. 

i   Ak    Etmama   an    nohatag, 
Ecra   ham   aijama, 
Um    ugyi    intas   upene, 
Inlah    vai    nesgama. 


Ati   se   upene   aiek 
An   liinmopoma, 

Va   yi   jim    atoraliak 
Nat   naico   Satana. 


IOI 


3  Etmu   itai   asjaaicnaig 
I  mi    cama   as'ga, 
Va'cri  jim    ahnag   aijama, 
'm    auahas   neseama. 


Old  Hundredth. 

5.  NAIHEUC  O  IESU.  L.M.  8. 

i   Is    asuol  pam    a    Iesu, 

Urn   amen    se   an    nobohtan ; 
Is   tup    aiheuc    vai    ra    aien, 
Up'    atimi    asgeig   iran. 

2  Is   idim   ohocred   aien, 

An    nohuun    im   lep   nesgan ; 
Is    mas    aien    par  asitu 
Up'    atimi    asgeig   iran. 

3  J  a   is   urn   lep   umoh   aien, 
Um   aridjai    an   nohatag, 
Par  'miaras   eh'le    Etman 
Up'    atimi    asgeig   iran. 

4  Ti    imiacitak    acen 
Akaija,    um    lep    cediaig; 
Etpu    'miatamaig   aien 
Up'    atimi    asgeig    iran. 

America. 

6.  INMAS  U  IESU.  cm.  8.6. 

i   Intumu    cediaig   acen 
Akaija    asega  ; 
Is    asuol    pam    a    Iesu, 
Um    aiheuc   vai    caija. 

2  Is    idim   ohocred   aien 

An    nauincai    atgeig ; 
Is    auanimtaija   aien 
An  ja   itap    iran. 

3  Is    itai   ahlap   upene 

Inmas   itap   o   un ; 
Va   nedo   maumau   asega 
An    nobohtan    inig. 

4  Ti    auroauro   akaija, 

'm    ahtag   pan   ehelen ; 
Et   imiatamaig   aien 
Nup   uran   nobohtan. 

Pascal. 

7.  NAAURINIG  VAI  IESU.  l.m.  8. 

i    Uhmu    imiahpas    Iesu, 
Is   asuol   se   pam   aien, 
Par   imiatamaig   caija. 
Naaurinig   vai   yin. 

2  Et   upene   ache   aien, 
Um   esjilid    naiheuc   o   un 
Va   atimi   an    nobohtan. 

Naaurinig   vai   yin. 

3  Is   lucsei    nohocred   aien, 
Um   mas   an    nauincai    atgeig, 
Par   itai   ahlap   vai    caija. 

Naaurinig   vai   yin. 

4  Et   lep   emda    inja   iran, 
Par   yiri    upene    caija, 

Va    nedo    itap    asega. 
Naaurinig    vai    yin. 

5   Etmu  jim    esjum   tah    vai    yin, 
Urn   jim    amen    itac    acen ; 
Et    ahlaig    vai    caija    aien. 
Naaurinig    vai    yin. 

Devizes. 
8.  INMAS  O  1ESU.  cm.  8.6. 

1  Ak    Etmama    an    nohatag, 

Jim    ehniv   vai    cama; 
Et    alupas    um    ahinag 
Nedo    has    unyima. 

2  Tup    aiheuc    vai    cama    aiek, 

Jim    auahas    cama ; 
Is    idim    mas    a    Iesu   par 
Imicoho    cama. 

3  Intumu    cediaig   emda 

Akaija   asega; 
Et   merit    a   Atua   par 
'miatamaig   caija. 

O  that  will  be  joyful. 
9.  NAAURINIG.  p.m. 

I    Et    esjilid    Ihova  ; 
Et   idim    upene    aien  ; 
Et  ti    nitai    has  iran. 

Maiya  !    naaurinig, 

Maiya  !    naaurinig, 

Maiya  !    naaurinig, 
Um    imiahpas    yin. 

2  Is   abrai    Iesu   aien, 
Inhal    o  un    ethi    ache, 
Par    'miatamaig    caija. 

Maiya !   naaurinig, 
Maiya !   naaurinig, 
i  Maiya  !    naaurinig, 

Um    imiahpas   yin. 

3  Is   idim   mas   a    Iesu, 
Par   itai   ahlap    esjilid, 
Va   nedo    has   asega. 

Maiya  !   naaurinig, 
Maiya !    naaurinig, 
Maiya  I   naaurinig, 
Um    imiahpas   yin. 

Roxburgh. 

10-  NAURITAI  0  IESU.  p.m.  12. 

i   Naaurinig   vai    Iesu    Inhal   u   Atua, 
Et   has   um   apat   inliinmopja   itu ; 
J  a  et  aprofeta   lah   aien,    um  emda, 
Par   esege    imtaija   intas   upene. 

2  Naaurinig  vai  Iesu  Inhal  u  Atua, 
Et   amen   nedo   has   iraija   asega ; 

J  a   et   atimi   ahlap   aien   vai    caija, 
Par   atladwi   inja   iran    nimtaija. 

3  Naaurinig  vai  Iesu  Inhal  u  Atua, 
Et  esjum  vai  yin  inliinmopja  itu ; 
Ja   et   Atimarid   aien   par   aihiaig, 

'm   ikni   caija   an   nelcau   upene   o   un. 


io5 

Bangor, 

11.  NALAIGAHENI.  cm.  8.6. 

i   Ak    Natimarid   esjilid, 
Aminjinaig   cama ; 
Asan   tas   upene   aiek 
Vai    cama   asega. 

2  Apam    ehelema   aiek, 

Ihova   Etmama  ; 
Asa   nigpa,   urn  jim   aru 
Nedo   has   unyima. 

3  Ati    Nesgam    itap   aiek 

An   liinmopoma, 
Mika   eri    'miatamaig 
Urn   yiri    nesgama. 

Adeste  Fideles* 

12.  NIMIAHPAS  IESU.  p.m.  12. 

i  Osana,   Osana  vai    Iesu    Mesia! 
Inhal   u   Atua   ethi   ache  aien ; 
Et   aiheuc   va   atimi   asega   aien, 
Um   imiaras   caija   ehele    Etman. 

2  Osana,    Osana   vai    Iesu    Mesia ! 
Is   mas   vai   nup   urai   pece   aien, 

Um   lep   lucsei    nimtan  nedo   has   uja ; 
Ti   emda   akaija   um   asgeig   iran. 

3  Osana,    Osana   vai    Iesu    Mesia ! 
Et   idim   eti   esjum   vai   caija   aien ; 
Intumu   ahtag   pan  ehelen   akaija, 
Um   ugyi   nitai   umoh   upene   iran. 


io6 


Arlington. 

13.  NESGAN  UPENE.  cm.  8.6. 

i  Ak   Atua  up'ne   ache, 
Tup   alupai    cama 
Nesgam    I  tap    urn    upene, 
Um   aiheuc    vai    cama. 

2  Etmu    asuol  pam   aien, 

'm    amen   ehelema, 
Um   ago   nauritai   o   un 
An   liinmopoma. 

3  Et   emehe   um   has   acen 

Inliinmopoma  : 
Et   emda   acen    aien    par 
'miatamaig  cama. 

Woodland. 

14.  NAPOS  IESU.  cm.  8.6. 

i   Eris    mun    asgi    siip    ura 
Alp'    atimi   up'ne, 
An   nuarin   pece    Bedlehem, 
An   nepig   is   ethi. 

2  Is   lep   arehed    ira   ra 

Inlah    an    nohatag ; 
Is   ehcohos   a   nagelo, 
'm   asaig   intas   inig. 

3  Akumu   cediaig   acen 

Aijaua  asega  ; 
Et   esjilid    intas    inig 

Eh   mun   abrai    nyak    vaig. 


io7 

4  Eh    mun    apos    imi    caua 

An    nadiat    inig, 
Natimi    imiatamaig 
Nup    uran    nobohtan. 

5  Et   amen   an    neom   aien, 

Apan   um   ecet   yin ; 
Er   aso   yin   an    napel'mai  ; 
Et   halav   cap   aien. 

6  Ti    naaurinig   akaija 

Vai    Atua   uja, 
Va   naiheuc   esjilid   o   un 
Vai    caija    asega. 

.Missionary  Hymn. 
15-  IESU  NEFALAIG  UJA.       p.m.  7.6. 

i   Et   efalaig   a    Iesu 
Napan    an    nohatag ; 
Ti    cediaig   akaija, 
Um    imiahpas   yin. 
Et   idim   emda   aien, 
Par   aiheuc   vai    caija ; 
Nimtan    nedo   has    uja 
Inja    itap    iran. 

2   Et   idim    ahlaig   aien, 
Um    'miacaij    caija, 
Par   ahtag   pan   ehelen, 
'm   umumoh   upene. 
Ti    atidai    akaija, 
Um    lep    apol    iran  ; 
Et   achil   um    efaifa 
Nedo   an    nobohtan. 


io8 

3  Naaurinig   vai    Iesu, 
'm    intas    aiheuc   o   un ; 
Erumu   asgeig   iran 
A    nup   an    nobohtan  ; 
Intumu    amen    eh'len 
Akaija   asega  ; 
Ja   par   cediaig   eh'len, 
An   pece   upene. 

Northfield. 
16-  NADIAT  ITAP.  cm.  S.6. 

i   Et   adiat   itap    inig, 
Et   idim   upene ; 
Intumu    cediaig   acen 
Akaija   asega. 

2  Ti    eklim   amen    akaija 

An    nadiat    inig, 
Um    idim   ahilek   emda 
I  ntas   an    nohatag. 

3  Ak    Etmama,    naaurinig 

Vai    intas   upene ; 
Namu   leh   aiek   um   ati 
An   liinmopoma. 

Old  Hundredth; 
17»  NADIAT  ITAP.  l.m.  8. 

I   Naaurinig   vai    Etmaija, 
Va    nadiat   itap    inig ; 
Ti    apos   up'ne   akaija, 
Um   tup    eklim   amen    iran. 

2  Etmu  jim   amen   sepamki 
Inliinmopja   obohtan ; 
Jam    'ridjai    eh'le    Atua, 
An    nuarin   upene   q   un. 

3  Ti    lep    atumop    akaija, 
Um   jim    ago    tah    nauritai  ; 
Jam    aktaktai    intas    up'ne, 
Va    nimiatamaiGf    caiia. 

4  Etmu    igpa   nedo   uja, 
An    nadiat   asga   inig  ; 
Vai    tupu    amen    akaija, 
Um   atumop   an    nohatag. 

Portugal. 

18.  NALAIGAHENI.  l.m.  8. 

1  Ak    Natimarid,   jim   aru 
Nedo    has    unyima    aiek ; 
Et   alupas    naiheuc    unyum  : 
Is   mas   a    Iesu   vai    cama. 

2  Ecra    tup    ago   aijama 
Nedo    has,    um    eti    ato 
Par   ago   nedo   upene ; 
Et   has    inliinmopoma. 

3  Atladuwi    Nesgam    I  tap 
An   liinmopoma  aiek, 
Um   yiri   upene   cama, 
Ecri   eropse  aijama. 

4  Et   idivaig   inwai    aien ; 
Et   emda   nauritai   o   un : 
Ecra   lep   merit  aijama, 
Mika   y'    amen   ehelema. 


no 


Siloam. 

19.  IINWAI  UMOH.  cm.  8.6. 

1  Naaurinig   vai    Etmaija, 

Van  wai    an    nohatag : 
Et   amen   ehele    Iesu ; 
Et  lep  ahes  iran. 

2  Et   upene   inwai    inig 

Vai   caija   asega, 
Intumu    ahvig   akaija, 
Um    ahilek   emda. 

3  Era   ahvig   intakitai 

A   nup   an    nobohtan  : 
Ja   et   eti    laulau    um   ti, 
Um    idivaig  nepig. 

4  Et   alupas    inwai    inig, 

'm   eti    ehka   o   un. 
Ti    auroauro   akaija, 

'm   umnyi   um   umoh   vaig. 

Baler  ma. 

20.  INTAS  ALAIGAHENI.        cm.  8.6. 

1  Ak    Etmama   an    nohataofj 

Etmu    itap    nidam : 
Etmu   yetpam    an   nobohtan 
Nelcau   up'ne  unyum. 

2  Ecrumu    ago   aijama 

Nedo   as'ga   inig, 
Et   idivaig   era   ago 
A   nup   an   nohatag. 


Ill 

3  Aiheuc   va   nohuma   aiek, 

An    nopan    asega. 
Jim    imiaaij    vai    cama 
Nitai    caig    incama. 

4  Et   esjilid    urn    ahinag 

Nedo   has   unyima ; 
Jam   jim    imiehva   aiek, 
Jim    auahas    cama. 

5  Aminjinaig    up'ne    cama 

Va    nohocred    as'ga ; 
Ecra    imtitaig    aijama 
Nedo   oop    cama. 

6  Erumu    imiahpas   euc 

Natimi  asega ; 
Na   idim    esjilid   aiek, 
Ira   ra   asega. 

ColeshilL 
21.  IMMAS.  cm.  8.6. 

i  Ak    Etmama   an    nohataof, 
Tup   aiheuc   vai    cama ; 
Ecra   atimi    arici . 
Aijama   asega. 

2  Er  idim  efelelicai 

Natimi    asega ; 
Et   edel   upene   inpig, 
Jam    imlai    um    mese. 

3  Ecra    umumoh    aijama, 

Um   emda   alupas ; 
Ja   par    emesmas    nohuma, 
U  m    mutit   asega. 

4  Is   urn    aridjai   a    Iesu, 
Um   umoh   an   matam ; 
Ecrumu    nusjai    aijama, 
Um   amen   ehelum. 


Edinburgh. 

22.  NADIAT  APITAC.  p.m.  ii. 

i   Etpu   lep    asuol   sepam   a    Iesu 
An    nadiat    apitac   an    nobohtan ; 
Inyi    eti   lep    ihkin    natimi   aien, 
Um   eti   upoupo   nedo   o   un. 

2  Etpu  asalgei    nohatag  aien, 

Um   ham    an    natimi    alupas    o    un ; 
Erupu    amen    eh'len,    um   ahced   yin, 
Alp'    agelo   upene   inyi   ahinag. 

3  Erupu    atahaijeg   nohran   emda 
A    ilp'    atimi    emesmas    asega ; 
Erupu    nusjai    ara,    um    umumoh, 
Um    aiji    an    nuhup    u    nitap   o   un. 

4  Kaiheuc  vai  ilp'  atimi  esjum  vai  yin 
An    nadiat   alupas   'yehki   o   un ; 
Etpu    aru    nedo   has   ura   aien, 

Um    atapanes   vai   ra     nelcau   o   un. 

5  Ja   erupu    imiacitak   emda, 
Alp'    atimi   asgeig   iran   asega ; 
Erupu   ahced  yin   ara,    um   apan, 
Um   amen   an   nuarin   upene   o   un. 

Happy  Land. 

23.  INPECE  UPENE.  p.m. 

i   Et   eteuc   incediaig 

An    nohatag  ; 
Et   lah   um    esjilid 

Naunau  iran  : 
Era   naaurinig 

Um   aces    nohranitai 
Natimi    asega 

Amen    iran. 

2  Auroauro   um   apan 

An    nohatag  ; 
Jim   esjum    par   apan, 

Jim   tup   amen : 
Erupu   cediaig 

Alp'    atimi    upene, 
Va   naiheuc   o    Iesu 

'm    inmas    o    un. 


Er    imiacitak 

An    nohatag, 
Par   alum    Etmaija, 

'm    inhal    o    un. 
Udei    intakitai  ; 

Ahilek    inpece   lah  ; 
Athut,  um  ecetai 

Nelcau    o   un. 


Martyrdom. 
24.  INPECE  UPENE.  cm.  8.6. 

i   Kaiheuc   vai   caija   asega 
An    nobohtan    inig  ; 

i 

Ti  jim   merit   vaig   akaija, 
Um  jim    apol   iran. 

2  Et   efaifa   um    has   acen 

Niji    itai    iran ; 
Inyi   ti   laulau   um   lep   ti 
Inupene   o   un. 

3  Ja   eris   ati   vai    caija 

Inpece   upene ; 
Et  ti    nohocred   eahki, 
Er   cediaig   ache. 

4  Er   eti   ato   upene 

An    nobohtan    inig- 
Niji    itai   u   Atua, 
Et   lep    amen   iran. 

5  Naaurinig   vai    Etmaija, 

Va   nupene   o   un ; 

Ti   lep   ahilek   akaija, 

Ja   par   amen   iran. 

6  Et   'miacaij    emda   caija 

A    Atua   uja ; 
Intumu   ahtag   pan   eh'len 
Akaija   asega. 

Eventide. 
25.  INHAG  ITAP.  p.m.  io. 

i   Naaurinig   va   naiheuc   u    Iesu, 
Is    ati    inhag   itap    o    un    aien, 
Um    'miacaij    ilp'    atimi   o    un, 
Par   asjapicnaig   um    hag   ehelen. 

2  Is  leh  nareto  an  nikman  aien, 
Um  ago  naaurinig  vai  Etman  ; 
Is    lep    asuoplecoplec    aien, 

Um    ika    ehele    ra    ehelen, 

3  Nohuk  nigki    er   ati   vai    caua ; 
Akumu   caig  aijaua   asega, 

Ak    ilpu    etwak,  um    imiehva 
Inmas    ohocred    unyak  vai    caua. 

4  Ja   is   par  leh    nide   vaine    aien, 
Um   ago    naaurinig,  um    ika, 
Nalmun  ja    itap    irak    inigki, 
Er    atladwi   vai    caua  ase^a. 

5  Naiheuc   unyak    nipjinitai    inig ; 
Akumu    leh    aijaua    um    umwig, 
Um  lep  aktaktai  nesgan  tas  iran, 
J  a   par   amen    eh'lek   an   nohatag. 

French, 

26.  NIJI  PECE  APAT.  cm.  8.6. 

i   Et   apat   um   lep   has   acen 
Niji    pece   ah'nag  ; 
Et   eti    fi    amen    iran 
Inlah    an   nohatag. 

2  Et   esjilid   um    ohua 

Nedo    maumau    iran ; 
Er   eti    ato    Atua, 
Im    lep    Inhal    o   un. 

3  Et    idim    ti    nigpa    iran, 

Im    nedo   upene ; 

Era   lep   ohocred    iran 
Natimi   asega. 

4  Ti   emda   acen   akaija 
An    nopan    iji    ig, 
Um   lep   esege   imi    ra 
Intas   umumoh   vaig, 

Pascal. 
27.  NESGAN  UPENE.  l.m.  8. 

i   Ak   Atua   an    nohatag, 
Et   has    inliinmopoma ; 
Abrai    Nesgam    I  tap   aiek, 
Par   ago   upene   cama. 

2  Et   idivaig   inlah   aien, 
Et   ememinah    upene, 
Par   ahre    napat   asega, 
Et  atal'opni    pam    cama. 

3  Et    idivaig   inwai    aien, 
Par   yiri   upene   cama, 
Vai    inhas    asega    inig 
Et   apol   aktit   irama. 

4  Et   idivan    copda   aien, 

Et  um  mulmul  nobohtan  vaig ; 
J  a   par   ededel   upene 
Niji    itai   amen    iran. 

5  Ak    Nesgan    Upene,  apam 
?m    amen   an   liinmopoma, 
Um    ago    nauritai    unyum, 
Um    imiatamaig   cama. 

Winchester. 

28.  NAIHEUC  U  ATUA.  l.m.  8. 

i   Et   upene   a    Atua, 
Im    nedo    asega    o    un  ; 
Et   aiheuc   vai    caija    aien, 
Nup   uran    nobohtan    inig. 

2  Et   alupai    caija   aien, 
Niji    itai    umumoh   vaig ; 
Is   lep    ati    Iesu    aien, 
Par   efalaig   an    nohatag. 

3  Naaurinig,    naaurinig 

Vai    Etmaija    an    nohatag ; 

Intumu    emda   akaija 

Napan   vaig   urn   amen    eh'len. 

Aneityum, 

29.  NESGAN  UPENE.  cm.  S.6. 

i  Ak    Atua,    naaurinig, 
Vai    Nesgam    Upene ; 
Etmu   amen    aktit   aien 
An   liinmopoma. 

2  Et   idivaig   inwai   aien, 

Et   ahlau   'hua  jai, 
Par   yiri   up'ne   cama   vai 
Nedo   has   asega. 

3  Ecrumu   up'ne   aijama 

Va   nauritai   o   un, 
Ja   par   lep   amen   ehelum, 
Um   cediaig   acen. 

Warrington. 
30-  NIMIAHPAS  ATUA.  l.m.  8. 

1  Intumu    imiapahni 
Nimiahpas    vai    Atua 
Akaija,    urn    acesaces 
Nohranitai   up'ne    vai    yin. 

2  Et    esjilid    acen    aien, 
Et   eti    idivai    yin    tah  ; 
Inta   lep    takitai    ache 
Akaija   an    nuhup    o   un. 

3  Is    ago    nobohtan    aien, 
An    nemda    esjilid    o    un ; 
Is    lep    ago    injap    aien, 
lm    lep    niji    itai    iran. 

4  Etmu   upoupo   acen 
Inliinmopja   akaija, 

An  nuhup   u   Atua,    um 
Ago   nedo   ecen    vai   yin. 

Pascal. 
31.         NOHRANITAI  AN  NUHIALEG.    l.m.  8. 

1  Ak    Atua,    naaurinig, 
An    lah    u    nadiat   inig, 
Va   namen    up'ne    unyima, 

lm   lep   va   numjeg   an    nepig. 

2  Ecra   mun    aiji    aijama, 
Um   lep   umumoh   upene ; 
Et   idim    emda    nohuma 

Va   naiheuc   unyum   vai   cama. 

3  Aminjinaig   cama    aiek, 
Va   nedo    ahnag   asega ; 
Ecrumu    emda    aijama, 
Um   ahced    nefalaig  up'ne. 

St.  Cuthbert. 
32.      NOHRANITAI  AN  NUHIALEG.    CM.  8.6. 

1  Ak    etmama    an    nohatag, 

Tup    aiheuc    vai    cama ; 
Um    atise   intas   unyum 
An   liinmopoma. 

2  Aminjinaig   cama   aiek 

An    nadiat   inig, 
Iraili    eom   unyima, 
Im   lep   an    nefalaig. 

3  Etmu   amen    intas   unyum 

An    liinmopoma  ; 
Ecrumu    esjum   aijama 
Va   nedo   has   as'gfa. 

Angels* 
33.  NOHRANITAI  AN  JUPURA.         L.M.  8. 

1  Ti   naaurinig   akaija 
Vai   Atua   an   nohatag, 

Va   naiheuc   o   un   vai   caija, 
An   nadiat   as'ga   inig. 

2  Et   'micoho    caija   aien 
Vai    itai    auahas    caija, 
Um   lep    ati    Inhal    o    un, 
Par   imiatamaig   caija. 

3  Etmu   amen   eheleija 
A    Etmaija   an    nohatag, 
Urn   lep   aminjinaig   caija, 
An   nepig   asega   inig. 

Irish. 

34.  INTAS  ALAIGAHENI.         cm.  8.6. 

i   Ak    Atua   an    nohatag, 
Tup   aiheuc   vai    cama ; 
Jim   aktaktai,    urn  jim   aru 
Nedo   has   unyima. 

2  Ak    Iesu,    halav   cap   o   tin, 

Tak    eris   ira   ma ; 
Et   esjilid   urn   ahinag 
Nedo   has   unyima. 

3  Ak    Nesgan    Upene,    apam, 

'm    amen    ehelema, 
Um   ago   nauritai    unyum 
An   liinmopoma. 

Hamburgh. 
35-  NAIHEUC  U  IESU.  L.M.  8. 

i   Inhal   o   un   et   esjilid, 
Ki    imiahpas   yin   ainyak ; 
Is   um   aktaktai    nyak   aien : 
Is   alupas   naiheuc   o   un. 

2  Is   merit   alupas   aien 
Nimicoho    atimi    vaig, 
Um    ikni    ra   an    nohatag : 
Is   alupas    naiheuc   o   un. 

3  Is  emda  aien  par  ahau 
Satana,  Natimarid  has  ; 
Is    esjilid    iran    aien  : 

Is    alupas    naiheuc   o    un. 

4  Is    ahtahti    inja   iran, 
Um   idivaig   nihlup    iran : 
Is   ohocred   aien   um   mas : 
Is    alupas    naiheuc   o   un. 

5  J  a   is   par   nusjai   a    Iesu, 
'm  aridji    pan    an    nohatag, 
Par   yecrei    imnim    esjilid  : 
Is    alupas    naiheuc   o    un, 

6  Ek   merit   ainyak    namen   vaig 
An   pece   lah   an    nohatag, 
Um    imiahpas   emda   yin  : 

Et   alupas    naiheuc   o   un. 

Auld  Lang  Syne, 
36.  INPECE  UPENE.  cm.  8.6. 

i   Naaurinig,    naaurinig, 

Et   tup   ethi    ache 
Inliinmopja   asega, 

Va   naiheuc   u    Iesu. 
Inta   asaig    intas    inig 

Akaija    asega, 
Intupu    lep    asjapicnaig 

An   pece    Upene, 
An   pece    Upene    marom, 

An   pece    Upene  ; 
Intupu    lep    asjapicnaig 

Akaija   asega. 

El   ta   ahes    Nyu    Hebrites, 

Im    Beritania. 
Im   Yurop,    im   Amerika, 

Im    Nova   Skosia. 
Intupu    lep   asjapicnaig 

Akaija   asega, 
Um    tas,    urn    imiacitak, 

An   pece    Upene ; 
An   pece    Upene   marom, 

An    pece    Upene ; 
Intupu    lep    asjapicnaig 

Akaija    asega. 

Eri   eti   lep   ohocred, 

Um    taJg,  an    nohatag, 
Um    arici    um    idivaig 

An    nopan    iji    ig. 
Intupu    lep    asjapicnaig 

Akaija   asega. 
Um    emda,    um    lep    cediaig, 

An   pece    Upene, 
An   pece    Upene   marom, 

An   pece    Upene ; 
Intupu    lep    asjapicnaig 

Akaija   asega. 

Intupu   ti  terimterim 

Akaija   asega, 
Um   tas,    um   taig   va    nitai   caig, 

Im   nehtele  caija. 
Intupu    lep    asjapicnaig 

Akaija   asega, 
Um    lep    asipiai    itai, 

An   pece    Upene, 


An    pece    Upene   marom, 

An   pece    Upene ; 
Intupu    lep    asjapicnaig 

Akaija   asega. 

Come,  come  axuay. 
37.  APAM  LEP  APAM.  p.m. 

i  Apam,  lep  apam  u  nesege  inigki ; 
Et  upene  nohranitai :  Apam,  lep  apam. 
Er  atcei  bel  asjapicnaig ; 
Et  esjilid  nahlaig  o  un, 
Nahugni  caija  vaig:  Apam,  lep  apam. 

2  Asaig,  lep  asaig ;  erupu  atahaijeg 

A  ilpu  atimi  upene  :  Asaig,  lep  asaig. 

Acesaces  nohranitai, 

Um  lep  asaig  naaurinig, 

Um  tas  va  nohatag :  Apam,  lep  apam. 

3  Aha,  lep  aha  va  nohrai  Tiapolo ; 
Et  idivaig  intakitai :  Aha,  lep  aha. 
Jam  apitac  nedo  atoh, 

Im  nauritai  an  pece  lah, 

Im  intas  upene :  Apam,  lep  apam. 

4  Ato,  lep  ato  va  nefalaig  an  nigpa, 
Va  nefalaig  an  nohatag :  Ato,  lep  ato 
Vai  intas  imiacitak, 

Im  namen  vaig  et  esjilid, 

Im  Nesgan  Upene  :   Apam,  lep  apam. 

5  Ateuc,  lep  ateuc  an  tas  atoh  u  Iesu, 
Nimiacaij  atimi  vaig :  Ateuc,  lep  ateuc. 

't  eti  acaiji  tah  aien, 

Jam  merit  nimicoho  vaig 

An  nimnim  upene  :  Apam,  lep  apam. 

6  Apol,  lep  apol ;  et  idim  iniveijec 
Intas  itap,  nasaig  o  un  :  Apol,  lep  apol. 
Eri  apan  a  Paratais  ; 
Eri  amen  urn  cediaig 
An  nelcau  upene :    Apam,  lep  apam. 

Evangelist. 
38.  NEOM  ITAP.  cm.  8.6. 

1  Ihova   u    ilp'    agelo, 

Atua   unyima, 
Et   imnim    esjilid   inig! 
Et   itap   asega. 

2  Ek   merit   ainyak    natga  vaig 

An   nefalaig   atoh, 
Um   lep   aktaktai   upene 
Intas   an   pece   lah; 

3  Ek   merit   ainyak   par   apam 

An    nokoro   itap, 
Um   atahaijeg   upene 
Intas   etipup    mat. 

4  Ek   esjum  ainyak  namenvaig, 

Um    tup    edo    um    laav, 
An    nimnim    u    atimi    has, 
Um   lucsei    nohocred. 

5  Ecra   alaigaheni   vai 

Ihova  aijama, 

Urn]  lep*  aces    nohranitai 
An    nimnin    upene. 

6  Et   ahvig   wai    umumoh   vaig 

Inliinmopoma, 
Um   merit   vai    intas   itap 
Aijama    asega. 

7  Ak    Iesu,  imiatamaig 

Atimi   asega, 
Um]  atise    Nesgam    Itap 
Anliinmopoma. 

[Communion,  or  Rockingham. 
39.  INHAG  ITAP.  l.m.  8. 

i   Is   um   ati    Inhag    Itap 
A    Iesu   vai    inmas   o   un, 
An    nepig,  eris   alwai   yin, 
An    nopan*  ohocred   o    un. 

2  Is   leh   naretojaien,    um 
Alaigaheni  vai   Etman, 

Um    aswaplec  ja    par   ahaig, 
Um    tas    va    nauritai    o    un. 

3  Is   um    ika   aien,  Almoi, 
Nohuk    inigki    er   ati, 

Va   caua,  [ak    ilpu    'twak,   leh, 
Um    caig,  um    imiehva   nyak. 

4  Is    leh    nipjinitai    aien, 
Um   lep    naaurinig   iran, 
Is   esjilid   naiheuc   o   un, 
Is   upene   intas   inig. 

5  Et   idivaig    inja    irak ; 

Et   lep    intas  etipup   mat ; 
Et   itai    ahlap    vai    caua, 
Atimi    asgeig   pam    irak. 

6  Umnyi    aijaua   asega 
A    nide    vaine    et    itap, 
Aktaktai   nesgan   tas   iran, 
Um    leh    nitai    umumoh    vaig. 

Chant,  Tiverton. 
40.  SALM  67.  cm.  S.6. 

1  Etmu    lep    aiheuc    vai    caua 

Aien   et   esjilid, 
Um   tas    acis    yi    alwai    vai 
Up'    aheca   o   un. 

2  Etmu    ato    intas    unyum 

Nobohtan   asega  ; 
Uhmu   lep   imiatamaig 
Atimi    aseea. 

3  Erumu    lep    asjapicnaig 

N atimi    asega, 
Um   lep   aces   nohranitai, 
*  Um    amen    upene. 

4  Ecrumu    imiahpas   euc 

Aijama   asega  ; 
Na    idim    esjilid    aiek, 
Ak    lesu   upene. 

5  Asan   tas   upene   aiek, 

Intas   an   pece   lah, 

Um    Atimarid    esjilid 
Irama   asega. 

6  Inyi    oho    niji    itai 
An   pece   unyima ; 
Etmu   adale   nitai   caig 
Incama   asesfa. 


Chanty  St.  Ann. 
41.  SALM  i2i.  cm.  S.6. 

1  Ekpu    yias  jipan    ainyak 

An    nedoon    itap ; 
Et   um    ahes    iran    intas 
Atoh    um    esjilid. 

2  Et   tas   ehelema  aien, 

Is    tup    eteuc  vai    yin 
Nobohtan    im    lep    nohatag ; 
Et   esjilid   aien. 

3  Et   um    ika    aien    yi  jim 

Epihtau  neduom ; 

Et   aijilahlah   aien,   um 

Eti   lep   udei    euc. 

4  Ak    N atimarid,   jim    umjeg 

An   taha    nopan,   jam 
Aminjinaig    nup    Isreel, 
Atimi   u    Etmam. 

5  Et   esjilid   namen   unyak, 

Inyi    eti    ces    nyak 
Nagesega,    im    inmohoc, 
Im   nemehe   et   has. 

6  Namu   aminjinaig   aiek 

Nohuma   arici, 
Um    idim    imiatamaig 
Nesgama   asega. 

7  Namu    aminjinaig    aiek 

Napanvaig   unyima, 
Napanvaig,    im   nateucse  vaig, 
Im    namen    asega. 

Ortonville. 

42.  INCEDIAIG.  cm.  8.6. 

i   Eri   aces   nohranitai 
Natimi    asega, 
Um    idim    imiacitak 
Vai    Kristo   upene. 

2  Apam   an    neucse   nirahed 

U    nimnim    esjilid; 
Jim   ago   nedo   arici 
An   nadiat   itap. 

3  Ahlaig   vai   yin,    um    cediaig, 

An    nokoro   o   un  ; 
Alaigaheni   upene, 

Um   asgeig   pan   iran. 

4  Asan    tas   upene    vai   yin, 

Um    aheca   o   un  ; 
Naaurinig    vai    yin,    um    Ieh 
Nitai    an    nohatag. 

Albany. 

43.  NOHRANITAI  AN  JUPURA.       CM.  8.6. 

i   Ti    asjapicnaig   akaija 
An  jupura   inig, 
Um    imiahpas    emda   yin, 
Atua   'minjinaig. 

2  Et   aiheuc    vai    caija    aien 

An    nadiat   inig ; 
Ti    emda   akaija    'm    ago 
Naaurinig   vai    yin. 

3  Etmu    idim    ika   aien, 

Ti    umjeg    akaija ; 
J  a    par   aiji    lahlah    imraig, 
Um    emda    nohuja. 

St.  Asaph. 

44,  NAMEN  AN  NOHATAG.         cm.  8.6. 

i   Et   esjilid   um   upene 

Namen    an    nohatag ; 
Era   aces   nohranitai 

Natimi    ahinag ; 
Um  idivaig  ilp'  agelo 

Natimi    asega, 
Et  lah    um    imiacitak 

Inliinmopora. 

2   Is   mas   a    Iesu    par   ahlap 
An    nita'hlap    iran, 
Um    imiaras    ra    eh'le 
Etman   an   nohatag. 

K 


Eris   ahes   an    nohocred 

Natimi    iji    ig ; 
J  a   par   apan   an    pece   lah, 

Um    imiahpas   yin. 

Greenville. 

45,  NIMIAHPAS.  p.m. 

i   Etmaija   im   inhal   o   un, 
Im   lep    Nesgan    Upene, 
Ehtaij    tup    apapa    ahtaij, 
Um    upene   um    emda ; 
Aleluya,    Aleluya  ! 
Naaurinig    vai    ehtaij. 

2   Naaurinig    vai    Atua, 
Im    Iesu    Inhal    o'un, 
Im   lep    vai    Nesgan    Upene, 
Ehtaij    upene   ahtaij  ; 

Aleluya,    Aleluya  ! 
Naaurinig    vai    ehtaij. 

Dunfermline. 

46.  SAAM  133.  cm.  8.6. 

1  Et    idim    esjilid    ini: 

Et   idim    upene, 
Vai    ilpu    raimu    par    amen, 
Um   tup   ethi   ache. 

2  Et    idivaig    nitai    aspi, — 

Narakei   er   asaig ; 
Is    auanipin    upene 
Nipek    u    Eron   vaig. 

3  Numri   nidjinin   asega, 

Im    geijin    is    itap, 
Er   aspi,    an    napan   o   un 
U    natau    par   ahlap. 

4  Et    idivaig    nopoigmul  vai 

Inceslum    et    imlai, 
Et   mulmul    urn    ededel  vaig, 
Um    lep    ohwai    itai. 

5  Etpu   asan    tas   upene 

Vai    ilpu    hal    o    un 
A    Natimarid    esjilid, 
Naaurinie    iran. 


Rock  of  Agts. 

47.  NIJ  AMELED  UM  ITU.  7- 

i    Nij    ameled    um    itu, 
Natimarid   asitu, 
Ek    apol   iram    ainyak ; 
Imiatamaig    nesgak  ; 
Imyialep    nyak    aiek ; 
Iesu,    tak    eriss    irak. 

2  Nedo    unyak    takitai  ; 
Nemda   unyak    nevitai  ? 
Nimtan    unyak    yek    eda, 
Vai    nedo    has    asega  ? 
Imicoho    nyak  aiek ; 
Iesu,  asitu    irak. 

3  Et   itap    inja    iram, 
Er   ati   inmas   umyum, 

Par  adahpoi  alupas 
Nedo  o  atimi  has. 
Imiaras  nyak  aiek  ; 
Iesu,   jim    aru    irak. 

4  Ek   wit   emehe   ainyak, 
Tup   ateghe   nyak    aiek, 
An    naopan    apitac — 
An    naopan  mas  unyak, 
Imiehva    nyak    aiek  ; 
Iesu,  jim   ahnag   irak. 


Millennial  Dawn. 
48,  HOSANA  VAI  1H0VA.  7.6 

i    Hosana    vai    Ihova, 

Ihova    alupas  ; 
Hosana   vai    Ihova, 

Ihova    esjilid. 
Ahlaig   vai    Natimarid, 

Ahlaig    an    nohatag ; 
Eri    alaigaheni, 

An    nadiat   inig. 

2   Hosana   vai    Mesia, 

Mesia   alupas  ; 
Hosana   vai    Mesia, 

Mesia    esjilid. 
Apol    iran   akaija, 

Ateuc   an   tas   o   un  ; 
Ateuc,    um    imiaiji, 

Um    asgeig   pan    iran. 

3  Hosana   vai    Inhalav, 

Inhalav    atamaig, 
Inhal    u    Natimarid, 

Inhalav    cap    o    tin, 
Apam,    ak    mapoi    Tevit, 

Um   aiheuc    vai    cama, 
Amen,    amen,    ak    Iesu, 

An    nimnim    unyima. 

4  Hosana    vai    Nesgarau, 

Nesgarau    upene  ; 
Hosana    vai    Nesgarau, 

Nesgarau   esjilid. 
Napam    o    un    mun    igki  ; 

Is    ham    aien    mika, 
Yi    leh,    um    atipagki, 

Nedo    has   asega. 

Bonnie  Charlie. 
49.  VAI  NATIMARID.  7. 

i   Natimarid   esjilid, 

Aiheuc   vai    cama   aiek  ; 
Auroauro   um    apam, 
Um    amen    ehelema. 

Imiatamaig   cama, 

Imiatamaig   cama  ; 

Vai    nedo    has    asega 

Imiatamaig   cama. 

2   Natimarid   upene, 
Na   amen    an    nohatag, 
Na   ateuc    an    lah    aiek, 
Et   lep   arehed   iram. 

Imiatamaig    cama, 
Imiatamaig   cama  ; 
Vai    nedo    has   asega 
Imiatamaig   cama. 

3  Natimarid   alupas, 

Jim   atau   an    nedo   oop ; 

Asjiraig   cama   aiek  ; 

Atipagki    nohocred. 
Imiatamaig    cama, 
Imiatamaig    cama  ; 
Vai   nedo   has   asega 
Imiatamaig    cama. 

4  Natimarid    unyima, 
Ehcohos    ehelema 
Nesganimtam    upene, 
Um    aminjinaig    cama. 

Imiatamaig   cama, 
Imiatamaig   cama  ; 
Vai    nedo   has   asega 
Imiatamaig   cama. 

5  Ak   Atua    Upene, 
Ikni  jai    cama   aiek, 
Par   amen    an    nohatag, 
Um    aces    nohranitai. 

Imiatamaig   cama, 
Imiatamaig   cama  ; 
Vai    nedo    has    ase^a 
Imiatamaig   cama. 

6  Nesgan    esjilid   itap, 
Ago   upene   cama, 

Par   atau    an    nauritai, 
Idivai    ilp'    agelo. 

Imiatamaig    cama, 

Imiatamaig   cama  ; 

Vai    nedo    has    asega 

Imiatamaig    cama. 

Come  to  Jesus. 
50.  APAM  EHELE  IESU.  8,6. 

i   Atga   uja   eh'le    Iesu, 
Eh'le    Iesu    inpig ; 
Ti    fi    atga    uja, 
Atga   uja   inpig. 

2  Etpu    aiheuc    va    atimi, 
Etpu   aiheuc    aien  ; 

Ti    fi    apitac    yin, 
Apitac   yin    inpig. 

3  Et   lep    emda    nikmai    Iesu, 
Et   lep   emda   aien  ; 

Ti    fi    imiisjis, 
Imiisjis  inpig. 

4  Et   lep    merit   va   atimi, 
Et   lep   merit   aien ; 

Ti   fi  atahaijeg, 
Atahaijeg   inpig. 

5  Asgeig   irai    Iesu    Kristo, 
Natimarid    uja  ; 

Ti    fi    asgeig    iran, 
Asgeig   iran   inpig. 

6  Imiahpas  Natimarid, 
Imiahpas    inpig  ; 
Emen,    Aleluya, 
Aleluya,    Emen. 


Hold  the  Fort. 


51.  AIJI   AKTIT. 

i   Ak    ilpu    'twak,    almoi    intas 
Er  asan   tas   vaig, 
Nimiatamaig   atimi, 
Um    aminjinaig. 

Aiji   aktit,    et   ham   aien 

Nimicohovaig, 
Imiisjis    ninveijec, 
Um    umumoh    vaig. 

2  Imiahpas    Iesu    Kristo, 

Aien   esjilid  ; 
Aitgai    yin    aijaua   as'ga, 
Um    apol    iran. 

Aiji    aktit,    et  ham    aien 

Nimicohovaig, 
Imiisjis    ninveijec, 
Um    umumoh    vaig. 

3  Imehva   yin    aijaua, 

Im    nedo   o    un  ; 
Atahaijeg   nohrai    Iesu, 
Er   umumoh   vaig. 

Aiji    aktit,    et   ham    aien 

Nimicohovaig, 
Imiisjis   ninveijec, 
U  m    umumoh    vaig. 


4  Aso    caua   an    napel'mai 

Upene   inig, 
Is    ahod   a    lesu    Kristo, 
An    naiheuc    o    un. 

Aiji    aktit,    et    ham    aien 

Nimicohovaig, 
Imiisjis    ninveijec, 
Um    umumoh    vaig. 

5  Mika   ti    apan    ehelen, 

Um   udei    inmas, 
Ti    adumoij,    um  atpuse 
An    nuhup    o   un. 

Aiji    aktit,    et   ham   aien 

Nimicohovaig, 
Imiisjis    ninveijec, 
Um    umumoh  ,  vaig. 

6  Ugyi    yin    aijaua   as'ga, 

Mika  yi   apam 
Um    ahugni    caua   aien, 
Par   apol   iran. 

Aiji   aktit,    et   ham   aien 

Nimicohovaig, 
Imiisjis    ninveijec, 
Um    umumoh    vaig. 


NUMERA   ESYEI    ITAI. 


i  First 

2  Sekunt. 

3  Dirt. 

4  Ford. 

5  Fifd. 

6  Siksd. 

7  Sevend. 

8  Eetd. 

9  Naind. 
io  Tend. 
ii  Elevend. 
12  Twelfd. 

20  Twentied. 

21  Twente-first 

30  Dirtied. 

31  Dirte-first. 

40  Fortied. 

41  Forte-first. 
50  Fiftied. 


51  Fifte-first. 

60  Sikstied. 

61  Sikste-first. 

70  Seventied. 

71  Sevente-first. 

80  Eetied. 

81  Eete-first. 

90  Naintied. 

91  Nainte-first. 

100  Wun  huntretd. 

1 01  Wun  huntret  im  first. 
1 10  Wun  huntret  im  tend, 
in  Wun  huntret  im  elevend. 
120  Wun  huntret  im  twentied. 
130  Wun  huntret  im  dirtied. 
140  Wun  huntret  im  fortied. 
150  Wun  huntret  im  fiftied. 
200  Tu  huntretd. 

1000  Wun  dausantd. 

APPARENT  TIME  OF  THE  SUN'S  RISING 
AND  SETTING  ON  ANEITYUM. 


RISES  SETS 

h.       m. 


March  21  and  Sept.  20  6  o 

»   15  n     27   5  57 

»   10  Oct.  3  5  54 

5  „   "8  5  5i 

Feb.   28  „   13  5  48 

25  „   16  5  47 

23  „   19  5  45 

20  „   21  5  44 

17  „   24  5  42 

15  »   27  5  41 

12  „   30  5  39 

8  Nov.  2  5  38 

5        5  5  36 

2     „   9  5  34 

Jan.   29  „   13  5  33 

25  „   16  5  31 

21  „   21  5  30 

16  „   26  5  28 

,,   10  Dec.  2  5  26 

1     „   10  5  24 

Dec.  22      „   22  5  24 


h. 

m. 

6 

O 

6 

3 

6 

6 

6 

9 

6 

12 

6 

13 

6 

15 

6 

16 

6 

18 

6 

19 

6 

21 

6 

22 

6 

24 

6 

26 

6 

27 

6 

29 

6 

30 

6 

32 

6 

34 

6 

36 

6 

S6 

RISES 

h.  m. 

March  21  Sept.  20   6  o 

»      25  „      17   6  3 

>>      30  »      12    6  6 

April     4  9   6  9 

„      10  „         1    6  12 

„      12  Aug.  29    6  13 

,1      15  >>      27   6  15 

11      18  11      24    6  16 

„      21  „      21    6  18 

,1      24  „      18    6  19 

11      27  „       15    6  21 

30  11       11    6  22 

May       4  8    6  24 

7  4   6  26 

11  11        1    6  27 

15  July  28    6  29 

20  „      23    6  30 

25  „       18    6  32 

31  11      11    6  34 

June       9  2    6  36 

„        21  June  21    6  36 


h. 

m. 

6 

O 

5 

57 

5 

54 

5 

5i 

5 

48 

5 

47 

5 

45 

5 

44 

5 

42 

5 

4i 

5 

39 

5 

38 

5 

36 

5 

34 

5 

33 

5 

3i 

5 

30 

5 

28 

5 

26 

5 

24 

5 

24 

INTAS  AHODAIG  SEKUNT, 

ERIS  AGED 

A  ILPU  ATIMI  ESEGE  IJI  IG  ERIS 
ASJAPICNAIG  ARA 

WESTMINSTER. 


THE   SHORTER  CATECHISM 

OF  THE 

ASSEMBLY  OF  DIVINES  AT  WESTMINSTER. 
TRANSLATED  INTO  THE  ANEITYUMESE  LANGUAGE. 


INTAS  AHODAIG  SEKUNT. 


i.  Inhe  nitai  inig  et  esjilid  eris  ago  natimi 
vaig  ? 

Nitai  inig  et  esjilid  eris  ago  natimi  vaig 
nigki,  nikavaig,  eri  ehvaig  natimi  alupas  u 
Atua  ara,  um  asipiai  itai  ehelen  irai  iji  mesese. 

2.  Inhe  nitai  asjaaicnaig  et  mun  alupai  caija 
a  Atua  par  asuptecnaig  eheleija  nedo  an  neh- 
vaig  natimi  alupas  o  un  uja  im  nasipiai  itai 
ehelen  ? 

Intas  o  Atua  eris  aged  an  Tas  etipup  Itu 
im  Intas  etipup  Mat,  nitai  asjaaicnaig  ache 
nigki,  par  asuptecnaig  eheleija  nedo  an 
nehvaig  natimi  alupas  o  un  uja  im  nasipiai  itai 
ehelen. 

3.  Neve  nedo  iji  ig  er  asuptecnaig  emda 
eheleija  an  Tas  o  Atua  eris  aged  ? 

Nedo  iji  ig  er  asuptecnaig  emda  eheleija 
an  Tas  o  Atua  eris  aged  ji  igki,  nikavaig, 
nitai  iji  igki  et  upenemika  ti  imiisjis  ninveijec 
vai  Atua  akaija.  im  nedo  inig  et  ika  a  Atua 
ti  ago  akaija. 

4.  Inhe  Atua  ? 

Et  Esgan  a  Atua ;  et  eti  eteuc  nehni  vai 
yin ;  inyi  eti  lep  tiih  aien  ;  inyi  eti  lep  eche 
aien ;  et  idim  uco  aien  an   neteuc  o  un,   im 

narapakau  o  un,  im  nemda  o  un,  im  nedo* 
upene  o  un,  im  nedo  atoh  o  un,  im  nedo 
aiheuc  o  un,  im  intas  inveijec  o  un. 

5.  Et  eteuc  a  Atua  et  ethi  ache,  ka  et  lep 
eteuc  tah  et  eche  ? 

Et  eteuc  a  Atua  et  ethi  ache  ;  ,  et  Atua 
umoh  aien  um  inveijec. 

6.  Et  ehed  atimi  irai  Atua  ? 

Et  eteuc  natimi  et  dri  irai  Atua,  nan,  Et- 
man,  im  Inhal  o  un,  im  Nesgarau  Upene  ; 
ehtaij  Atua  et  ethi  ahtaij  raigki  ;  et  tup  ethi 
ache  nesgai  ehtaij,  et  lep  apapa  nemda  im 
natimi  alupas  u  ehtaij. 

7.  Neve  tas  anaclelen  u  Atua  ? 

Niji  tas  anaclelen  u  Atua  ji  igki,  nikavaig,. 
an  nopan  iyehki  is  pam  eti  eteuc  nobohtan, 
is  upyi  hup  aien,  um  asaig  aktit  nitai  iji 
igki  asega  et  ehcohos  pam,  is  idivaig  naktaktai 
u  inliinmopon,  mika  eri  ehvaig  natimi  alupas 
o  un  vaig. 

8.  Et  evehneijid  niji  tas  anaclelen  o  un  a 
Atua? 

Et  ehneijid  niji  tas  anaclelen  o  un  a  Atua 
an  nauritai  eraigki,  nikavaig,  an  nago  itai  o  un, 
im  nimiatamaig  itai  o  un. 

9.  Inhe  nauritai  u  Atua  an  nago  itai  o  un  ? 
Nauritai  u  Atua  an  nago   itai  o  un   nigki, 

nikavaig,  is  ago  niji  itai  asega  a  Atua,  is  ti 
nitai,  vai  intas  emda  o  un,  ira  adiat  is  siks,  is 
idim  upene  niji  itai  asega. 

io.    Is  evago  natimi  a  Atua  ? 


Is  aoro  natimi  a  Atua  natamaia-  im  natahiqf, 
is  idivaig  nalmun,  an  nato  itai,  im  nedo  atoh, 
im  nedo  upene ;  is  lep  ati  yin  aien  mika  yi 
atimarid  irai  iji  itai  eris  ago. 

1 1.  Inhe  nauritai  u  Atua  an  naminjinai  itai 
o  un  ? 

Nauritai  u  Atua  an  naminjinai  itai  o  un 
nigki,  nikavaig,  et  aminjinaig  niji  itai  asega 
aien,  im  nedo  asega  ura  :  et  lep  esjilid  ira  ra 
aien  an  nedo  upene  o  un,  im  nedo  arapakau 
o  un,  im  nedo  emda  o  un. 

12.  Is  wat  ago  natimi  a  Atua,  neve  nauritai 
aminjinaig  esjilid  iyehki  is  ago  aien  vai  yin  ? 

Is  wat  ago  natimi  a  Atua,  is  asaig  intas 
etipup  ehelen  aien,  nikavaig,  el  is  imiaiji  upene 
intas  alep  asega  o  un  aien,  inyi  umoh  aien,  ja 
el  is  caig  nohwancai  iyehki  aien  par  ato  niji 
itai  upene  im  niji  itai  has  vaig,  inyi  mas  aien. 

13.  Erus  eteuc  ahwat  atmil  uja  an  namen 
iyehki  eris  ago  rau  iran,  ka  00  ? 

Eris  ikni  ohwat  atmil  uja  par  ago  nedo  inig 
erus  tup  isparau  merit  arau,  ja  erus  ago  nedo 
has  vai  Atua  arau,  um  atcijaig  namen  iyehki 
eris  ago  rau  iran. 

14.  Inhe  nedo  has  ? 

Nedo  has  nigki,  nikavaig,  neti  imiaiji  vaig 
intas  alep  asega  u  Atua,  ka  nimipalea  vaig 
tah  nitai  iran. 

15.  Asuptecnaig  va  nedo  has  iyehki   erus 

ago  ahwat  atmil  uja,  um  atcijaig  namen  iyehki 
vaig  eris  ago  rau  iran. 

Nedo  has  iyehki  erus  ago  ahwat  atmil  uja, 
um  atcijaig  namen  iyehki  vaig  eris  ago  rau 
iran  nigki,  nikavaig,  erus  caig  nohwai  itai  itap 
arau. 

16.  Eris  atcijaig  namen  upene  ura  natimi 
asega  an  nedo  has  uhup  u  Atam,  ka  o'o  ? 

Eris  eti  asan  tas  etipup  ehele  Atam  ache, 
jai  ehele  ilpu  hal  o  un  im  ilpu  mapon  asega, 
eris  ehris  ago  nedo  has  ehelen  natimi  asega 
an  nedo  imipalea  uhup  o  un,  um  ehris  atcijaig 
namen  upene  ura  ehelen,  nikavaig,  era  idim 
ahes  ehelen  ara  et  idivaig  nedo  an  napos 
atimi  vaig,  um  tup  ethi  ache  pan  iran. 

17.  Asuptecnaig  va  namen  inig  eris  imi- 
asuol  atimi  asega  iran  va  natcijaig  namen 
upene  o  un  iyehki. 

Era  amen  natimi  ase^a  an  nedo  has  im 
nohocred  va  natcijaig  namen  upene  o  un 
iyehki. 

18.  Asuptecnaig  va  namen  an  nedo  has 
inig  eris  imiasuol  atimi  iran. 

Namen  an  nedo  has  inig  eris  imiasuol  atimi 
iran  nigki,  nikavaig,  era  lucsei  neruvaig  nedo 
has  uhup  u  Atam  ara  ;  et  eti  eteuc  nohuun 
nedo  atoh  ira  ra ;  et  idim  has  asega  inliinmo- 
pora,  er  anvi  nidan  nigki  par  ika  nohuun  nedo 
has ;  im  lep  inig,  nedo  has  asega  er  ago  et 
ahes  iran. 

19.  Asuptecnaig  va  nohocred  an  namen 
inigki  eris  imiasuol  atimi  iran  ? 

Eris  atcijaig  intup  ethi  ache  pan  irai  Atua 
natimi  asega  an  nimiasuol  ra;  era  amen  ithan 
nedemda  im  intas  ahlaijaig  o  un  ara  ;  va  nitai 
inigki  et  ti  nitai  imicoho  ra  va  niji  ohocred 
asega  an  nobohtan  inigki,  im  lep  inmas,  im 
nerikinman  ira  ra  an  pece  has  irai  iji 
mesese. 

20.  Is  udei  atimi  asega  a  Atua  inmasvaig 
an  namen  ura  an  nedo  has  im  nohocred, 
ka  o'o  ? 

An  nopan  iyehki  is  pam  eti  eteuc  nobohtan 
is  ehtai  nahaiji  atimi  a  Atua,  an  tup  naktaktai 
upene  o  un,  mika  eri  leh  nitai  umoh  iran  inig 
inyi  eti  lep  ti,  is  lep  asan  tas  etipup  an  naiheuc 
o  un  aien,  par  iknipagki  ra  an  namen  ura  an 
nedo  has  im  nohocred,  um  imiapan  ra  an 
namen  upene  iran  tah  etpu  imiatamai  ra  aien. 

21  Di  nigki  et  imiatamaig  atimi  iji  ig  aien 
is  ehtai  ra  a  Atua  ? 

Iesu  Kristo  natimarid  marom,  aien  aigki 
ache  et  imiatamaig  atimi  iji  ig  aien  is  ehtai  ra 
a  Atua  :  is  Hal  u  Atua  aien  an  nopan  iyehki 
is  pam  eti  eteuc  nobohtan,  ja  is  par  apitac 
aien  um  atimi ;  va  nitai  inigki  is  Atua  aien  um 
lep  atimi  an  nopan  iyehki  um  uhum  pam,  et 
ero  nesgan  jam  acheiachei,  ja  et  ethi  ache 
aien;  etpu  idim  uco  aien  irai  iji  mesese. 

22.  Is  wat  Hal  u  Atua  a  Kristo,  is  ika 
aien'yi  atimi  um  uauo  ? 

Is  atimi  a  Kristo  Inhal  u  Atua  is  uce, 
nikavaig,  is  leh  nohun  inveijec  imi  yin  aien 
im  nesgan  is  eteuc  lelen  ;  is  eteuc  aien  an 
Nesgan  Upene  an  nipjinetgan  natahig  iyehki 
Mere;  is  idim  apos  yin  aien,  ja  is  eti  eteuc 
nohuun  nedo  has  iran. 

23.  Nev  auritai  iji  ig  et  ago  a  Kristo  an 
nimiatamaig  caija  oun? 

Et  ago  nauritai  iji  ig  a  Kristo  an  nimiata- 
maig caija  o  un,  nikavaig,  nauritai  u  ilpu 
profeta,  im  nauritai  u  ilpu  atimi  ahlap,  im 
nauritai  u  ilpu  atimarid,  an  namen  ihkin 
natimi  o  un,  im  lep  an  namen  an  natimi 
alupas  o  un. 

24.  Et  evago  nauritai  u  ilpu  profeta  a 
Kristo  ? 

Et  ago  nauritai  u  ilpu  profeta  a  Kristo, 
nikavaig,  et  asuptecnaig  eheleija  aien  an  tas 
itap  o  un,  im  lep  an  Nesgan  Upene,  nedo 
inig  et  ika  a  Atua  ti  ago  akaija,  va  uhpu 
imiatamaig  caija. 

25.  Et  evago  nauritai  u  ilpu  atimi  ahlap  a 
Kristo  ? 

Et  ago  nauritai  u  ilpu  atimi  ahlap  a  Kristo, 
nikavaig,  is  ecethi  ache  ahlap  iran  aien,  nitai 
ahlap  par  adahpoi  nedo  has  uja  an  nuhup  u 
Atua,  um  ika  yi  asa  nigpa  a  Atua  eheleija ; 
et  lep  alaigaheni  vai  caija  aien  um  eti 
atumop. 

26.  Et  evago  nauritai  u  ilpu  atimarid  a 
Kristo  ? 

Et  ago  nauritai  u  ilpu  atimarid  a  Kristo, 
nikavaig,  et  ika  aien  ti  ispaija  leh  caija  imi 
yin  akaija,  et  lep  esjilid  iraija  aien,  urn  imicoho 
caija ;  et  atapnes  ilpu  atimi  asega  aien  era 
edemda  vai  yin  ara  im  lep  vai  caija,  urn 
ahau  ra. 

27.  Asuptecnaig  va  namen  ihkin  natimi  u 
Kristo  ? 

Is  eteuc  nitai  iji  igki  an  namen  ihkin  natimi 
u  Kristo,  nikavaig,  is  apos  yin  a  risin,  is  tup 
atimi  aien,  eris  idim  ika  yi  imiaiji  intas  alep  u 
Atua,  is  lucsei  niji  ohocred  an  nobohtan  inigki 
aien,  im  nedemda  u  Atua,  im  inmas  an 
nauincai  atgeig  inig  eris  amcel  vaig ;  eris 
atelmoi  yin,  is  lep  esjilid  iran  a  inmas  irai  hal 
adiat. 

28.  Asuptecnaig  va  namen  an  natimi  alupas 
u  Kristo  ? 

Et  eteuc  nitai  iji  igki  an  namen  an  natimi 
alupas  u  Kristo,  nikavaig,  is  nusjai  aien  vai 
inmas  o  un  an  nadiat  dirt,  is  aridjai  aien  an 
nohatag,  et  ateuc  aien  an  matai  Atua  Etman, 
etpu  lep  apam  aien  an  nadiat  eneijai,  mika  yi 
almaijidjid  atimi  asega  an  nobohtan. 

29.  Inta  eveleh  nimiatamaig  caija  inig 
akaija  is  auanimtan  a  Kristo  ? 

Inta  leh  nimiatamaig  caija  inig  akaija  is 
auanimtan  a  Kristo  va  nati  aktit  iran  vaig  imi 
caija  u  Nesgan  Upene. 

30.  Et  evati  imi  caija  a  Nesgan  Upene 
nimiatamaig  caija  inig  is  auanimtan  a  Kristo  ? 

Et  ati  imi  caija  a  Nesgan  Upene  nimiata- 
maig  caija  inig  is  auanimtan  a  Kristo,  an  nika 
o  un  ti  asgeig  irai  Kristo  akaija,  urn  tup  ethi 
ache  pan  iran  an  nimiacaij  aktit  caija  o  un. 

31.  Inhe  nimiacaij  aktit  caija  ? 

Et  auritai  u  Nesgai  Atua  nimiacaij  aktit 
caija,  nikavaig,  et  ika  aien  ti  ato  upene  nedo- 
has  uja  akaija  im  nohocred  uja  ;  et  ago  lah 
inliinmopja  aien  par  ato  Kristo  ;  et  ika  aien 
yi  eche  naktaktai  uja  ;  et  leh  updak  caija  aien 
um  atau  iraija  par  asgeig  irai  Iesu  Kristo,  er 
tup  ahtai  yin  imi  caija  an  tas  upene. 

32.  Inhe  nitai  upene  iji  ig  era  lucsei  an 
numumoh  ura  inigki  a  ilpu  atimi  ij  ig  er 
imiacaij  aktit  ra  ? 

N atimi  iji  ig  er  imiacaij  aktit  ra  era  lucsei 
ara  an  numumoh  ura  inigki  nitai  upene  iji  ig, 
nikavaig,  nika  u  Atua  et  atoh  nedo  ura,  im 
nika  o  un  era  ilpu  hal  o  un  ara,  im  nago  upene 
ra  o  un,  im  lep  hal  itai  upene  et  eche  et 
ehrateuc  ehelen  raigki,  ka  et  ahes  iran  raigki,, 
an  numumoh  ura  inigki. 

33.  Inhe  nika  u  Atua  et  atoh  nedo  uja  ? 

Nika  u  Atua  et  atoh  nedo  uja  nigki,  nika- 
vaig, intas  an  tup  naiheuc  o  un,  mika  et 
ohpodohpod  nedo  has  asega  uja,  um  ika  inta. 
idivaig  atimi  iji  ig  akaija  et  atoh  nedo  ura  an 
nuhup  o  un,  va  nedo  atoh  u  Kristo  ache,  eris 
atijai  imi  caija  ;  inta  lep  leh  akaija  an  nimiisjis 
ninveijec  uja  ache. 

34-  Inhe  n^a  u  Atua  inta  ilpu  hal  o  un 
akaija  ? 

Nika  u  Atua  inta  ilpu  hal  o  un  akaija,  nika- 
vaig,  intas  an  tup  naiheuc  o  un,  mika  eri  esvi 
caija  pan  irai  ilpu  hal  u  Atua,  um  ika  ti  asipiai 
iji  itai  upene  asega  ura  akaija. 

35.  Inhe  nago  upene  caija  u  Atua  ? 
Nago  upene  caija  u  Atua  nigki,  nikavaig, 

nauritai  an  tup  naiheuc  o  un,  mika  ti  eche 
ehni  akaija,  et  idivaig  nalmui  Atua ;  inta  lep 
emda  akaija  um  esjilid  irai  iji  adiat  nemesmas 
vaig  u  nedo  has,  im  numumoh  vaig  u  nedo 
upene. 

36.  Inhe  nitai  upene  iji  ig  et  ehrateuc  ehele 
nika  u  Atua  et  atoh  nedo  uja,  im  nika  o  un 
inta  ilpu  hal  o  un  akaija,  im  nago  upene  caija 
o  un,  ka  et  ahes  iran  raigki  an  numumoh  uja 
inigki  ? 

Nitai  upene  iji  ig  et  ehrateuc  ehele  nika  u 
Atua  et  atoh  nedo  uja,  im  nika  o  un  inta  ilpu 
hal  o  un  akaija,  im  nago  upene  caija  o  un, 
ka  et  ahes  iran  raigki  an  numumoh  uja  inigki 
ji  igki,  nikavaig,  inta  idim  ato  upene  akaija 
mika  et  aiyu  inliinmopoi  Atua  vai  caija  ;  et  igpa 
inliinmopja;  inta  imiacitak  Nesgarau  Upene 
akaija  ;  et  alupas  nedo  upene  uja ;  inta  apol 
aktit  iran  akaija  um  yetpan  an  mas  uja. 

37.  Inhe  nitai  upene  iji  ig  era  lucsei  ehele 
Kristo  a  ilpu  atimi  asgeig  iran  an  mas  ura  ? 

Er  ago  upene  asega  nesgai  ilpu  atimi  asgei 
irai  Kristo  an  mas  ura  ;  era  auroauro  ara  um 

apan  an  namen  upene  ura  ;  ja  et  tup  ethi 
ache  nohura  ara  pan  irai  Kris  to,  urn  atumop 
irai  etheso  ura,  um  yetpan  an  nusjai  ura  vai 
inmas  ura. 

38.  Inhe  nitai  upene  iji  ig  erupu  lucsei 
ehele  Kristo  a  ilpu  atimi  asgeig  iran  an  nusjai 
ura  vai  inmas  ura  ? 

Uhu  wit  imianusjai  nohui  ilpu  atimi  asgeig 
irai  Kristo  vai  inmas  ura  an  natimi  alupas 
ura,  etpu  ika  a  Kristo  an  nadiat  almaijidjid, 
an  nuhup  u  atimi,  et  ato  ra  aien,  era  lep  atimi 
upene  ara ;  im  lep  inig,  erupu  ahesmoij  asega 
ara  an  nasipiai  itai  ura  ehele  Atua  irai  iji 
mesese. 

39.  Inhe  nedo  inig  et  ika  a  Atua  eri  ago 
natimi  ? 

Nedo  inig  et  ika  a  Atua  eri  ago  natimi 
nigki,  nikavaig,  nimiaiji  vaig  intas  o  un  er 
ehvaig. 

40.  Inhe  intas  inig  is  upyi  hup  a  Atua  um 
ehvaig  ehele  atimi  par  asjaaicnaig  nedo  ura  ? 

Intas  inig  is  upyi  hup  a  Atua  um  ehvaig 
ehele  atimi  par  asjaaicnaig  nedo  ura  nigki, 
nikavaig,  intas  alep  o  un  va  nedo  upene  ura. 

41.  Er  ehvaig  ipjidipjid  intas  alep  u  Atua 
va  nedo  u  atimi  eda  ? 

Er  ehvaig  ipjidipjid  intas  alep  u  Atua  va 
nedo  upene  u  atimi  irai  tas  alep  o  un  et  ten. 

42.  Inhe  nohuun  tas  alep  et  ten  ? 
Nohuun    tas   alep  et  ten  nigki,   nikavaig, 

naiyu  u  inliinmopja  vaig  vai  Ihova  Atua  uja 
an  liinmopja  asega,  im  lep  an  nesgaija  asega, 
im  lep  an  nemda  asega  uja,  im  lep  an  naktaktai 
asega  uja  ;  im  lep  naiyu  u  inliinmopja  vaig  va 
atimi  eblaamnem  uja,  et  idivaig  vai  caija. 

43.  Inhe  intas  inig  et  uhup  irai  tas  alep 
et  ten  ? 

Intas  inig  et  uhup  irai  tas  alep  et  ten  nigki, 
nikavaig,  "  Ek  Ihova  ainyak  Atua  unyum,  kis 
atipagki  euc  ainyak  an  pece  Ijipt,  an  nuarin 
iyehki  as  auauaheca  iran  aiek." 

44.  Inhe  nitai  inig  er  esege  imi  caija  an 
tas  inig  et  uhup  irai  tas  alep  et  ten  ? 

Nitai  inig  er  esege  imi  caija  an  tas  inig  et 
uhup  irai  tas  alep  et  ten  nigki,  nikavaig,  et 
idim  Ihova  a  Atua,  um  Atua  uja,  um  atimi 
imiatamaig  caija,  va  nitai  inig  eris  idim  ika  ti 
imiaiji  intas  alep  asega  o  un  akaija. 

45.  Inhe  intas  alep  u  Atua  first  ? 

Intas  alep  u  Atua  first  nigki,  nikavaig, 
"  Etmu  jim  eteuc  tah  intak  atua  imi  euc  an 
nuhup  unyak." 

46.  Er  ika,  an  tas  alep  u  Atua  first,  ti  ago 
inhe  akaija  ? 

Er  ika,  an  tas  alep  u  Atua  first,  ti  ato  Atua 
akaija,  um  aniv  yin  mika  et  Atua  inveijec 
aien  ache,  um  Atua  uja  ;  ti  lep  alaigaheni  vai 
yin  akaija  um  imiahpas  yin  yi  uce. 

47.  Er  acaiji  caija  vanhe  an  tas  alep  u 
Atua  first  ? 

Er  acaiji  caija  an  tas  alep  u  Atua  first,  vai 
ti  jim  ateri  Atua  inveijec  akaija,  ka  eti 
alaigaheni  vai  yin,  ka  eti  imiahpas  yin  et 
idivaig  nedo  inig  et  tau  irai  Atua,  um  lep  tau 
irai  Atua  uja ;  er  lep  acaiji  caija  vai  ti  jim 
alupai  intak  atua  nalaigaheni  im  nimiahpas 
inig  eris  idim  ika  eri  alupai  Atua  ache. 

48.  Inhe  nesgantas  an  tas  inigki  (an 
nuhup  unyak)  an  tas  alep  u  Atua  first  ? 

Nesgantas  an  tas  inigki  (an  nuhup  tcnyaJS) 
an  tas  alep  u  Atua  first  nigki,  nikavaig,  Atua 
inig,  et  alum  itai  asega  aien,  et  almuktit  nedo 
has  inigki  aien,  nikavaig,  neteuc  vaig  intak 
atua  imin  tah,  et  lep  alupas  nedemda  o  un  vaig. 

49.  Inhe  intas  alep  u  Atua  sekunt  ? 
Intas  alep  u  Atua  sekunt  nigki,  nikavaig, 

"  Namu  jim  ago  tah  natmasimai  imi  euc  aiek,. 
ka  tah  nalmui  tah  nitai  jipagko  an  nohatag, 
ka  sepamki  an  nobohtan,  ka  an  jap  ithan 
nobohtan ;  namu  jim  atpuse  an  nuhup  ura 
aiek,  um  aheca  ura  ;  ek  Ihova  ainyak  Atua 
unyum,  et  idivaig  nedemda  u  natimi  oporei 
nedemda  unyak ;  ekpu  aru  nedo  has  u  ilpu 
atmil  ura  ainyak  irai  ilpu  hal  ura  um  yetpan 
irai  ilpu  mapora,  el  era  ilpu  atimi  amcel  vai 
nyak  ara  ;  ja  ekpu  aiheuc  va  atimi  iji  ig  im  ilpu 
mapora  yi  itu  ira  ra  ainyak  et  aiyu  inliinmo- 
pora  ara  vai  nyak,  um  imiaiji  intas  alep 
unyak." 

50.  Er  ika,  an  tas  alep  u  Atua  sekunt,. 
ti  ago  inhe  akaija  ? 

Er  ika,  an  tas  alep  u  Atua  sekunt,  ti 
lucsei  nalaigaheni  asega  inigakaija,  im  nitai  iji 
igki  asega  eris  ikni,  urn  ago,  urn  aminjinaig 
upene,  um  apos  ehni,  et  idivaig  is  tas  alep 
vaig  a  Atua  an  tas  itap  o  un. 

51.  Er  acaiji  caija  vanhe  an  tas  alep  u 
Atua  sekunt  ? 

Er  acaiji  caija,  an  tas  alep  u  Atua  sekunt, 
vai  ti  jim  alaigaheni  vai  Atua  ira  atmasimai, 
ka  an  tah  nedo  et  eche  eris  eti  asaig  eheleija 
an  tas  itap  o  un. 

52.  Inhe  intas  asuptecnaig  iji  ig  er  asaig 
pan  an  tas  alep  u  Atua  sekunt  ? 

Intas  asuptecnaig  iji  ig  er  asaig  pan  an 
tas  alep  u  Atua  sekunt  ji  igki,  nikavaig,  et 
atimarid  uja  a  Atua ;  et  ohuun  caija  aien  ;  et 
lep  aktaktai  alupas  nalaigaheni  o  un  aien. 

53.  Inhe  intas  alep  u  Atua  dirt  ? 

Intas  alep  u  Atua  dirt  nigki,  nikavaig, 
"  Namu  jim  tup  asaig  nidai  Ihova  Atua  un- 
yum  aiek  ;  etpu  idim  aru  nedo  has  o  un  a 
Ihova  et  tup  asaig  nidan  aien." 

54.  Er  ika,  an  tas  alep  u  Atua  dirt,  ti  ago 
inhe  akaija  ? 

Er  ika,  an  tas  alep  u  Atua  dirt,  ti  imiimtac- 
imtac  akaija  um  tas  upene  vai  niji  idai  Atua, 
im  lep  vai  niji  tas  ecen  vai  yin,  im  lep  vai  niji 
tas  asuptecnaig  yin,  im  lep  vai  niji  alaigaheni 
vai  yin,  im  lep  vai  intas  itap  o  un,  im  lep  vai 
niji  auritai  o  un. 

55-  Er  acaiji  caija  vanhe,  an  tas  alep  u 
Atua  dirt  ? 

Er  acaiji  caija,  an  tas  alep  u  Atua  dirt,  vai 
ti  jim  auahas  tah  nitai  inig  akaija  et  asuptec- 
naig  yin  vaig  a  Atua,  ka  asan  tas  itap  vaig. 

56.  Inhe  intas  asuptecnaig  inig  er  asaig 
pan  an  tas  alep  u  Atua  dirt  ? 

Intas  asuptecnaig  inig  er  asaig  pan  an  tas 
alep  u  Atua  dirt  nigki,  nikavaig,  kit  eri  eti 
aru  natimi  irai  ilpu  atimi  imipalea  intas  alep 
inigki,  jai  inyi  idim  ago  nedo  atoh  a  Ihova 
Atua  uja,  um  aru  ira  ra. 

57.  Inhe  intas  alep  u  Atua  ford  ? 

Intas  alep  u  Atua  ford  nigki,  nikavaig, 
"  Namu  imiehva  nadiat  atumop  aiek,  par  apos 
upene.  Namu  ago  nauritai  asega  unyum  aiek 
ira  adiat  et  siks  ;  ja  et  adiat  atumop  u  Ihova 
Atua  unyum  nadiat  sevend  :  namu  jim  ago 
tah  nauritai  iran  aiek,  im  inhalav  atamaig 
unyum,  im  inhalav  atahig  unyum,  im  naheca 
atamaig  unyum,  im  naheca  atahig  unyum,  im 
niji  itai  eklim  edo  irai  pece  unyum,  im  natimi 
an  taka  uarin  et  amen  anliin  nokoro  unyum 
aien  :  is  idim  ago  nohatag  a  Ihova,  im  no- 
bohtan,  im  injap,  im  niji  itai  asega  amen  iran, 
ira  adiat  is  siks,  um  atumop  an  nadiat  sevend : 
va  nitai  inigki  is  acis  ip  alwai  nadiat  atumop 
a  Ihova,  um  ika  yi  itap." 

58.  Er  ika,  an  tas  alep  u  Atua  ford,  ti  ago 
inhe  akaija  ? 

Er  ika,  an  tas  alep  u  Atua  ford,  ti  apos 

upene  akaija  vai  Atua  nopan  inig  eris  ati, 
is  ati  aien  an  tas  itap  o  un,  nikavaig,  nadiat 
asega  et  ethi  irai  iji  adiat  seven,  mika  yi  adiat 
atumop  urn  itap  vai  yin. 

59.  Neve  nadiat  inig  ira  adiat  seven  is  ati 
a  Atua,  mika  yi  adiat  atumop  irai  iji  wiik  ? 

Is  ati  nadiat  sevend  irai  iji  wiik  a  Atua 
mika  yi  adiat  atumop  irai  iji  wiik,  ahes  an 
natupun  u  nobohtan  urn  yetpan  an  nusjai  u 
Kristo  vai  inmas  o  un,  jai  nadiat  first  irai  wiik, 
ahes  an  nusjai  u  Kristo  um  yetpan  an  nehni 
u  nopan,  par  amen  nadiat  atumop  vai  ilpu 
Kristian  nigki. 

60.  Er  ika  eri  evapos  upene  nadiat 
atumop  ? 

Er  ika  eri  apos  upene  nadiat  atumop  an 
nedo  inigki,  nikavaig,  ti  atumop  upene  akaija 
an  nadiat  asega  inigki,  um  jim  ago  nauritai  iji 
ig,  um  jim  ahilek  nitai  merit  iji  ig,  et  eti  itap 
irai  iji  adiat  et  eche ;  jam  ecen  an  nauritai  u 
Atua  an  nadiat  asega  irai  alaigaheni  an  nasjap- 
icnaig  im  nalaigaheni  adenaig :  nuari  nadiat 
iji  igki  ache  er  ago  nedo  aiheuc  iran,  im  nauri- 
tai iji  igki  et  ehka  nudei  vaig. 

61.  Er  acaiji  caija  vanhe,  an  tas  alep  u 
Atua  ford  ? 

Er  acaiji  caija  an  tas  alep  u  Atua  ford,  vai 
ti  jim  udei  nauritai  iji  igki  akaija  eris  idim  ika 
ti  ago  iran  akaija,  ka  tup  ago  iran,  ka  auahas 
nadiat  inig  vai  intup  amen  uja,  ka  ago  nedo 
inig  et   idim   has,  ka  vai  naktaktai   uja,   ka 

intas  uja,  ka  nedo  uja  er  eti  asaig,  vai  niji 
auritai  uja,  ka  va  niji  itai  merit  uja,  irai  iji  itai 
an  nobohtan. 

62.  Inhe  intas  asuptecnaig  iji  ig  er  asaig 
pan  an  tas  alep  u  Atua  ford  ? 

Intas  asuptecnaig  iji  ig  er  asaig  pan  an  tas 
alep  u  Atua  ford  ji  igki,  nikavaig,  et  mun  ikni 
adiat  et  siks  irai  iji  wiik  a  Atua  vai  caija  va 
niji  auritai  uja  ;  et  lep  ika  aien  et  o  un  ache 
nadiat  sevend  ;  is  um  atumop  iran  aien,  urn 
acis  yi  alwai  nadiat  atumop. 

63.  Inhe  intas  alep  u  Atua  fifd? 

Intas  alep  u  Atua  fifd  nigki,  nikavaig, 
41  Namu  aeo  nedo  ecen  vai  etmam  im  risum 
aiek  ;  va  etpu  ahinag  niji  adiat  iram  an  pece 
inig  et  alupai  euc  a  Ihova  Atua  unyum." 

64.  Er  ika,  an  tas  alep  u  Atua  fifd,  ti  ago 
inhe  akaija  ? 

Er  ika,  an  tas  alep  u  Atua  fifd,  ti  aminji- 
naig  nedo  ecen  inig  akaija,  um  ago  nedo 
upene  inig  eris  idim  ika  ti  ago  akaija  va 
atimi  asega,  irai  iji  amen  ura  im  niji  eteuc 
ura,  kit  era  esjilid  iraija  ara,  ka  era  upoupo 
iraija  ara,  ka  era  apapa  iraija  ara. 

65.  Er  acaiji  caija  vanhe,  an  tas  alep  u 
Atua  fifd  ? 

Er  acaiji  caija,  an  tas  alep  u  Atua  fifd,  vai 
ti  jim  udei  akaija,  kaago  tah  nitai  par  atapnes 
nedo  ecen  inig,  im  nedo  upene  inig  eris  idim 
ika  ti  ago  akaija  va  atimi  asega,  irai  iji  amen 
ura  im  niji  eteuc  ura. 

66.  Inhe  intas  asuptecnaig  inig  er  asaig 
pan  an  tas  alep  u  Atua  fifd  ? 

Intas  asuptecnaig  inig  er  asaig  pan  an  tas 
alep  u  Atua  fifd  nigki,  nikavaig,  eris  asaig 
aktit  ehele  atimi  asega  iji  ig,  era  imiaiji  intas 
alep  inigki  ara,  mika  eri  umumoh  ara  um  itu 
ira  ra,  um  amen  upene,  et  wat  upene  va 
natimi  alupas  u  Atua  im  nitai  imiatamai  ra. 

67.  Inhe  intas  alep  u  Atua  siksd  ? 

Intas  alep  u  Atua  siksd  nigki,  nikavaig, 
"  Namu  jim  atgei  atmas  aiek." 

68.  Er  ika,  an  tas  alep  u  Atua  siksd,  ti  ago 
inhe  akaija  ? 

Er  ika,  an  tas  alep  u  Atua  siksd,  ti  ago  nedo 
atoh  asega  akaija  par  imiatamaig  nitai  umoh 
iran  uja,  im  lep  nitai  umoh  iran  ui  tak  atimi. 

69.  Er  acaiji  caija  vanhe,  an  tas  alep  u  Atua 
siksd  ? 

Er  acaiji  caija,  an  tas  alep  u  Atua  siksd,  vai 
ti  jim  auahas  nitai  umoh  iran  uja  akaija,  ka 
nitai  umoh  iran  u  natimi  eblaamnem  uja,  el  et 
eti  atoh,  ka  ago  tah  nitai  inig  et  tau  iran  nedo 
inigki. 

70.  Inhe  intas  alep  u  Atua  sevend  ? 
Intas  alep  u  Atua  sevend  nigki,  nikavaig, 

"  Namu  jim  ago  ingeijid  aiek." 

71.  Er  ika,  an  tas  alep  u  Atua  sevend,  ti 
ago  inhe  akaija  ? 

Er  ika,  an  tas  alep  u  Atua  sevend,  ti  imi- 
atamaig namen   upene  uja  akaija,  im  lep  u 

natimi  eblaamnem  uja,  an  naktaktai  uja,  im 
intas  uja,  im  nedo  uja. 

72.  Er  acaiji  caija  vanhe,  an  tas  alep  u 
Atua  sevend  ? 

Er  acaiji  caija,  an  tas  alep  u  Atua  sevend, 
vai  naktaktai  has  asega,  im  intas  has  asega, 
im  nedo  has  asega. 

73.  Inhe  intas  alep  u  Atua  eetd  ? 

Intas  alep  u  Atua  eetd  nigki,  nikavaig, 
"  Namu  jim  ehneg  itai  aiek." 

74.  Er  ika,  an  tas  alep  u  Atua  eetd,  ti  ago 
inhe  akaija  ? 

Er  ika,  an  tas  alep  u  Atua  eetd,  ti  ago  nedo 
atoh  akaija  mika  yi  eteuc  um  alupas  inpadiaig 
uja  im  niji  itai  uja  an  nobohtan,  im  lep  ui  tak 
atimi. 

75.  Er  acaiji  caija  vanhe,  an  tas  alep  u  Atua 
eetd? 

Er  acaiji  caija,  an  tas  alep  u  Atua  eetd,  vai 
ti  jim  ago  tah  nitai  inig  akaija  et  eti  atoh,  par 
atapnes  inpadiaig  uja,  im  niji  itai  uja  an 
nobohtan,  ka  ui  tak  atimi. 

76.  Inhe  intas  alep  u  Atua  naind  ? 

Intas  alep  u  Atua  naind  nigki,  nikavaig, 
"  Namu  jim  asan  tas  ahcil  aiek  an  nasuptecnaig 
nedo  o  natimi  eblaamnem  unyum  aiek." 

j 7.  Er  ika,  an  tas  alep  u  Atua  naind,  ti  ago 
inhe  akaija  ? 

Er  ika,  an  tas  alep  u  Atua  naind,  ti  asan  tas 

inveijec  jipe  akaija,  urn  aminjinaig  jipe  mika 
eri  asan  tas  upene  vai  caija  im  lep  va  natimi 
eblaamnem  uja,  jam  esjilid  an  nasuptecnaig 
uja  nedo  o  un  tan. 

78.  Er  acaiji  caija  vanhe,  an  tas  alep  u 
Atua  naind  ? 

Er  acaiji  caija,  an  tas  alep  u  Atua  naind,  va 
nedo  asega  inig  et  atapnes  intas  inveijec,  ka  et 
auoh  takitai  nasan  tas  upene  vaig  vai  caija,  ka 
vai  natimi  eblaamnem  uja. 

79.  Inhe  intas  alep  u  Atua  tend  ? 

Intas  alep  u  Atua  tend  nigki,  nikavaig, 
11  Etmu  jim  has  iram  aiek  neom  u  natimi 
eblaamnem  unyum  ;  etmu  jim  has  iram  aiek 
ehgai  natimi  eblaamnem  unyum,  ka  naheca 
atamaig  o  un,  ka  naheca  atahig  o  un,  ka  kuri- 
matau  o  un,  ka  togke  o  un,  ka  tah  nitai  u 
natimi  eblaamnem  unyum." 

80.  Er  ika,  an  tas  alep  u  Atua  tend,  ti  ago 
inhe  akaija  ? 

Er  ika,  an  tas  alep  u  Atua  tend,  yi  upene 
asega  inliinmopja  akaija  va  namen  uja,  um  lep 
yi  atoh  um  upene  naktaktai  uja,  va  natimi 
eblaamnem  uja  im  niji  itai  asega  o  un. 

81.  Er  acaiji  caija  vanhe,  an  tas  alep  u  Atua 
tend  ? 

Er  acaiji  caija,  an  tas  alep  u  Atua  tend,  vai 
naktaktai  has  asega  va  namen  uja,  im  lep 
nauatitai  im  intaigtaig  va  namen  upene  u 
natimi  eblaamnem  uja,  im  naktaktai  alupas  im 
inmerit  alupas  asega  vaig  tah  nitai  o  un. 

82.  Et  emda  tah  natimi  par  imiaiji  asega 
niji  tas  alep  u  Atua,  ka  o'o  ? 

Et  eti  emda  tah,  el  et  atimi  ache  aien,  an 
numoh  inigki  o  un,  ahes  an  nedo  has  uhup  u 
Atam  um  uhum  pam,  par  imiaiji  asega  niji  tas 
alep  u  Atua,  ja  et  imipalea  aien  irai  iji  adiat, 
an  naktaktai  o  un,  im  intas  o  un,  im  nedo 
o  un. 

83.  Et  tup  apapa  nedo  imipalea  asega  niji 
tas  alep  u  Atua,  ka  o'o  ? 

Et  esjilid,  an  nuhup  u  Atua,  hal  edo  has 
irai  hal  edo  has,  an  tup  nedo  iran,  im  lep  vai 
hal  itai  et  esjilid  nedo  has  vaig. 

84.  Neve  nimtan  inig  ettau  irai  iji  edo  has 
asega  ? 

Et  tau  irai  iji  edo  has  asega  nedemda  u 
Atua  im  intas  ahlaijaig  o  un,  an  nopan  inig 
um  yetpan  irai  iji  mesese. 

85.  Et  ika  a  Atua  ti  ago  inhe  akaija,  vai 
etpu  eti  yetpam  iraija  nedemda  im  intas  ah- 
laijaig o  un,  nimtan  nedo  has  uja  ? 

Et  ika  a  Atua  ti  ago  nedo  inigki  akaija,  vai 
etpu  eti  yetpam  iraija  nedemda  im  intas  ah- 
laijaig o  un,  nimtan  niji  edo  has  uja,  nikavaig, 
ti  imiisjis  ninveijecvai  Iesu  Kristo  akaija,  um 
adumoij  an  liinmopja  va  nitai  umoh  iran,  um 
idumdumoij  pan  u  niji  itai  asega  er  ecetai  iji 
ig  eris  ikni,  et  ahtai  imi  caija  vaig  a  Kristo 
nitai  upene  iji  ig  is  auanimtan  vai  caija  aien. 

86.  Inhe  nimiisjis  ninveijec  vai  Iesu 
Kristo  ? 

Nimiisjis  ninveijec  vai  Iesu  Kristo  nigki, 
nikavaig,  nitai  tup  ahtai  u  Atua  er  imiatamaig 
caija  vaig;  inta  idim  leh  Kristo  vaig  akaija, 
urn  asgeig  iran  ache,  mika  yi  imiatamaig  caija 
aien,  et  idivaig  er  ahtai  yin  imi  caija  an  tas 
upene. 

87.  Inhe  nadumoij  an  liinmopja  erumumoh 
vaig  ? 

^  Nadumoij  an  liinmopja  er  umumoh  vaig 
nigki,  nikavaig,  nitai  tup  ahtai  u  Atua  er 
imiatamaig  caija  vaig:  inta  idim  aktaktai 
upene  nedo  has  uja  vaig  akaija,  um  apol  an 
nedo  aiheuc  u  Atua  vai  Kristo,  um  lep  taig- 
taig  vai  nedo  has  uja,  um  edemda  vaig,  um 
adumoij  vaig  ehele  Atua,  um  ika  ti  emda  akaija 
um  eche  nedo  uja,  um  atahaijeg  intas  o  un. 

88.  Inhe  niji  itai  er  ecetai  iji  ig,  et  ahtai 
imi  caija  vaig  a  Kristo  nitai  upene  iji  ig  is 
auanimtan  vai  caija  aien  ? 

Niji  itai  er  ecetai  iji  ig,  et  ahtai  imi  caija 
vaig  irai  iji  opan  a  Kristo  nitai  upene  iji  ig 
is  auanimtan  vai  caija  aien  ji  igki,  nikavaig^ 
nitai  iji  igki  o  un  eris  ikni,  jai  et  esjilid  intas 
itap  o  un,  im  nasakrament  et  ero,  im  nalaiga- 
heni ;  eris  ika  yi  emda  aktit  nitai  iji  igki  asega 
ehele  atimi  iji  ig  eris  ehtai  ra  va  uhpu  imiata- 
mai  ra. 

89.  Et  evemda  aktit  intas  itap  u  Atua  va 
uhpu  imiatamaig  caija  ? 

Et  ika  a  Nesgai  Atua  yi  itai  emda  aktit 
nesvi  vaig  intas  itap  u  Atua,  jam  esjilid  nasup- 

tecnaig  vaig  iran,  par  ahugni  caija  mika  ti 
aktaktai  upene  nedo  has  uja,  um  adumoij  iran  ; 
um  Iep  ahidaig  emda  inliinmopja  an  nedo 
upene  im  nedo  eropse,  va  uhpu  imiatamaig 
caija,  an  nimiisjis  ninveijec  uja. 

90.  Intupu  evesvi  intas  itap  akaija  um 
atahaijeg,  mika  yi  emda  aktit  va  uhpu  imiata- 
maig caija  ? 

Ele  ta  merit  akaija  mika  yi  emda  aktit  intas 
itap  va  uhpu  imiatamaig  caija,  eris  idim  ika  ti 
emda  akaija  um  ecen  an  tas  itap,  um  uhup  um 
aktaktai,  um  alaigaheni  vaig :  intumu  lep  leh 
akaija  an  nimiisjis  ninveijec  uja,  im  naiyu  u 
inliinmopja,  intumu  lep  ati  se  an  liinmopja 
akaija,  um  ago  nedo  iran,  um  eti  atumop. 

91.  Et  evemda  aktit  nasakrament,  va  uhpu 
imiatamaig  caija  ? 

Et  itai  emda  aktit  nasakrament,  va  uhpu 
imiatamaig  caija,  jam  eti  va  nemda  iran,  um 
eti  va  nemda  u  natimi  inig  et  ahtai ;  ja  vai 
intas  acis  yi  alwai  u  Kristo  ache,  im  nauritai 
u  Nesgan  upene  ira  atimi  iji  ig  era  leh  ara  an 
nimiisjis  ninveijec  ura. 

92.  Inhe  nasakrament  ? 

Et  itai  itap  er  ecetai  naskrament,  is  ati  a 
Kristo,  nikavaig,  er  eh  vaig  Kristo  iran,  im 
niji  itai  upene  an  tas  etipup  mat  ehele  ilpu 
atimi  asgeig  iran,  um  asjaaicnaig  ehele  ra 
vaig,  um  ikni  aktit  ehele  ra. 

93.  Inhe  nasakrament  an  tas  etipup  mat  ? 

Nasakrament  an  tas  etipup  mat  raigki, 
nikavaig,  Nabaptiso,  im  Inhag  itap  u  Nati- 
marid. 

94.  Inhe  Nabaptiso  ? 

Et  asakrament  a  Nabaptiso,  nikavaig,  er 
yiri  caija  iran  an  wai,  an  nidai  Etman,  im 
Inhal  o  un,  im  Nesgarau  Upene,  par  asuptec- 
naig  um  asjaaicnaig  intup  ethi  ache  uja  pan 
irai  Kristo,  im  nasipiai  itai  upene  an  tas 
etipup  an  naiheuc  u  Atua  uja,  im  intas  aktit 
uja  mika  yi  ohuun  caija  a  Natimarid. 

95.  Eri  leh  nabaptiso  a  di  ? 

Eri  eti  leh  nabaptiso  tah  ra  era  eti  nup  an 
nakalasia  er  ecetai  ara ;  eri  upyi  hup  ara  um 
asuptecnaig  nasgeig  irai  Kristo  ura,  im 
nimiaiji  intas  o  un  ura,  ja  erupu  leh  nabaptiso 
ara;  jai  er  abaptiso  irai  ilpu  halav  haklin 
u  nup  an  nakalasia  er  ecetai. 

96.  Inhe  Inhag  itap  u  Natimarid  ? 

Et  asakrament  a  Inhag  itap  u  Natimarid, 
nikavaig,  er  ehvaig  inmas  u  Kristo  an  nahaig 
vaig  im  inleh  vaig  nareto  im  nide  vaine,  et 
idivaig  nasaig  o  un ;  im  lep  inig,  natimi  iji  ig 
era  leh  upene  ara  era  asipiaig  nohun  ara,  im 
inja  iran,  im  niji  itai  upene  asega  o  un  ;  jam 
eti  irai  ohura  im  inja  ira  ra,  ja  an  nimiisjis 
ninveijec  ura,  et  lep  emda  inliinmopora  vaig 
par  ago  nedo  upene. 

97.  Er  ika  eri  ago  inhe  natimi  iji  ig  eri 
leh  upene  Inhag  itap  u  Natimarid  ? 

Er  ika  va  atimi  lji  ig  eri  leh  upene  inhag 
itap  u  Natimarid,  eri  ahilek  inliinmopora  ara 
an  nato  itai  ura  par  ecetai  nohui  Natimarid, 
im  nimiisjis  ninveijec  ura  par  caig  iran,  im 
nadumoij  an  liinmopora,  im  naiyu  u  inliinmo- 
pora, im  nedo  upene  mat  ura ;  va  eri  jim 
ham  ara  jam  eti  upene,  um  hag  um  umwig 
neruvaig  nedo  has  ura. 

98.  Inhe  nalaigaheni  ? 

Nalaigaheni  nigki,  nikavaig,  par  imi- 
aridjai  niji  itai  merit  uja  ehele  Atua,  va  nitai 
iji  ig  et  upene  vai  yin  nahtai  vaig,  an  nidai 
Kristo,  um  asuptecnaig  nedo  has  uja,  um  ago 
naaurinig  va  nedo  aiheuc  o  un  vai  caija. 

99.  Inhe  nitai  asjaaicnaig  et  mun  alupai 
caija  a  Atua  par  asuptecnaig  eheleija  nedo 
an  nalaigaheni  uja  ? 

Et  upene  intas  itap  u  Atua  asega  par 
asuptecnaig  eheleija  nedo  an  nalaigaheni  uja, 
ja  et  asuptecnaig  esjilid  intas  alaigaheni 
iyehki  is  asege  imi  ilpu  atimi  atahaijeg  yin 
a  Kristo,  er  anvi  nidan  par  ika  Nalaigaheni 
u  Natimarid. 

100.  Er  asanhe  imi  caija  an  tas  inig  et 
uhup  an  nalaigaheni  u  Natimarid  ? 

Intas  inig  et  uhup  an  nalaigaheni  u  Nati- 
marid nigki,  nikavaig  ("Ak  Etmama  an 
nohatag"),  er  asaig  imi  caija  par  apan  ubut- 
potet  ehele  Atua  an  nedo  ecen  upene  im 
nimiisjis  ninveijec,  et  idivaig  ilpu  hal  o  un 
ehele    etmara   inig,    et   emda   aien,    um    eti 

esjum,  par  atau  iraija ;    im  lep  inig,  er  ika  ti 
alaigaheni  ehele  tak  atimi  akaija,  im  lep  vai  ra. 

101.  Inta  alaigaheni  vanhe  akaija  an  tas 
ugyi  first  ? 

Intas  ugyi  first  nigki,  nikavaig  ("  Etmu 
itap  nidam  "),  inta  alaigaheni  iran  akaija,  mika 
yi  ago  emda  caija  a  Atua,  im  lep  atimi  et  eche, 
par  ehvaig  natimi  alupas  o  un  irai  iji  itai 
asega  iji  ig  et  ika  aien  eri  ato  yin  vaig ;  urn 
lep  mika  yi  ago  jipe  niji  itai  asega  par  ehvaig 
natimi  alupas  o  un. 

1 02.  Inta  alaigaheni  vanhe  akaija  an  tas 
ugyi  sekunt  ? 

Intas  ugyi  sekunt  nigki,  nikavaig  ("  Etmu 
yetpam  nelcau  unyum  "),  inta  alaigaheni  iran 
akaija,  mika  uhpu  auahas  nelcau  u  Satana, 
um  imiaridjai  nelcau  an  naiheuc  u  Atua,  um 
imiapan  caija  iran  im  lep  atimi  et  eche,  um 
aminjinaig  caija  iran,  um  lep  mikayi  auroauro 
um  yetpam  nelcau  an  natimi  alupas  o  un. 

103.  Inta  alaigaheni  vanhe  akaija  an  tas 
ugyi  dirt  ? 

Intas  ugyi  dirt  nigki,  nikavaig  ("  Uhmu 
imiaiji  intas  unyum  an  nobohtan,  et  idivaig 
an  nohatag"),  inta  alaigaheni  iran  akaija, 
mika  yi  ika  a  Atua,  an  naiheuc  o  un,  ti  emda 
akaija  um  merit,  par  ato  intas  o  un  irai  iji  itai 
asega,  um  imiaiji,  um  ika  et  idim  upene,  et 
idivaig  nedo  o  ilpu  agelo  an  nohatag. 

104.  Inta  alaigaheni  vanhe  akaija  an  tas 
ugyi  ford  ? 

Intas  ugyi  ford  nigki,  nikavaig  ("Alaama 
aiek  nitai  caig  incama  an  nadiat  inigki "),  inta 
alaigaheni  iran  akaija,  mika  yi  tup  ahtai  imi 
caija  a  Atua  nuarin  inig  irai  iji  itai  an  noboh- 
tan  et  upene  vai  caija  inleh  vaig,  urn  asan  tas 
acis  yi  alwai  vaig. 

105.  Inta  alaigaheni  vanhe  akaija  an  tas 
ugyi  fifd  ? 

Intas  ugyi  fifd  nigki,  nikavaig  ("  Um  jim 
aru  tah  nedo  has  unyima  aiek,  et  idivaig  ecra 
eti  aru  tah  nedo  has  u  atimi  vai  cama 
aijama"),  inta  alaigaheni  iran  akaija,  mika 
yi  tup  ispun  ohpodohpod  nedo  has  asega  uja 
a  Atua  vai  Kristo  ;  inta  lep  eti  imtitaig  akaija 
par  ugyi  yin,  vaig  inig  nikavaig,  et  ahes  an 
liinmopja  inig  et  emda  va  naiheuc  o  un,  par 
ohpodohpod  nedo  has  ui  tak  atimi  vai  caija. 

106.  Inta  alaigaheni  vanhe  akaija  an  tas 
ugyi  siksd  ? 

Intas  ugyi  siksd  nigki,  nikavaig  ("  Um  jim 
atau  irama  an  nedo  oop  aiek,  jam  imiatamaig 
cama  va  niji  itai  has"),  inta  alaigaheni  iran 
akaija,  mika  yi  atapnes  nedo  oop  vai  caija  a 
Atua  par  ago  nedo  has,  ka  yi  atau  iraija  um 
imiatamaig  caija  eh  wat  oop  caija. 

107.  Er  esege  imi  caija  inhe  an  tas  inig  et 
apitac  an  nalaigaheni  u  Natimarid  ? 

Intas  inig  et  apitac  an  nalaigaheni  u  Nati- 
marid nigki,  nikavaig  ("  Et  idim  unyum  aiek 
nelcau,  im  nemda,  im  natimi  alupas,  irai  iji 
mesese.     Emen"),  er  esege  imi  caija  an  tas 

inig  par  asgeig  irai  Atua  ache  an  nalaigaheni 
uja,  um  imiahpas  yin  irai  tas  ugyi  yin  uja,  urn 
ika  et  o  un  nelcau,  im  nemda,  im  natimi 
alupas.  Im  lep  inig,  par  asuptecnaig  nitai 
inigki,  nikavaig,  inta  merit  akaija,  um  ato 
upene,  mika  eri  atahaijeg  intas  alaigaheni  uja ; 
inta  lep  ika  akaija,  Emen. 


NALAIGAHENI    U    NATIMARID 
UJA. 

Ak  Etmama  an  nohatag.  Etmu  itap  nidam. 
Etmu  yetpam  nelcau  unyum.  Uhmu  imiaiji 
intas  unyum  an  nobohtan,  et  idivaig  an  no- 
hatag, Alaama  aiek  nitai  caig  incama  an 
nadiat  inig.  Um  jim  am  tah  nedo  has  un- 
yima  aiek,  et  idivaig  ecra  eti  aru  tah  nedo  has 
u  atimi  vai  cama  aijama.  Um  jim  atau  irama 
an  nedo  oop  aiek,  jam  imiatamaig  cama  va 
niji  itai  has.  Et  idim  unyum  aiek  nelcau,  im 
nemda,  im  natimi  alupas,  irai  iji  mesese. 
Emen. 


INTAS    ER    IMIISJIS    NINVEIJEC. 

Ek  imiisjis  ninveijec  ainyak  vai  Atua 
Etman  emda  acen,  is  ago  nohatag  im  noboh- 
tan aien  :  im  lep  vai  Iesu  Kristo,  Inhal  o  un 
et  ethi  ache  aien,  Natimarid  uja ;  is  apos  yin 
a  natahig  iyehki  Mere,  an  nemda  u  Nesgan 

Upene ;  is  lucsei  nohocred  o  un  aien  irai 
Ponjus  Pallet ;  eris  atgei  yin  an  nauincai 
atgeig ;  is  mas  aien ;  eris  atelmoi  yin ;  is 
asuol  uma  atmas  aien,  (nikivaig,  is  amen  aien 
ehele  ilpu  atimi  emesmas,  is  lep  esjilid  iran 
inmas,  urn  yetpan  an  nadiat  dirt)  ;  is  lep  nusjai 
aien  vai  inmas  o  un  an  nadiat  dirt ;  is  aridjai 
aien  an  nohatag ;  et  ateuc  aien  an  matai  Atua 
Etman  emda  acen ;  etpu  ahes  eahki  aien  urn 
apam,  mika  yi  almaijidjid  ilpu  atimi  umumoh 
im  ilpu  atimi  emesmas.  Ek  imiisjis  ninveijec 
ainyak  vai  Nesgarau  Upene ;  im  nakalasia 
upene  irai  iji  pece ;  im  intup  ethi  ache  u  ilpu 
atimi  upene ;  im  nohpodohpod  vaig  nedo  has 
uja ;  im  nusjai  u  nohuja  vai  inmas  uja  ;  im  nitai 
umoh  iran  inig  inyi  eti  lep  ti.     Emen. 


4 

et. 


c 

(     <x 

<  ■-< 

c    cc 

<r 

c      CC 

r<L 

< 

r<- 

<r    < 

<T 

C 

«^     cC 

4 

r    oc 

CC 

r     <ar 

CC 

c? 

«: 

«X 

<3C 

<r 

CC 

CT- 

CC 

OL 

CCL 

^j^ 

cc 

^r~c 

-c<C 

<Cj 

£     c:< 

«3 

?F 

«TC 

3c    • 

cc 

^  <r<rrr"(  c 

<r  c  <c  <:c  c  c 
^  career  c  < 

Si  C((  cc  c  < 
=,  cccc  c  c 
<rccr  c  c  * 


ccc  cc: 

c^cc: 

CCC<f     C    c? 

<rxr<r<r  c  cs 
<3TC<3L  c    c. 

< 

c 

